সাহাবি হযরত সা’দ ইবনে আবি ওয়াক্কাস (রা.) যাঁর মাধ্যমে চট্টগ্রামে এলো ইসলামের সত্যবাণী - Ctgpost.com\nপ্রাচীন এই চট্টগ্রামের মাটিতে আরব দেশ হতে নবী মুহাম্মদ (সা.) পবিত্র ইসলাম ধর্মের আগমনী বার্তা নিয়ে এদেশের চট্টগ্রামের মাটি ও মানুষকে ধন্য করেছিলেন মহানবী হযরত মুহাম্মদ (সা.) এর সাহাবী হযরত সা’দ ইবনে আবি ওয়াক্কাস (রা.)। হযরত সা’দ ইবনে আবি ওয়াক্কাস (রা.) আরবভূমি থেকে সমুদ্র পথে এই চট্টগ্রাম বন্দর হয়ে সুদূর চীন গমন করেন। তাঁর নেতৃত্বে ৬১৬ হিজরিতে আরো ৫ জন সাহাবী এই চট্টগ্রাম বন্দর হয়ে চীন গমন করেন। অন্য সাহাবীরা হলেন: হযরত তামিম আনসারী (রা.), হযরত কায়েস ইবনে ছায়ফুরী (রা.) হযরত উর ওয়াহ ইবনে আছম (রা.), হযরত আবু কায়েস হারিস (রা.) প্রমুখ। তাঁরা এই সময় দীর্ঘদিন চট্টগ্রামে অবস্থান করেছিলেন। পরবর্তীতে ৬১৭ খ্রিস্টাব্দের পরে আমিরুল মুমেনীন হযরত ওমর (রা.) এর সময়ে আরো একটি আরবদেশের ধর্মপ্রচারক দল চট্টগ্রামে আসেন। তাঁরা কতদিন চট্টগ্রামে ছিলেন তা জানা যায়নি। ঐ প্রতিনিধি দলের মধ্যে যাঁরা ছিলেন তাঁদের নাম: হযরত মুহাম্মদ মামুন (রা.), হযরত মোহাইমিন (রা.), হযরত আবু তালেব (রা.), হযরত মরতুজা (রা.), হযরত আবদুল্লাহ (রা.), হযরত হামিদ উদ্দিন (রা.), হযরত হোসাইন (রা.) প্রমুখ। (চট্টগ্রামে মুসলমান আগমনের ইতিকথা, সোহেল মো. ফখরুদ-দীন, সাজিদ আলী প্রকাশন, চট্টগ্রাম-২০১৫)। চট্টগ্রামকে বলা হয় বার আউলিয়ার চট্টগ্রাম। সুফিগণ ও ধর্মপ্রচারকদের আগমনে চট্টগ্রামের মাটি ও মানুষকে ইসলাম ধর্মের আদর্শে অনুপ্রাণিত করতে পেরেছিলেন। যার অবস্থান এখনো বিদ্যমান। চট্টগ্রামের ভাষা, সাহিত্য-সংস্কৃতিতে আরব দেশের সাহিত্য-সংস্কৃতি ও ফারসির সাথে ব্যাপক মিল দেখা যায়। ইতিহাস গবেষকদের ধারণা আরব রাজ্যের ধর্ম প্রতিনিধিদের ধর্ম প্রচার প্রসারে এ অঞ্চলের মানুষকে ইসলাম ধর্ম ও পবিত্র কোরআন হাদিসের আলোকে জীবনযাপনে অভ্যস্ত হয়ে উঠে। চট্টগ্রামে মুসলমান আগমনের প্রবাদপ্রতিম হযরত সা’দ ইবনে আবি ওয়াক্কাস (রা.) প্রসঙ্গে বাংলাদেশের প্রখ্যাত আইনবিদ ও ইতিহাসবিদ বিচারপতি আবদুস সালাম মামুন লিখেছেন, “নবী হযরত মুহাম্মদ (সা.) মক্কায় ইসলামের দাওয়াত শুরু করায় মক্কার শাসকগোষ্ঠী কুরাইশরা তাঁর উপর বিভিন্নভাবে নির্যাতন শুরু করে। অত্যাচারী কুরাইশরা ততোধিক নির্মম নির্যাতন-নিপীড়ন শুরু করে ইসলামের আহবানে সাড়া দেওয়া নবদীতি মুসলিমদের উপর। মক্কায় তাঁদের জীবন সংকটাপন্ন হয়ে উঠলে আল্লাহর রসূল (সা.) তাঁদেরকে আবিসিনিয়ায় (ইথিওপিয়া) গমন করে আত্মরার অনুমতি দান করেন। সাহাবারা দুই দলে বিভক্ত হয়ে আবিসিনিয়ায় গমন করেন। ৬১৩ খ্রিস্টাব্দে ১১ জন পুরুষ ও ৪ জন মহিলা সাহাবী প্রথম ব্যাচে আরবের সুহাইবা বন্দর থেকে আবিসিনিয়ার অক্সামে গমন করেন। আবিসিনিয়ার খ্রিস্টান রাজা আমা ইবনে আবজার (আল নাজাসী, নেগুস) তাঁদেরকে সাদরে বরণ করেন। দুই বছর পর ৬১৫ খ্রিস্টাব্দে হযরত আলীর (রা.) কনিষ্ঠ ভ্রাতা হযরত জাফর ইবনে আবু তালিব (রা.) এর নেতৃত্বে প্রায় একশ সদস্যের অপর একটি দল (৮৩ জন পুরুষ, ১৮ জন মহিলা) আবিসিনিয়ার অক্সামে পৌঁছান। ৬১৩ ও ৬১৫ খ্রিস্টাব্দে আবিসিনিয়ায় আশ্রয় গ্রহণকারীদের মধ্যে নবী করীম (রা.) এর বিশিষ্ট কয়েকজন সাহাবা ছিলেন, যথা- সা’দ ইবনে আবু ওয়াক্কাস (রা.), আবদুল্লাহ ইবনে জাস (রা.), উসমান ইবনে আফফান (রা.) (পরবর্তীতে খোলাফায়ে রাশেদিনের তৃতীয় খলিফা) ও তদীয় স্ত্রী রুকাইয়া বিনতে মুহাম্মদ (সা.) প্রমুখ। পরবর্তীকালে সাহাবারা আবিসিনিয়া থেকে মদিনায় ফিরে যান। কিন্তু সেই ৬১৫ খ্রিস্টাব্দেই সা’দ ইবনে আবু ওয়াক্কাস (রা.) অপর দুইজন সঙ্গী নিয়ে ইসলাম প্রচারের উদ্দেশ্যে ইথিওপিয়ার অক্সাম বন্দর থেকে নৌপথে বাংলাদেশের চট্টগ্রাম বন্দরে এসে পৌঁছান। তিনিই প্রথম চট্টগ্রামবাসীদের নিকট ইসলামের বাণী পৌঁছে দেন। চট্টগ্রাম থেকে কামরূপ-মণিপুর হয়ে ৬১৬ খ্রিস্টাব্দে তিনি চীনের ক্যান্টন শহরে উপনীত হন। ক্যান্টন ও পার্শ্ববর্তী এলাকার হুই চাই (পরবর্তী কালে হুই হুই জনগোষ্ঠী নামে পরিচিত) জনগণের মধ্যে ইসলামের প্রাথমিক পর্যায়ে উপমহাদেশে চট্টগ্রামেই সর্বাগ্রে ইসলামের অমীয় বাণীর সন্ধান পায়। অতঃপর কামরূপ ও মণিপুর। তারপর চীন। ৬১০-৬১১ খ্রিস্টাব্দে তিনি ইসলাম ধর্ম গ্রহণ করেন এবং রসূল (সা.) এর প্রিয় সাহাবায় উন্নীত হন। ইসলাম গ্রহণের েেত্র তিনি ছিলেন ১৭তম ব্যক্তি। তিনি হযরতের মাতা আমিনা বিনতে ওয়াহাব (রা.) এর চাচাত ভাই ছিলেন। তিনি সুদ সেনাপতি ছিলেন। পারস্য সাম্রাজ্য (ইরান) বিজয়ে নেতৃত্ব দান করেন। ৬৩৭-৬৩৮ খ্রিস্টাব্দে তিনি পারস্য সাম্রাজ্যের রাজধানী টেসিফন এর গভর্নর এবং ৬৪৫-৬৩৮ খ্রিস্টাব্দে সিরিয়ার বুসরা আল শাম এলাকার গভর্নর ছিলেন। সা’দ ইবনে আবু ওয়াক্কাস (রা.) আরব-চীন কূটনীতির পুরোধা হিসাবে ইতিহাসে খ্যাত হয়ে আছেন। ক্যান্টানে তাঁর স্মৃতি সংরতি আছে।” (উপমহাদেশের আইন ও শাসনের ইতিহাস, এপ্রিল-২০১৪)।\nমহানবি হযরত মুহাম্মদ (স.) এর সাহাবি হযরত সা’দ ইবনে আবি ওয়াক্কাস (রা.) ইসলামের ইতিহাসে একজন শ্রেষ্ঠ সেনাপতি, প্রজ্ঞাশীল রাজনীতিবিদ ও গভর্নর হিসেবে বিখ্যাত ছিলেন। রাসুলে করিম (সা.)-এর জীবদ্দশায় যে কয়েকজন সাহাবি জান্নাতে যাওয়ার শুভ সংবাদ পেয়েছিলেন হযরত সা’দ ইবনে আবি ওয়াক্কাস (রা.) তাঁদের মধ্যে অন্যতম। হযরত সা’দ ইবনে আবি ওয়াক্কাস (রা.) ৫৯১ খৃস্টাব্দে আরবের মক্কা নগরীর বিখ্যাত কুরাইশ বংশের ‘বনু যুহরা’ গোত্রে জন্মগ্রহণ করেন। তাঁর বাবার নাম ছিল আবু ওয়াক্কাস এবং মায়ের নাম ছিল হামনা। তাঁর পিতা ও মাতা উভয়ই ইসলাম ধর্ম গ্রহণ করেন। হযরত সা’দ ইবনে আবি ওয়াক্কাস (রা.) এর সাথে হযরত আবুবকর সিদ্দিক (রা)-এর ছিল গভীর বন্ধুত্ব। তাই ইসলামের সূচনালগ্নে হযরত আবুবকর সিদ্দিক (রা.)-এর উৎসাহ ও অনুপ্রেরণায় হযরত সা’দ ইবনে আবি ওয়াক্কাস (রা.) ও তাঁর ভাই উমাইর পবিত্র ইসলাম ধর্ম গ্রহণ করেন। ইসলাম ধর্মে দীতি হওয়ার সময় তাঁর বয়স ছিল ১৭ বছর। হযরত সা’দের ইসলাম ধর্ম গ্রহণ করা প্রসঙ্গে বুখারি শরিফে একটি হাদিস বর্ণিত আছে। হযরত আমের ইবনে সা’দ পিতা সা’দ ইবনে\nহযরত সা’দের ইসলাম ধর্ম গ্রহণ করা প্রসঙ্গে বুখারি শরিফে একটি হাদিস বর্ণিত আছে। হযরত আমের ইবনে সা’দ পিতা সা’দ ইবনে আবি ওয়াক্কাস থেকে বর্ণনা করে বলেছেন, ‘আমার ভালোভাবে স্মরণ আছে, ইসলাম ধর্ম গ্রহণকারী পুরুষদের মধ্যে আমি তৃতীয় ব্যক্তি ছিলাম। হযরত সা’দের ইসলাম ধর্ম গ্রহণের ব্যাপারটি জানাজানি হয়ে গেলে তাঁর মা চেঁচামেচি শুরু করে দেন। তাঁর চেঁচামেচিতে লোকজন জড়ো হয়ে যায়। মায়ের কাণ্ড দেখে সা’দ ঘরের এক কোণে নীরব অবস্থান গ্রহণ করেন। তাঁর মা কিছুণ শোরগোল করার পর ছেলেকে ইসলাম ধর্ম ত্যাগ করার জন্য কঠোর নির্দেশ দিলেন। তিনি বললেন, যতণ না সে মুহাম্মদের ধর্ম ত্যাগ করবে, ততণ আমি কোনো কিছু খাব না এবং রোদ থেকে ছায়াতেও যাব না। তিন দিন কেটে গেল, হযরত সা’দের মা খাবার বা পানীয় কোনো কিছুই স্পর্শ করলেন না, রোদ থেকে ছায়াতেও এলেন না, কারো সাথে কথাও বললেন না। হযরত সা’দ বিচলিত হয়ে পড়লেন এবং রাসুলে করিম (সা.)-এর দরবারে উপস্থিত হয়ে বিষয়টি অবহিত করলেন। সাথে সাথে পবিত্র কুরআনের আয়াত নাজিল হলো, ‘আমি মানুষকে মাতা-পিতার সাথে সদ্ব্যবহার করার জন্য নির্দেশ দিয়েছি। যদি তারা তোমাকে আমার সাথে এমন কিছুকে শরিক করার পীড়াপীড়ি করে, যে বিষয়ে তোমার কোনো জ্ঞান নেই, তাহলে তুমি সে বিষয়ে তাদের আনুগত্য কর না। আমার কাছে তোমাদের প্রত্যাবর্তন করতে হবে। এরপর আমি তোমাদের জানিয়ে দেব তোমাদের কর্মফল।’ [সুরা আল-আনকাবুত, আয়াত ৮]।\nপবিত্র কুরআনে এ আয়াতটি নাযিল হওয়ার পর হযরত সা’দ (রা.)-এর মনের অশান্তি দূর হলো। ছেলের দৃঢ়তায় মাতা হামনার হৃদয় বিগলিত হলো। তিনিও ইসলাম ধর্ম গ্রহণ করলেন। রাসুলে করিম (সা.)-এর নেতৃত্বে পরিচালিত প্রায় সকল যুদ্ধে হযরত সা’দ অসীম সাহসকিতা ও বীরত্বের সাথে অংশগ্রহণ করেন। ইসলামের প্রথম যুদ্ধ বদরের যুদ্ধে হযরত সা’দ ও তাঁর ভাই উমাইর বীরত্বের সাথে শত্র“র বিরুদ্ধে লড়াই করেন। এ যুদ্ধে হযরত সা’দের ভাই উমাইর শাহাদাতবরণ করেন।\nউহুদ যুদ্ধে যখন কয়েকজন মুসলিম সৈনিকের ভুলের কারণে মুসলিম বাহিনী বিপর্যয়ের মুখে পতিত হয়, তখন মুষ্টিমেয় যে কয়েকজন সাহাবি নিজেদের জীবনকে তুচ্ছ মনে করে রাসুল (সা.)-এর জীবন রার্থে শত্র“র বিরুদ্ধে প্রতিরোধ রচনা করেছিলেন, হযরত সা’দ ইবনে আবি ওয়াক্কাস (রা.) তাঁদের মধ্যে অন্যতম।\nবুখারি শরিফের এক হাদিসে সেদিনকার ঘটনা হযরত সা’দ (রা.) নিজেই এভাবে বর্ণনা করেছেন, “উহুদের যুদ্ধ েেত্র রাসূল (সা.) স্বীয় তীর হতে সব তীর আমার সামনে রেখে দিয়ে আমাকে বললেন, ‘তুমি যথাসাধ্য তীর ছুড়তে থাক।’ (বুখারি)। আল্লাহ ও রাসূল (সা.)-এর অত্যন্ত প্রিয় ছিলেন হযরত সাদ ইবনে আবি ওয়াক্কাস (রা.)। তাঁর সমর্থনে পবিত্র কুরআনে একাধিক আয়াত নাযিল হয়েছে। বদর যুদ্ধে হযরত সা’দ সাঈদ ইবনে আসকে হত্যা করে তাঁর তলোয়ারটি রাসুল (সা.)-এর কাছে জমা দিয়ে আবার সেটি ফেরত চাইলে, রাসুল (সা.) সেটি তাঁকে দিতে অস্বীকৃতি জানিয়ে বললেন, এটি না তোমার, না আমার। রাসুল (সা.)-এর জবাব শুনে হযরত সা’দ কিছুদূর যেতে না যেতেই সুরা আনফাল নাযিল হয়। এরপর রাসুল (সা.) হযরত সা’দকে ডেকে তলোয়ারটি ফেরত দিলেন। হযরত সা’দ সম্পর্কে বর্ণনা করতে গিয়ে হযরত আলী (রা.) বলেছেন, ‘একমাত্র সা’দ ইবনে আবি ওয়াক্কাস (রা.) এমন সৌভাগ্যবান মানুষ যে রাসুল (সা.) স্বীয় মাতা-পিতা উৎসর্গ বলে তার সম্পর্কে উক্তি করেছেন। রাসুল (সা.)-কে অন্য কারো সম্পর্কে এরকম উক্তি করতে শুনিনি।’ (বুখারি)।\nএকদা হযরত সা’দ কোথাও থেকে আসছিলেন। তিনি নিকটবর্তী হলে রাসুল (সা.) বললেন, “এই দেখ, আমার মামা, তোমরা কেউ এরকম মামা নিয়ে এসো দেখি।” [তিরমিজি]।\nহিজরতের দ্বিতীয় বছরে রাসুল (সা.) কুরাইশদের গতিবিধি ল্য করার জন্য ৬০ জন উটারোহীর এক টহলদল মদিনার উপকণ্ঠে প্রেরণ করেন। হযরত সা’দ এ টহলদলের অন্যতম সদস্য ছিলেন। এ টহলদল ইকরাম ইবনে আবি জাহেলের নেতৃত্বে কুরাইশদের একটি কাফেলা দেখতে পান। কুরাইশদের কেউ হঠাৎ চিৎকার করে উঠলে সাথে সাথে হযরত সা’দ (রা.) তীর নিপে করেন। ইসলামের ইতিহাসে এটাই হলো কাফিরদের বিরুদ্ধে কোনো মুসলমানদের ছোড়া প্রথম তীর। মদিনার আশপাশে শত্র“দের গতিবিধির ওপর ল্য রাখতে এবং সেই সাথে মুসলমানদের শৌর্য-বীর্য প্রদর্শন করতে দ্বিতীয় হিজরির রবিউস সানি মাসে মহানবি (সা.) ২০০ সাহাবির একটি দল নিয়ে বের হন। এ দলের পতাকাবাহী ছিলেন হযরত সা’দ (রা.)। মহানবি (সা.)-এর জীবদ্দশায় হযরত বেলাল (রা.)-এর অনুপস্থিতিতে হযরত সা’দ তিনবার আজান দিয়েছিলেন। রাসুল (সা.) তাঁকে নির্দেশ দিয়েছিলেন, ‘বেলালের অনুপস্থিতিতে তুমি আজান দেবে’। হযরত উমর (রা.)-এর খেলাফতকালে হযরত আবু ওবায়দা ও মুসান্নার নেতৃত্বাধীন মুসলিম বাহিনী পারস্যের বিশাল ভূভাগ দখল করে ইসলামের পতাকাতলে নিয়ে আসেন। ৬৩৫ খৃস্টাব্দে মুসান্নার নেতৃত্বাধীন মুসলিম বাহিনী কুফার নিকটবর্তী বুয়াবের যুদ্ধে পারস্য বাহিনীকে নির্মমভাবে পরাজিত ও বিধ্বস্ত করতে সম হয়। বুয়াবের যুদ্ধের জয়ের মাধ্যমে মুসলামনরা সেতুর যুদ্ধের পরাজয়ের প্রতিশোধ গ্রহণ করে। বুয়াবের যুদ্ধে শোচনীয়ভাবে পরাজিত হওয়ায় পারস্য সম্রাট তৃতীয় ইয়জদিগার্দ মুসলিম বাহিনীর ওপর প্রতিশোধ গ্রহণকল্পে পারস্যের দুর্ধর্ষ সেনাপতি মহাবীর রুস্তমের নেতৃত্বে ১ ল ২০ হাজার সৈন্যের একটি বিশাল বাহিনী প্রেরণ করেন। খলিফা উমর (রা.) পারস্যের বিশাল বাহিনীর অগ্রসর হওয়ার কথা জানতে পেরে শত্র“ বাহিনীকে মোকাবিলা করার জন্য মুসলিম সুদ সেনাপতি হযরত সা’দ বিন আবি ওয়াক্কাসের নেতৃত্বে একটি সুশিতি বাহিনী প্রেরণ করেন। খলিফার আদেশক্রমে হযরত সা’দ সমর প্রস্তুতি গ্রহণ করলেন। হযরত সা’দ পারসিকদের তীব্র আক্রমণ প্রতিহত করার জন্য যুদ্ধ কৌশলে সৈন্যবিন্যাস এবং বিভিন্ন দলে সৈন্য বিভাজন সমাপ্ত করলেন। ৬৩৫ খৃস্টাব্দে কাদেসিয়ার প্রান্তরে হযরত সা’দের নেতৃত্বাধীন মুসলিম বাহিনী বিশাল পারসিক বাহিনীর মুখোমুখি হলেন। যুদ্ধের শুরুতে খলিফার নির্দেশে হযরত সা’দ পারস্য সম্রাটকে ইসলাম গ্রহণের আমন্ত্রণ জানান। কিন্তু পারস্য সম্রাট ইসলাম গ্রহণের প্রস্তাব প্রত্যাখ্যান করেন এবং মুসলিম দূতকে অপমান করে তাড়িয়ে দেন। পারস্য সেনাপতি রুস্তমকেও ইসলাম গ্রহণের আহবান করা হলে তিনি রাগান্বিত হয়ে বলেন, ‘সমগ্র কিন্তু পারস্য সম্রাট ইসলাম গ্রহণের প্রস্তাব প্রত্যাখ্যান করেন এবং মুসলিম দূতকে অপমান করে তাড়িয়ে দেন। পারস্য সেনাপতি রুস্তমকেও ইসলাম গ্রহণের আহবান করা হলে তিনি রাগান্বিত হয়ে বলেন, ‘সমগ্র আরবের দম্ভ আমি চূর্ণ করে ছাড়ব’। সন্ধির সমস্ত প্রচেষ্টা ব্যর্থ হলে হযরত সা’দের নেতৃত্বাধীন মুসলিম বাহিনী শত্র“র ওপর ঝাঁপিয়ে পড়ে। ফলে মুসলিম বাহিনীর সাথে পারসিক বাহিনীর প্রচণ্ড যুদ্ধ শুরু হয়। অসুস্থতার জন্য হযরত সা’দ যুদ্ধে সক্রিয় অংশগ্রহণ করতে না পারলেও নিরাপদ স্থান থেকে তিনি সৈন্য বাহিনীকে পরিচালনা করতে থাকেন। তিন দিনব্যাপী উভয়পরে মধ্যে তুমুল যুদ্ধ সংঘটিত হলো। শত্র“র বিশাল বাহিনীর কথা জানতে পেরে খলিফা উমর (রা.) হযরত সা’দের সাহায্যার্থে সিরিয়া থেকে কাকার নেতৃত্বে একটি সুসজ্জিত বাহিনী কাদেসিয়ার প্রান্তরে প্রেরণ করেন। যুদ্ধের দ্বিতীয় দিনে কাকা কাদেসিয়ার প্রান্তরে উপস্থিত হলেন। কাদেসিয়ার প্রান্তরে উপস্থিত হয়ে কাকা পারস্যের জেনারেল বাহমনের সাথে মল্লযুদ্ধে অংশ নেন। প্রচন্ড মল্লযুদ্ধের পর মুসলিম জেনারেল কাকার হাতে পারস্যের জেনারেল বাহমন পরাজিত ও নিহত হয়। তৃতীয় দিনে মুসলিম ও পারস্য বাহিনীর মধ্যে মরণপণ যুদ্ধ শুরু হয়। হযরত সা’দ ও কাকার নেতৃত্বাধীন মুসলিম বাহিনী প্রচণ্ড যুদ্ধে পারসিক বাহিনীকে পরাজিত ও বিধ্বস্ত করতে সম হয়। যুদ্ধে পারস্য সেনাপতি রুস্তম নিহত হলে পারস্য বাহিনী ছত্রভঙ্গ হয়ে পড়ে এবং মুসলিম বাহিনীর নিকট আত্মসমর্পণ করতে বাধ্য হয়। অতঃপর হযরত সা’দের কাছে খবর আসে সম্রাট ইয়াজদিগার্দ মাদায়েন থেকে প্রচুর ধন-সম্পদসহ পলায়নের প্রস্তুতি নিচ্ছেন। খলিফার অনুমতিক্রমে হযরত সা’দ ৬৩৭ খৃস্টাব্দে পারস্যের রাজধানী মাদায়েন আক্রমণ ও দখল করেন। সেখান থেকে মুসলিম বাহিনী প্রচুর ধনরতœ লাভ করে। পারস্য সম্রাট ইয়াজদিগার্দ রাজধানী মাদায়েন থেকে পলায়ন করে একশ’ মাইল দূরবর্তী হুলওয়ানে আশ্রয় গ্রহণ করেন। হযরত সা’দ শ্বেত প্রাসাদে প্রবেশ করে আট রাকাত সালাতুল ফাতাহ আদায় করেন। অতঃপর তিনি ঘোষণা দেন, এ শাহী প্রাসাদে আজ জুমার নামাজ অনুষ্ঠিত হবে। এরপর মিম্বার তৈরি করে সেখানে সালাতুল জুময়া আদায় করা হয়। এটাই ছিল পারস্যে প্রথম জুমার নামায। হযরত উমর (রা.) হযরত সা’দকে কুফার শাসনকর্তা নিয়োগ করেছিলেন। কিন্তু কিছুদিন পর কতিপয় কুফাবাসীর মিথ্যা অভিযোগের কারণে তাঁকে কুফার গভর্নর পদ থেকে প্রত্যাহার করে নেয়া হয়। হযরত সা’দ (রা.)-এর মধ্যে কাব্যপ্রতিভাও ছিল। হযরত সা’দের কবিতার কয়েকটি চরণ ইবনে হাজা লিখিত গ্রন্থ ‘আল ইসাবা’ গ্রন্থে উল্লেখ পাওয়া যায়। রাসুল (সা.)-এর অনেক হাদীস হযরত সা’দ বর্ণনা করেছেন। সাহাবায়ে কেরাম (রা.)-এর মধ্যে হযরত সা’দের ছিল একটি বিশেষ মর্যাদা ও অবস্থান। একদা মোজার ওপর মাসাহ সংক্রান্ত একটি হাদীস হযরত সা’দ (রা.) বর্ণনা করেন। হাদীসটি যাচাই করতে আবদুল্লাহ ইবনে উমর (রা.) স্বীয় পিতা উমর ইবনুল খাত্তাবের কাছে গেলে তিনি বলেন, যখন হযরত সা’দ তোমাদের কাছে কোন হাদীস বর্ণনা করে তখন সে ব্যাপারে অন্য কাউকে কিছু জিজ্ঞাসা করো না। খোলাফায়ে রাশেদীনের সবাই হযরত সা’দের মতামতকে গুরুত্ব দিতেন। হযরত উসমান (রা.)-এর হত্যাকে কেন্দ্র করে মুসলিম উম্মাহর মধ্যে এক চরম বিপর্যয় দেয়া দেয়। তখন মুসলিম উম্মাহ তিনটি দলে বিভক্ত হয়ে পড়ে। এক প ছিল হযরত উসমানের হত্যাকারীদের বিচার প্রার্থীরা, অন্য প ছিল হযরত উসমানের বিরুদ্ধবাদীরা। উভয় পইে ছিলেন বড় বড় সাহাবায়ে কেরাম। এ দু’দলের মধ্যবর্তী আরো একটি নিরপে শ্রেণীর লোক ছিলেন, যারা কোন মুসলমানদের বিরুদ্ধে তলোয়ার ধারণকে আদৌও যুক্তিযুক্ত মনে করেননি। এ নিরপে দলের একজন ছিলেন হযরত সা’দ। তিনি সে সময় মদিনার নিজ গৃহে অবস্থান করেন। দশম হিজরিতে বিদায় হজে রাসুল (সা.)-এর সঙ্গী ছিলেন হযরত সা’দ (রা.)। কিন্তু হজের অনুষ্ঠানাদি পালনের পূর্বেই হযরত সা’দ মারাত্মক অসুস্থ হয়ে পড়েন। জীবনের আশা তাঁর ছিল না বললেই চলে। এমতবস্থায় রাসুল (সা.) তাঁকে মাঝে মধ্যে দেখতে যেতেন। হযরত সা’দ (রা.) বলেন, একদিন আমাকে দেখতে এসে রাসুলে করিম (সা.) আমার সাথে কথা বললেন। তিনি আমার কপালে হাত রাখলেন। এরপর হাতের স্পর্শ মুখমণ্ডলের ওপর দিয়ে বুলিয়ে পেট পর্যন্ত নিয়ে গেলেন। তিনি আমার জন্য দোয়া করলেন, ‘হে আল্লাহ সা’দকে সুস্থ করে দাও, তাঁর হিজরতকে পূর্ণতা দাও, তাঁর হিজরতের স্থান মদীনাতেই তাঁর মৃত্যুদান কর’। এরপর হযরত সা’দ (রা.) আরো ৪৫ বছর জীবিত ছিলেন। হযরত সা’দ (রা.) বলতেন, রাসুল (সা.)-এর হাতের শীতল স্পর্শ আজও আমি অনুভব করছি। ৬৭৬ খৃস্টাব্দে [৫৫ হিজরি] মদীনা থেকে ১০ মাইল দূরে আকীক উপত্যকায় কিছুদিন অসুস্থ থাকার পর ৮৫ বছর বয়সে হযরত সা’দ (রা.) ইন্তেকাল করেন। হযরত সা’দ ইবনে আবি ওয়াক্কাস (রা.) ইন্তিকালের পর হযরত আয়েশা (রা.) ও উপস্থিত সাহাবায়ে কেরামদের অনুরোধে তাঁর লাশ মসজিদে নববীতে আনা হয় এবং রাসুল (সা.)-এর স্ত্রীগণ তাঁর জানাযায় অংশগ্রহণ করেন। যে জুববাটি পরিধান করে হযরত সা’দ (রা.) ঐতিহাসিক বদর যুদ্ধে অংশগ্রহণ করেছিলেন তাঁর অন্তিম ইচ্ছানুযায়ী সেই জুববাটি দিয়ে তাঁর কাফন দেয়া হয়। অনেক ইতিহাস গবেষক লিখেছেন হযরত সা’দ ইবনে আবি ওয়াক্কাস (রা.) চট্টগ্রাম হয়ে চীন গমন পরবর্তীতে তিনি চীনের ক্যান্টনে ইন্তেকাল করেছেন। সেখানে তাঁর একটি মাজার রয়েছে।


কচুয়ার সাচার পুলিশ ফাঁড়ির নতুন ইনচার্জ রাহাত সিদ্দিকী কচুয়ার সাচার পুলিশ ফাঁড়ির নতুন ইনচার্জ রাহাত সিদ্দিকী – .:: কচুয়া বার্তা ::.\nশুক্রবার, ১৪ অগাস্ট ২০২০, ০৫:৫৪ অপরাহ্ন\nকচুয়া উপজেলার সাচার পুলিশ ফাঁড়ির নতুন ইনচার্জ হিসেবে সাব ইন্সেপেক্টর মো: রাহাত সিদ্দিকী যোগদান করেছেন। মো: রাহাত সিদ্দিকী ২৪ জুলাই শুক্রবার নতুন কর্মস্থল সাচার পুলিশ ফাঁড়িতে যোগদান করেছেন। তিনি ফেনী জেলা পুলিশের ডিবিতে এসআই হিসেবে কর্মরত ছিলেন। নেত্রোকানা জেলার মোহনগঞ্জ উপজেলার অধিবাসী রাহাত সিদ্দিকী প্রায় পঁচিশ বছর ধরে বাংলাদেশ পুলিশ বাহিনীতে দক্ষতার সাথে দায়িত্ব পালন করে আসছেন। নতুন কর্মস্থলে সকল শ্রেণি পেশার মানুষ বিশেষ করে,সাংবাদিক,জনপ্রতিনিধি,রানৈতিক ব্যাক্তিবর্গ সকলের সহযোগীতা ও পরামর্শ আশা করেছেন। এক প্রতিক্রিয়ায় রাহাত চৌধুরী বলেন মাননীয় পুলিশ সুপার মহোদয়ের নির্দেশনায় এই এলাকার সার্বিক আইন শৃঙ্খলা রক্ষায় আমি সব সময় সচেষ্ট আছি এবং থাকব। তাই আমি সবার সহযোগীতা কামনা করছি।


রাস্পবেরী পাই কি? | Bissoy\nরাস্পবেরী পাই কি?\nAsked on Oct 26, 6:13 AM, 2014\nAnswered on Oct 26, 6:22 AM, 2014\nযদিও বাংলাদেশে আমরা কম্পিউটার বলতে সিস্টেম ইউনিট, মনিটর, মাউস ও কিবোর্ড সমেত একটি প্যাকেজ কে বুঝিয়ে থাকি। আদতে একটি কম্পিউটারের অবিচ্ছেদ্য মৌলিক অংশ হচ্ছে, প্রসেসর এবং র‍্যাম। প্রসেসর কে আমি তুলনা করি বাবুর্চী এর সাথে, আর র‍্যাম কে মনে করি পাতিল। ব্যস, এই দুইয়ে মিলে ডাটা রান্না করে, উপাত্ত পরিবেশন করাই হল কম্পিউটিং। এখন বাবুর্চী ও র‍্যাম যে স্থানে (রান্নাঘর) থাকেন, সেটি একটি সার্কিটবোর্ড (মাদারবোর্ড)। রান্নার পর পরিবেশন এর জন্যে প্রয়োজন হয় থালা (মনিটর), বাটি (প্রিন্টার), পেয়ালা (স্পিকার)। তো বিলেতের একদল লোক সেই বাবুর্চি, পাতিল ও রান্নাঘরকে ছোট করে একটি বোর্ড বানিয়েছেন। সেটিই হল রাস্পবেরী পাই। এটির আকার বাংলাদেশের জাতীয় পরিচয় পত্র হতে সামান্য বড়। মূল্য মাত্র ৩৫ মার্কিন ডলার।\nআমাদের দেশে রাস্পবেরী পাই এর কোন পরিবেশক নেই। কর্তৃপক্ষের অনুমতি প্রাপ্ত মাত্র দুটি ভিনদেশী প্রতিষ্ঠান এটি উৎপাদন ও বিপনন করে থাকে। তাদের ওয়েবসাইটে গিয়ে আন্তর্জাতিক মুদ্রা কার্ড ব্যবহার করে এটি ক্রয় করা যায়। পৃথিবীর যেকোন স্থানে শিপিং ফি প্রদান সাপেক্ষে ডেলিভারি পাওয়া যাবে। যাদের সেই উপায় নেই, তারা বিদেশে অবস্থানরত আত্মীয় ও বন্ধুদের অনুরোধ করতে পারেন। তবে বাংলাদেশের ডাকে কিংবা বেসরকারী কুরিয়ারে এসব আনতে গিয়ে অনেকেই বিড়ম্বনার স্বীকার হয়েছেন। তাই প্রবাসে ক্রয় করে, নিজে বা অন্য কারো সহায়তায় সাথে করে নিয়ে আসা সবচে’ সুবিধাজনক।\nআরেকবার বলি – এটি সাধারণ মানের এক-সার্কিট বোর্ড বিশিষ্ট একটি কম্পিউটার। অনেক পরিবেশক এর সাথে কিবোর্ড, মাউস, HDMI কেবল, পাওয়ার এডাপ্টার, কেসিং ইত্যাদি বিক্রয় করে থাকেন। তবে বেশীরভাগ সময় নিচের মত শুধু বোর্ড ক্রয়-বিক্রয় করা হয়ে থাকে। আপনিও হয়ত সেরকমই শুধু বোর্ড পেয়েছেন।\nশুধু রাস্পবেরী পাই বোর্ড।\nঅর্থাৎ, আপনাকে আরও বেশকিছু যন্ত্রাংশ ক্রয় করতে হবে।\nএকটি ৫ভোল্টের পাওয়ার এডাপ্টার, যার মাইক্রো ইউএসবি (MicroUSB) কানেক্টর রয়েছে। (আমি আমার সামস্যাং গ্যালাক্সি ওয়াই এর চার্জার ব্যবহার করেছি। বর্তমানে অনেক মোবাইল ফোনের এইরকম চার্জার রয়েছে।)\nছবি – মাইক্রো ইউএসবি কানেক্টর।\nএকটি ইউএসবি কিবোর্ড – অর্থ্যাৎ যে কিবোর্ডে নিম্নরূপ কানেক্টর রয়েছে\nছবি – ইউএসবি মেইল কানেক্টর।\nগ্রাফিক্যাল ডেস্কটপ ব্যবহার করতে একটি ইউএসবি মাউস প্রয়োজন হবে।\nএকটি এসডি (SD) মেমোরি কার্ড, যেটিতে এই কম্পিউটার চালনা করার জন্য উপযোগী বিশেষ অপারেটিং সিস্টেম থাকবে। (আপনার উইন্ডোজ এক্সপি, ভিসতা বা সেভেন একটি অপারেটিং সিস্টেম)। আমি নিজে আগে থেকে (রাস্পবিয়ান ওএস) ইনস্টল করা এসডি কার্ড ক্রয় করেছি। আমার মতে আপনিও অনুরূপ এসডি কার্ড ক্রয় করুন।\nএকটি টেলিভিশন বা ডিজিটাল কম্পিউটার মনিটর। যেখানে আরসিএ কম্পোনেন্ট, ডিভিআই অথবা এইচডিএমআই ইনপুট ব্যবস্থা রয়েছে। ভিজিএ কাজ করবে না।\nটিভি অথবা মনিটর এর ধরন অনুযায়ী, একটি কেবল প্রয়োজন যা রাস্পবেরী পাইকে যুক্ত করবে। কি ধরণের কেবল লাগবে, তা নির্ভর করে সংযোগ ধরনের উপর।\nRCA কেবল দেখতে নিম্নরূপ হয় (সাধারণত লাল এবং সাদা রং ব্যবহৃত হয় শব্দের জন্যে, আর হলুদ প্রান্তটি ব্যবহার করা হয় ভিডিও এর জন্য। তবে আমাদের নিকট এটি বিষয় নয়, উভয় প্রান্ত এক রংয়ের হওয়াটা জরুরী। Radio Corporation America এই কানেক্টর এর উদ্ভাবক, তাই এর নাম RCA কানেক্টর।)\nছবি – RCA কানেক্টর।\nরাস্পবেরী পাই বোর্ডে একটি HDMI পোর্ট রয়েছে। হাই ডেফিনেশন মিডিয়া ইন্টারফেস টি বর্তমানে HD কোয়ালিটি টেলিভিশন শিল্পে বহুল পরিচিত। এই কেবল ব্যবহার করে আমরা RasPi বোর্ডের সাথে যেকোন আধুনিক মনিটর কিংবা LCD টেলিভিশনে সহজেই ভিডিও সংযোগ দিতে পারবো। এক্ষেত্রে উপরের RCA কানেক্টরের আর কোন প্রয়োজন হবে না।\nছবি – এইচ.ডি.এম.আই. কেবল।\nএকটি RJ45 এর ইথারনেট কেবল লাগবে, রাস্পবেরী পাইকে রাউটার, সুইচ কিংবা হাবে সংযুক্ত করতে। রাস্পবেরীতে বিল্ট ইন ওয়াইফাই নাই, আপনার বাসার ইন্টারনেট এর সাথে লোকাল ল্যান দ্বারা ইন্টারনেট সংযোগ করতে হবে।\nছবি – ইথারনেট কেবল এর প্রান্তে RJ45 কানেক্টর।\nরাস্পবেরী পাই হতে শব্দ-গীতসংগীত শুনতে, হেডফোন বা স্পিকার সংযোগ করা যাবে। তবে সাড়ে তিন মিলিমিটারের স্টেরিও কানেকশন জ্যাক লাগবে, নিম্নরূপ। বর্তমানে বেশীরভাগ মোবাইল ফোনে এই মাপের ছিদ্র থাকে, হেডফোন লাগানোর জন্যে। অতএব, আপনার মোবাইলের হেডফোনও কাজে লাগতে পারে। উপরের HDMI কেবল ব্যবহার করলে, এই আলাদা সাউন্ড জ্যাক এর প্রয়োজন হবে না।\nছবি – 3.5 mm স্টেরিও কানেকশন জ্যাক।\nপ্লাস্টিকের আধার (casing) পাওয়া যায়, রাস্পবেরী পাই বোর্ড এর জন্য। যা কোনক্রমেই অত্যাবশ্যকীয় নয়। তবে, সার্কিটবোর্ড শত্রু স্ট্যাটিক ইলেক্ট্রিক চার্জ হতে নিরাপদ থাকতে একটি ক্যাসিং উপকারী।\nসবগুলো জিনিস একসাথে সংযোগ করা খুব কঠিন কিছু নয়। কারণ, সবগুলো সংযোগ ভিন্ন আকার, আকৃতি ও বর্ণের। চাইলেও ভুল হবার সম্ভাবনা নেই। পাওয়ার উৎস অবশ্যই ৫ ভোল্টের বেশী হওয়া চলবে না।\nব্যস, সবকিছু লাগিয়ে পাওয়ার দিলেই, আপনার টিভি (বা মনিটরে) কিছু সময়ের মধ্যেই চলে আসবে ৩৫ ডলার মূল্যের Raspberry Pi পিসির, রাস্পবিয়ান ওএস ডেস্কটপ। আরও জানতে পড়ুন – Raspberry Pi Quick Start Guide: http://www.raspberrypi.org/quick-start-guide\n[সবগুলো ছবি উইকিমিডিয়া কমন্স হতে প্রাপ্ত। শেষের ছবিটি রাস্পবেরী পাই এর কুইক স্টার্ট গাইড হতে নেওয়া।]\nএটি আমি কপি করেছি এখান থেকে...


দেবতা বজরঙ্গবলী ‘দলিত’ : মুখ্যমন্ত্রী যোগী আদিত্যনাথ – Daily Atheist\nহিন্দু মাইথোলজি মতে তিনি সাগর লঙ্ঘন করেছেন, গন্ধমাদন উৎপাটিত করেছেন, সূর্যকে বগলে চেপে ধরেছেন, সাত লক্ষ রাক্ষস বধ করেছেন, রামায়ণের কোনও কোনও সংস্করণে রাবণের রথের চূড়াও চিবিয়েছেন, তবু এমন উটকো ঝামেলায় পড়বেন, কে জানত!\nপরশুরামের ‘হনুমানের স্বপ্ন’-তে তিনি সঙ্গিনীর খোঁজে ব্যাকুল, সুকুমার রায়ের ‘লক্ষ্মণের শক্তিশেল’-এ গন্ধমাদন চাপা দিয়েছেন যমরাজকে। কিন্তু কে জানত, তিনি দলিত না ব্রাহ্মণ, আর্য না অনার্য, নাকি নিছক বনবাসী— তা নিয়ে সরগরম হবে ভোটবাজার!\nযোগী আদিত্যনাথ যেই না বলেছেন, হনুমান ‘দলিত’— তুলকালাম শুরু। ব্রাহ্মণ মহাসভা আইনি নোটিস দিয়েছে। যোগীর ‘সদবুদ্ধি’ কামনায় যজ্ঞও হচ্ছে। রামভক্ত হনুমান নিয়ে ভোটের মুখে বিষম খেয়ে রুষ্ট ‘রামপন্থী’ দলের সভাপতি অমিত শাহ। বিজেপি-সেনারা বার্তা পেয়েছেন, মাঠে নামতে হবে। যে কোনও মূল্যে ঘোচাতে হবে হনুমানের ‘দলিত’ তকমা।\nপবনপুত্রের জাত নিয়ে ব্যাখ্যাও তাই জারি।\nমুম্বইয়ের প্রাক্তন পুলিশ কমিশনার, বর্তমানে কেন্দ্রীয় শিক্ষা প্রতিমন্ত্রী সত্যপাল সিংহ ফুৎকারে ওড়ালেন যোগীর কথা। বললেন, ‘‘হনুমান দলিত কোনও ভাবেই নন। তিনি আর্য। বাল্মীকি রামায়ণ আর রামচরিতমানস পড়লেই বুঝবেন, সেই সময়ে কোনও জাতিভেদ ছিল না। দলিত, শোষিত, বঞ্চিতও ছিল না। ভগবান রাম ও হনুমান, উভয়েই আর্য ছিলেন।’’\nছত্তীসগঢ়ের আদিবাসী গ্রাম থেকে উঠে আসা নেতা নন্দকুমার সাই। নরেন্দ্র মোদী তাঁকে তফসিলি জনজাতি কমিশনের চেয়ারম্যান করেছেন। তাঁর যুক্তি, হনুমান ‘জনজাতি’। বললেন, ‘‘আমরাও বনবাসী। রামের সেনাতে বানর ছিল, ভালুক ছিল। আমি যেমন কাঁওয়ার সমাজের। হনুমানের গোত্রও বলা আছে। আমার ধারণা, এঁরা সবাই জনজাতি। জঙ্গলেই থাকতেন, ভগবান রামের সঙ্গে বড় লড়াইয়ে গিয়েছেন।’’\nগবেষকেরা কেউ কেউ বলেছেন, রামায়ণের অনেক আগে ‘হনুমান’ শব্দটি এসেছিল দাক্ষিণাত্যের ভাষা থেকে। তাইল্যান্ডে তিনিই আবার ‘অনুমান’, মালয়েশিয়ায় ‘আন্দোমান’। ‘মাই হনুমান চালিশা’ বইয়ে দেবদত্ত পট্টনায়ক লিখেছেন, জঙ্গলের প্রাণী ও রামের দাস হওয়া সত্ত্বেও হনুমানকে পৈতে দেওয়া হয়েছিল। বাল্মীকি রামায়ণে এ কথা নেই। কিন্তু জাতপাত দানা বাঁধতে শুরু করার পরে পাঁচশো বছর ধরে নানা আঞ্চলিক লেখায় বিষয়টি এসেছে। বলা হয়েছে, নিজের জ্ঞান ও চেষ্টায় হনুমান অর্জন করেন ব্রাহ্মণত্ব। তাঁর হাতে অস্ত্র আছে, ফলে তিনি যোদ্ধা, ক্ষত্রিয়। রামের পতাকা ধরে তিনি দাস, শূদ্রও। আবার পৈতে নিয়ে ব্রাহ্মণও। ‘হনুমানের স্বপ্ন’-তে আছে, পবনপুত্রকে সংসারী হওয়ার পরামর্শ দিয়ে সীতাদেবী বলছেন, ‘‘আমি অনুরোধ করিলে মহর্ষি বশিষ্ঠ উপনয়নসংস্কার দ্বারা তোমায় ক্ষত্রিয় বানাইয়া দিবেন।’’\nনানা মুনির নানা মত। কিন্তু ভোটের সময়েই নতুন তোলপাড় কেন? কংগ্রেস বলছে, ‘‘যত্তসব অবান্তর বিতর্ক। ব্যর্থতা ঢাকার কল।’’ নির্বাচন কমিশনে তারা নালিশ জানিয়েছে, রাজস্থানে প্রচারে গিয়ে এ সব বলে শান্তি ভঙ্গ করছেন যোগী। তাঁকে যেন রাজ্যে ঢুকতেই দেওয়া না হয়!


গুলিস্তানে মেঘনাগামী বাসের সংকট, যাত্রীদের দীর্ঘ লাইন | প্রথম আলো\nগুলিস্তানে মেঘনাগামী বাসের সংকট, যাত্রীদের দীর্ঘ লাইন\nপ্রকাশ: ০৪ মে ২০২২, ১৮: ৫৯\nএকটি বেসরকারি প্রতিষ্ঠানের কর্মী সাঈদুর রহমান ঈদের দিন ছুটি পাননি। তাই ঈদের পরদিন স্ত্রী ও দুই সন্তান নিয়ে গ্রামের বাড়ি কুমিল্লার মেঘনা উপজেলার রাধানগরে যাচ্ছেন। আজ বুধবার বেলা আড়াইটার দিকে সাঈদুর রহমানের সঙ্গে যখন কথা হচ্ছিল, তিনি ঢাকার গুলিস্তানে মাওলানা ভাসানী হকি স্টেডিয়ামের সামনের সড়কে টিকিট কেটে বাসের জন্য অপেক্ষা করছিলেন। প্রায় এক ঘণ্টা ধরে লাইনে দাঁড়িয়ে থাকলেও বাসের দেখা নেই। কখন যেতে পারবেন, সেটিও তিনি জানেন না।\nসাঈদুর রহমানের মতো কুমিল্লার মেঘনাগামী রূপান্তর মেঘনা সুপার সার্ভিসের টিকিট কেটে দেড় শতাধিক যাত্রী বাসের জন্য অপেক্ষা করছিলেন। যাত্রীরা জানান, সাধারণত মেঘনাগামী এই পরিবহনের জন্য যাত্রীদের অপেক্ষা করতে হয় না। টিকিট কাউন্টার থেকে জানানো হয়েছে, রাস্তায় নাকি অনেক যানজট। এ কারণে ঢাকায় বাস সময়মতো আসতে পারছে না।\nকুমিল্লার মেঘনাগামী তিনটি পরিবহনের টিকিট বিক্রেতার সঙ্গে কথা হয় এই প্রতিবেদকের। তিনজনই বলেছেন, নারায়ণগঞ্জের বন্দরের লাঙ্গলবন্দ ব্রিজের সংস্কারকাজ চলছে। রাস্তার একটি অংশ বন্ধ করে দেওয়া হয়েছে। এ কারণে এক ঘণ্টার রাস্তা পার হতে সময় লাগছে আড়াই থেকে তিন ঘণ্টা। ঢাকায় পর্যাপ্ত বাস আসতে না পারায় সকাল থেকেই যাত্রীদের তীব্র চাপ। দীর্ঘক্ষণ লাইনে দাঁড়িয়ে থাকতে হচ্ছে তাঁদের।\nমেঘনাগামী দোয়েল পরিবহনের সুপারভাইজার মো. সোহেল প্রথম আলোকে বলেন, ঈদের আগে এবং ঈদের দিন যাত্রীদের চাপ ছিল। কিন্তু পর্যাপ্ত বাস থাকার কারণে কোনো সমস্যা হয়নি। দীর্ঘ সময় ধরে লাইনে দাঁড়িয়ে থাকতেও হয়নি।\nপ্রায় একই কথা বলেছেন মেঘনাগামী রূপান্তর মেঘনা সুপার সার্ভিসের সুপারভাইজার মো. ফয়সাল। তিনি প্রথম আলোকে বলেন, দীর্ঘ অপেক্ষার পর যেতে না পেরে অনেক যাত্রী টিকিট ফেরত দিয়ে ফিরে গেছেন।\nযাত্রীরা বলছেন, অনেকে ছুটি না পেয়ে ঈদের দিন স্বজনদের সঙ্গে ঈদ উদ্‌যাপন করতে পারেননি। কাউকে আবার জরুরি প্রয়োজনে ঢাকায় ঈদ করতে হয়েছে। তাই ঈদের পরদিন গ্রামে ছুটছেন তাঁরা। অনেকে যাচ্ছেন বেড়াতে।\nতিতুমীর কলেজের শিক্ষার্থী আবদুর রহমানের গ্রামের বাড়ি মেঘনার বড়কান্দায়। ঈদের দিন বন্ধুদের সঙ্গে সিলেটে বেড়াতে যাওয়ার কথা ছিল তাঁর। এক বন্ধুর মা অসুস্থ হওয়ায় তাঁরা আর সিলেট যাননি। তাই আজ গ্রামের বাড়ি যেতে চেয়েছিলেন। দুই ঘণ্টার বেশি সময় লাইনে দাঁড়িয়ে অপেক্ষা করছিলেন তিনি। এই সময়ে একটি বাস এসেছে। কিন্তু অতিরিক্ত যাত্রীর চাপে তিনি আর উঠতে পারেননি। এখন তিনি টিকিট ফেরত দিয়ে মহাখালীতে বাসায় ফিরে যাচ্ছেন।\nমেঘনাগামী যাত্রীদের বাস না থাকলেও বিপরীত চিত্র পাশের নারায়ণগঞ্জগামী বাস কাউন্টারে। সেখানে যাত্রী নেই, তবে অনেক বাস যাত্রীর জন্য অপেক্ষা করছে। নারায়ণগঞ্জগামী সিটি বন্ধন পরিবহনের কাউন্টার মাস্টার শফিকুল ইসলাম প্রথম আলোকে বলেন, যাত্রী নেই বললেই চলে। অধিকাংশ বাস অর্ধেকের কম যাত্রী নিয়ে রওনা দিচ্ছে।


ঘর মন জানালা ঘর মন জানালা – শীর্ষবিন্দু\n/ ঘর মন জানালা\nপুরুষের কাছে সুখী বিবাহিত জীবনের চাবিকাঠি হলো স্ত্রীর শারীরিক সৌন্দর্য, তাঁর ব্যক্তিত্ব বা আচরণ নয়। তবে স্ত্রীদের জন্য একই সূত্র প্রযোজ্য নয় বলে জানিয়েছেন এক গবেষণা। ‘ডেইলি মেইল’-এর এক খবরে\nডা. রায়হান কবীর খান: আমাদের জীবনের গুরুত্বপূর্ণ একটি বিষয় নিয়ে আলোচনা করতে অনেক সময়ই দ্বিধাবোধ করি। প্রত্যেকেই মনে করি এ সমস্যা আর কারো হয় না এবং এই সমস্যা থেকে মুক্তি\nযে ৬টি কারণে মেয়েরা খারাপ ছেলেদের প্রতি আকৃষ্ট হয়। তার কিছু বর্ণনা তুলে ধরা হলো: কলেজের সবচেয়ে বখাটে ছেলেটিও এই পর্যন্ত তিন তিনটা প্রেম করে ফেললো। আর আমি এতো ভালো\nস্ট্রোক, হার্ট অ্যাটাক, নানা ধরনের ক্যান্সার, ডায়াবেটিস, ফুসফুসের সমস্যা, জটিল মানসিক সমস্যা ইত্যাদিতে আক্রান্ত হওয়ার হার আগের তুলনায় অনেক বেড়েছে। নারীদের তুলনায় পুরুষদের ক্ষেত্রে এ হারটা আরও বেশি। এর কারণ\nমেয়েরা একবার কথা শুরু করলে, আর থামতেই চায় না। কথা বলার সময় দাড়ি, কমা, সেমিকোলনের কোন বালাই নেই। একবার চলতে শুরু করলে কোথায় গিয়ে কথা শেষ হবে, তা কারও জানা\nমনের মধ্যে জমা হওয়া দুঃখ-কষ্টের কথা লিখে ফেললে মন হাল্কা হয়। সেই সঙ্গে শারীরিক আঘাত-ক্ষতও জলদি মিলিয়ে যায়! নিউজিল্যান্ডের অকল্যান্ড


কুমিল্লায় কবি শাহীন বানুর শোকসভা অনুষ্ঠিত – সময় জার্নাল\nঢাকা | মঙ্গলবার, ১৮ মে ২০২১, ০৩:২৫ পূর্বাহ্ন\nপ্রকাশিতঃ ৭:৫৭ অপরাহ্ণ, রবি, ২৫ অক্টোবর ২০\nনিজস্ব প্রতিবেদক : কুমিল্লার চৌদ্দগ্রামে কবি শাহীন বানুর শোকসভা রোববার বিকেলে অনুষ্ঠিত হয়েছে। কালের ধ্বনি ও সাপ্তাহিক চৌদ্দগ্রাম পাঠক ফোরাম উদ্যোগে আয়োজিত অনুষ্ঠানে কবি শাহীন বানুর স্মৃতিচারণ করেন কবি, সাহিত্যিক, শিক্ষক ও সাংবাদিকবৃন্দ।\nচৌদ্দগ্রাম সাহিত্য গবেষণা সাহিত্য সংসদের সভাপতি সাইয়্যেদ রাশীদুল হাসানের সভাপতিত্বে বক্তব্য রাখেন কবি ইমরান মাহফুজ, কবি ফজলুল মল্লিক, খিরনশাল ইসলামিয়া ফাযিল মাদ্রাসার শিক্ষক মো. শাহজাহান, কাশিনগর সরকারি প্রাথমিক বিদ্যালয়ের সহকারি শিক্ষক মো. আবদুল কাদের, সাংবাদিক মো. এমদাদ উল্যাহ, হাসান মো. জহির, বেলাল হোসাইন, ডা. ইউসুফ হোসাইন সুমন, শিক্ষক বেলাল হোসাইন শাকিল, এইচ এম আজিজুুল হক।\nএ সময় উপস্থিত ছিলেন সাংবাদিক আনিসুর রহমান, শাহীন আলম, মাসুদ গোফরান, জসিম উদ্দিন, জহির বাবুসহ বিভিন্ন শ্রেণী ও পেশার মানুষ। কবি শাহীন বানুর ছেলে রাশেদুল হাসান শ্রাবণের সমাপনি বক্তব্যের মাধ্যমে অনুষ্ঠানের সমাপ্তি ঘটে।\nসভায় বক্তারা বলেন, ‘প্রান্তিক জায়গায় কবি শাহীন বানু জন্মগ্রহণ করলেও বাংলাদেশের প্রতিথযশা কবি-সাহিত্যিকদের তার নিবিড় যোগাযোগ ছিল। সে যোগাযোগের ফলে তার সাহিত্য চর্চা সমৃদ্ধ হয়েছে, তাঁর প্রতিফলন খোলস ও ছড়ায় গড়ি দেশ দু’টি কাব্যগ্রন্থে প্রতিফলিত হয়েছে। সাহিত্য চর্চার বাহিরেও সমাজের নানান উন্নয়ন কর্মে আন্তরিকভাবে ভূমিকা রাখার চেষ্টা করেছেন। শত বাঁধা বিপত্তি পেরিয়েও আমৃত্যু লেখালেখি চালিয়ে গেছেন। যার দৃষ্টান্ত ‘এই আমার শেষ চিঠি, এই শেষ লেখা, বলবো না কেমন আছো, বলবো না আবার হবে দেখা’।


Homeরেলপথতৃতীয় সেতু ও তৃতীয় বিমানবন্দর নির্মাণ সাইটে ঢাকায় ঢাকায় জুনে5হাজার পাউন্ড জরিমানা!\n19 / 01 / 2015 রেলপথ, সাধারণ, HIGHWAY, শীর্ষক\nতৃতীয় সেতু ও তৃতীয় বিমানবন্দরের নির্মাণ স্থানে মহিষদের প্রবেশের জন্য পাঁচ হাজার লির চারণভূমি! : ইস্তাম্বুলের তৃতীয় সেতু এবং তৃতীয় বিমানবন্দর নির্মাণের কারণে historicalতিহাসিক শহরের গ্রামগুলিতে চারণভূমি হ্রাস পেয়েছে। স্থল অযোগ্যতার কারণে বিমানবন্দরের জন্য বাজেয়াপ্ত অঞ্চলটি হ্রাস করা হলে, "অনুমতি ছাড়াই বনাঞ্চলে প্রবেশের জন্য" এই অঞ্চলে প্রবেশ করা মহিষগুলিকে জরিমানা করা হয়েছিল।\nPegs বিক্রি খুঁজছেন যারা চাষী, তারা এক হাজার 500 লির এবং5হাজার পাউন্ড জরিমানা দিতে হবে কিভাবে মনে করেন।\nকেমারবার্গাজ আকপানার গ্রামে, পশুপালন দ্বারা জীবিকা নির্বাহকারী গ্রামবাসীরা খনি তৈরির কারণে, তৃতীয় বিমানবন্দর এবং তৃতীয় সেতু নির্মাণের কারণে বাজেয়াপ্ত অঞ্চলগুলির মধ্যে আটকে ছিল। গ্রামবাসীরা বিমানবন্দরের জন্য বাজেয়াপ্ত এলাকার একটি অংশ চারণভূমি হিসাবে ব্যবহার করেছিল। এই অঞ্চলগুলিতে, গ্রামবাসীদের তাদের গবাদি পশু চরাতে দেওয়া হয়েছিল। যাইহোক, অপ্রয়োজনীয় স্থলগুলির কারণে যখন বাজেয়াপ্ত অঞ্চলটি পিছিয়ে যায়, তখন এটি গ্রামের সীমানা থেকে দূরে সরে যায়। আঞ্চলিক বন বিভাগের অধিদপ্তর দলগুলি, যারা বলেছিল যে এটি আবার একটি বন অঞ্চল, গ্রামবাসীদের না জানিয়ে মহিষ মালিকদের জরিমানা করেছে বলে অভিযোগ।\nমাদ্রাসা খাওয়ানোর অভিযোগে কাঁদতে কাঁদতে চান ড\nগ্রামে এমন অনেকেই আছেন যে কারণে পানির মহিষ বন অঞ্চলে প্রবেশের কারণে শাস্তি পান। তবে, "আমরা যদি কথা বলি তবে আমাদের আরও বেশি শাস্তি দেওয়া হবে" এই কথা শুনে লজ্জিত গ্রামবাসীরা, তারা কথা বলতে পারে না। গ্রামে পশুর মালিকরা আছেন, যাদের এক হাজার ৫০০ লিরা থেকে ৫ হাজার লিরা জরিমানা করা হয়। শাস্তি পাওয়া জল মহিষের অন্যতম মালিক আদনান ওড়ু বলেছিলেন, “যেহেতু এখানে একটি বিমানবন্দর ছিল তাই এর সীমানা গ্রামের মধ্যেই ছিল। তারা সীমানাটি টেনে নিয়েছিল কারণ মাটি রুক্ষ ছিল। এবার যখন পাইনের অঞ্চলটি উন্মোচিত হল, তখন রাজ্য এটি আবার দাবি করেছিল। আমরা এটি সম্পর্কে জানতাম না। আমরা শাস্তি পেয়েছি। 500 মন্ডম বাকি আমি তাদের বেশিরভাগ বিক্রি করেছি। আমাদের কোন কারণ নেই। এটা ভাল চুক্তি। এটি আমার, এটি বিমানবন্দর, অন্যদিকে মহাসড়ক। পশুপাল এখানে শেষ " তিনি ফর্মে কথা বলেছেন।\n'পূর্বে আমাদের পশু বিক্রি করতে বলুন'\nকিছু অঞ্চল খনিগুলির মধ্যে ভূমিধস অঞ্চলে চারা লাগানোর জন্য কাঁটাতারের সাথে বেড়া ছিল। রিফাত আকান, যাকে চারাগাছ নেই এমন জায়গাগুলিতে প্রবেশ করার জন্য জরিমানা করা হয়েছিল, তিনি বলেছিলেন, "বিপরীত পক্ষ বিমানবন্দর হয়ে গেছে, আমরা সেখানে প্রবেশ করতে পারছি না। বনভূমিগুলি পরিত্যক্ত ভূমিধসের জায়গাগুলি বেড়া করেছে। আমাদের প্রাণী এখানে প্রবেশের জন্য জরিমানা লিখছে। তারা বলে যে এটি একটি পাইন বন, তবে সর্বত্র জলাভূমি এবং কাদা রয়েছে। চারা বা কিছুই কিছুই নেই। তিনি বলেন এটি নিষিদ্ধ, তারের পার হওয়া নিষিদ্ধ। আমাকে এক হাজার ৫০০ লিরার জরিমানা করা হয়েছিল। আমাদের প্রাণীগুলি চারণভূমিতে ফুরিয়েছে। বনবাসীরা আমাদের পশু বিক্রি করতে বলে। অন্যথায়, তারা বলে যে আপনাকে শাস্তি দেওয়া হবে। আমি আমার পশু চরাতে প্রতিদিন 500 কিলোমিটার হেঁটেছি। " ড।\nহতাশার হাত থেকে কী করতে হবে তা নিয়ে তিনি অবাক হয়ে বলেছিলেন, বিন্নাজ কল্পনা বলেছেন, “এখন আমরা কোথাও যেতে পারি না। আমাদের প্রাণী ভিতরে আছে। এখন শীত পড়ছে, কিন্তু গ্রীষ্ম এলে আমি জানি না যে আমরা যখন এটি বের করব তখন কী করব। আমাদের চারণ করার জায়গা নেই। আমাদের জীবনধারণ বা সংগ্রাম করার কোনও উপায় নেই। আমরা কোথায় যেতে জানি না। আমাদের কাজ সবসময় জটিল। " সে কথা বলেছিল.\n"এটি আমাদের," একটি খনিটির সুরক্ষা তত্ত্বাবধায়ক যা সাংবাদিকদের গ্রামের প্রবেশ থেকে কৃষকদের সমস্যায় পড়ার কথা বলার চেষ্টা করছিল। এটি আকেলিকের লাইসেন্স অঞ্চল। এটি গ্রামের জমি নয়, আমার খনি ক্ষেত্র। এক্সপ্রেশন ব্যবহার।\nতৃতীয় বিমানবন্দর Kadıköyতিনবার\nআনারভুত্কোতে ভূমি দাম নতুন বিমানবন্দর এবং তৃতীয় সেতু দিয়ে উড়ে গেছে\nViaducts যেখানে শ্রমিকদের নিয়োগকর্তা দুর্ঘটনার314 মারা যান হাজার পাউন্ড জরিমানা\nতৃতীয় এয়ারপোর্টটি সেতুতেও নির্মিত হবে\nতৃতীয় বিমানবন্দরের জন্য 107 হাজার গাছ কাটা হবে!\nথার্ড এয়ারপোর্টে হাজার হাজার মানুষ নিয়োগ পাবে হাজার হাজার মানুষ?\nলিন্ডসে তৃতীয় বিমানবন্দর সম্পর্কে কী বলেছিলেন?\nকোর্টে তৃতীয় বিমানবন্দরে ফ্ল্যাশ করার সিদ্ধান্ত!\nতুরস্কে বিশ্বের বৃহত্তম তৃতীয় প্রকল্প! প্রথম স্থানটি তৃতীয় বিমানবন্দর\nইব্রু Özdemir এর তৃতীয় বিমানবন্দর তথ্য\nইস্তানবুল তৃতীয় বিমানবন্দরে দৈত্য প্রতিদ্বন্দ্বী\nকোন গ্রাম তৃতীয় বিমানবন্দর লটারি আঘাত\n6 viaduct Gebze এবং Bursa মধ্যে নির্মিত হয়েছিল\nGümüşhane দ্বিতীয় স্কি রিসোর্ট হবে


এনআইডি জালিয়াতি: ডা. সাবরিনার বিরুদ্ধে মামলা করছে ইসি | Bhorer Kontho\n২৭ আগস্ট ২০২০, ৮:২০:৪৫ অপরাহ্ণ\nজানা গেছে, ডা. সাবরীনার দুটি জাতীয় পরিচয়পত্রের একটি হচ্ছে- ১৯৭৮২৬৯……০০৩৯ এবং অপরটি হচ্ছে- ১৯৮৩২৬৯……০১৩৬ (ব্যক্তিগত গোপনীয়তার স্বার্থে সবকটি ডিজিট প্রকাশ করা হল না)। সর্বশেষ ২০১৬ সালের ভোটার তালিকা হালনাগাদের সময় দ্বিতীয়বার ভোটার হন তিনি।\nপ্রথম ভোটার হওয়া জাতীয় পরিচয়পত্রে নিজের নাম ‘সাবরীনা শারমিন হোসেন’ ও দ্বিতীয় জাতীয় পরিচয়পত্রে ‘সাবরীনা শারমিন হুসেন’ উল্লেখ করেছেন। তবে দুটিতেই ইংরেজি নাম একই রয়েছে। একটিতে বাবার নাম ‘সৈয়দ মুশাররফ হোসেন’ ও মায়ের নাম ‘কিশোয়ার জেসমীন’ উল্লেখ করেন। অপরটিতে মা-বাবার নাম পরিবর্তন করে ‘সৈয়দ মুশাররফ হসেন’ ও ‘জেসমিন হুসেন’ দিয়েছেন। একটিতে স্বামীর নাম ‘আর, এইচ, হক ও অপরটিতে আরিফুল চৌধুরী উল্লেখ করেছেন।\nউল্লেখ্য, ভোটার তালিকা আইন-২০০৯ অনুযায়ী, দ্বৈত ভোটার হওয়া বা চেষ্টা করা শাস্তিযোগ্য অপরাধ। অন্তত দুই বছর জেল ও জরিমানা বা উভয় দণ্ডে দণ্ডিত করার বিধান রয়েছে আইনে।


বিশ্বকাপে নিয়ম ভেঙে স্ত্রীকে সঙ্গে রাখেন ভারতের সিনিয়র ক্রিকেটার - দৈনিক করতোয়া - The Daily Karatoa\nঅনলাইন ডেস্ক Jul 21, 2019 74 0\nবিশ্বকাপ শিরোপা জয়ের লক্ষ্য নিয়ে ইংল্যান্ড যাওয়া ভারতকে থমকে যেতে হয়েছে সেমিফাইনালেই। বিরাট কোহলির দলের ব্যর্থতা নিয়ে আলোচনাটা এখনও কমেনি সেভাবে। এরই মধ্যে নতুন বিতর্ক।\nবিশ্বকাপ চলার সময় নাকি ভারতীয় ক্রিকেট বোর্ডের (বিসিসিআই) আইন ভেঙে নিজের স্ত্রীকে সঙ্গে রেখে দিয়েছিলেন দলের একজন সিনিয়র ক্রিকেটার।\nএমনিতে বিশ্বকাপ চলার সময় ১৫ দিনের মতো স্ত্রীদের সঙ্গে রাখার অনুমতি পেয়েছিলেন ভারতীয় ক্রিকেটাররা। কিন্তু অভিযুক্ত ওই ক্রিকেটার গত ৩ মে'র সভাতেই কমিটি অব এডমিনিস্ট্রেটরকে (সিওএ) অনুরোধ করেছিলেন, যাতে তার সঙ্গে পুরোটা সময় স্ত্রী রাখতে দেয়া হয়। সিওএ তাতে রাজি হয়নি।\nবিশ্বকাপ শেষে বেরিয়ে এলো চাঞ্চল্যকর এক তথ্য। সিওএ অনুমতি না দিলেও সাত সপ্তাহের টুর্নামেন্টে পুরোটা সময় স্ত্রীকে নাকি সঙ্গেই রেখে দিয়েছিলেন ওই ক্রিকেটার। অধিনায়ক বা কোচ কারোরই অনুমতি নেননি।\nএ নিয়ে ক্ষোভ প্রকাশ করেছেন ভারতীয় ক্রিকেট বোর্ড বিসিসিআইয়ের এক কর্তা। তিনি বলেন, ‘হ্যাঁ, সে খেলোয়াড়ই ১৫ দিনের নিয়ম ভেঙেছেন, যার অনুরোধ ৩ মে'র মিটিংয়ে গ্রাহ্য হয়নি। প্রশ্ন হলো, তিনি স্ত্রীকে সঙ্গে রাখার বাড়তি সময়ের জন্য কার কাছে অনুমতি নিয়েছেন। নিতে পারেন কোচ কিংবা অধিনায়কের কাছে। কিন্তু তিনি তো সেটাও করেননি।’\nসিনিয়র ওই খেলোয়াড়ের আইন ভঙ্গের এই বিষয়টি এখন পর্যন্ত সিওএ'র কাছে রিপোর্ট করা হয়নি। প্রশ্ন উঠেছে প্রশাসনের ম্যানেজার সুনিল সুব্রামানিয়াম কেন এটা নিয়ে ভেটো দেননি। এটা তারই দায়িত্ব।\nবিসিসিআইয়ের ওই কর্তা বলেন, ‘সুব্রামানিয়ামের কাজটা কি? তার কাজ শুধু দলের ট্রেনিং দেখা নয়। কোচ, অধিনায়ক এবং অন্য সাপোর্ট স্টাফদের কাজ পুরো বিষয়গুলো দেখা। আশা করছি, সিওএ বিষয়টিকে গুরুত্বের সঙ্গে নেবে এবং ম্যানেজারের কাছে রিপোর্ট চাইবে।’\nনিউজিল্যান্ডের ওয়ানডে দলে ফিরেছেন ওপেনার ব্যাটসম্যান মার্টিন গাপটিল। পাকিস্তানের বিপক্ষে প্রথম দুই ওয়ানডের জন্য ঘোষিত ১৩ সদস্যের দলে জায়গা ধরে রেখেছেন দুই স্পিনার মিচেল স্যান্টনার...\nরেকর্ড নাকি তৈরি হয় ভাঙার জন্য। এ আর নতুন কি? একজন রেকর্ড তৈরি করবে আবার তা কেউ ভাঙবে। কিন্তু সব সময় কি এই কথা খাটে? সব রেকর্ড কি সত্যিই ভেঙে দেওয়া সম্ভব? ক্রিকেটে এমন কিছু রেকর্ড...


ধর্মকারী+: ইছলাম - সবচেয়ে দ্রুত সংকোচনশীল ধর্ম\nইছলাম - সবচেয়ে দ্রুত সংকোচনশীল ধর্ম\nমুছলিমরা ঢঙ্কা-নিনাদ (শব্দটা কি হিন্দুয়ানি?) সহযোগে যতো প্রচারই চালাক না কেন, ইছলাম সবচেয়ে দ্রুত বর্ধনশীল ধর্ম তো নয়ই, বরং সমস্ত তথ্য-উপাত্ত এটাই নির্দেশ করে যে, মুছলিমদের সংখ্যা প্রকৃতপক্ষে কমে আসছে। অপপ্রচারের সময় যে-তথ্যসূত্রগুলো মুছলিমরা ব্যবহার করে, সেগুলো নিয়ে একটু গবেষণা করলেই ধরা পড়ে যায় শুভঙ্করের ফাঁকি... (হিন্দুয়ানি শব্দ ব্যবহার করার জন্য দুঃখিত)।\nনিচের সতেরো মিনিটের ভিডিওতে নিখুঁতভাবে ধরিয়ে দেয়া হয়েছে ইছলামী প্রচারের সেই ভণ্ডামি এবং শেষে দেখানো হয়েছে, ইছলাম কেন সংকোচনশীল।\nভিডিও লিংক: https://youtu.be/K90byS3Dw6E\nআরও একটি ব্যাপার। শিয়া, আহমেদিয়া, ওয়াহাবি, কাদিয়ানি বা সুফি মুছলিমদের ছহীহ মুছলিম হিসেবে গণ্যই করা হয় না। এমনকি যারা কোরানে বর্ণিত নানান বিধি-বিধান সমর্থন ও পালন করে না, তারাও নিজেদের মুছলিম বলে দাবি করতে পারে না। তবু এদেরকে মুছলিম-তালিকাভুক্ত করা হয় সংখ্যা বাড়াতে।\nনিচের ভিডিওতে ডায়াগ্রাম এঁকে গানে-গানে বুঝিয়ে দেয়া হয়েছে, ছহীহ মুছলিমরা পৃথিবীতে অত্যন্ত সংখ্যালঘু।\nভিডিও লিংক: https://youtu.be/RJAL6xgViqg\nআরও দেখুন। ব্রিটিশ দ্য টাইমস পত্রিকার রিপোর্টে স্পষ্ট করেই বলা হচ্ছে, মুছলিমরা ধর্মত্যাগ করছে। এমনকি খোদ চৌদি আজবের জনসংখ্যার শতকরা ১৯ শতাংশ ধর্মবিশ্বাসী নয়। আরেকটি নিবন্ধে বলা হচ্ছে, চৌদিরা আশঙ্কাজনক হারে ধর্মত্যাগ করে নাস্তিকতা গ্রহণ করছে। ধর্মত্যাগী মুছলিমদের ক্রমবর্ধমান সংখ্যার কথা বলেছে দ্য ইকোনমিস্ট পত্রিকাও। অন্য একটি পত্রিকা লিখছে, সরকারী নিষেধাজ্ঞা সত্ত্বেও চৌদি আজবে নাস্তিকদের সংখ্যা বেড়েই চলেছে। মিসর ও অন্যান্য আরব দেশগুলো নাস্তিকতাভীতিতে ভুগছে বলে জানিয়েছে জার্মান Deutsche Welle.'অদৃশ্য নাস্তিকেরা' নামের নিবন্ধে বর্ণিত হয়েছে আরব দেশগুলোয় অবিশ্বাস প্রসারের কাহিনী। মধ্যপ্রাচ্যে আরব্য নাস্তিকতার উত্থান বিষয়ে আরেকটি নিবন্ধ। বৃহত্তম মুছলিম দেশ ইন্দোনেশিয়াতেও বাড়ছে নাস্তিকদের সংখ্যা।... তবু মনে হচ্ছে, ইছলাম প্রসারমাণ?\nপ্রকৃত বাস্তবতা হচ্ছে: বর্তমানে গোটা বিশ্বে অবিশ্বাস সবচেয়ে দ্রুত বর্ধনশীল।\nLabels: গান, ভিডিও, রচনা, লিংকিন পার্ক


our Islam » মুসলিম বুদ্ধিজীবীদের কাছে নিবেদন (পর্ব-১৪)\nমে ২৮, ২০২২ ৫:৩৪ অপরাহ্ণ\nবুদ্ধিজীবীদের কাছে আর একটি কথা যা নিবেদন করতে চাই তা হল আপনারা ভেবে দেখবেন-\nসত্যের সামনে মাথা নত করা কি পরাজয়?\n‘মুসলিম বুদ্ধিজীবীদের কাছে নিবেদন’ নামক এই ধারাবাহিক লেখাটির প্রথম পর্ব থেকে দ্বাদশ পর্ব পর্যন্ত ইসলামী আদর্শ, আলেম উলামা ও ধর্মপ্রাণ মুসলমানদের ব্যাপারে বুদ্ধিজীবীদের যেসব অভিযোগ বা ভুল বোঝাবুঝি রয়েছে, সেগুলো নিরসন কল্পে কিছু কথা পেশ করেছি। এসব কথা বলে তাদেরকে পরিপূর্ণভাবে আল্লাহর দ্বীনের দিকে ফিরে আসার আহ্বান জানিয়েছি। বুদ্ধিজীবীদের কাছে নিবেদন- একথাগুলো আপনারা অনুকূল মন নিয়ে বুঝার চেষ্টা করুন, হৃদয় দিয়ে উপলব্ধি করার চেষ্টা করুন। আন্তরিকভাবে গ্রহণ করুন। ইসলামী আদর্শে পূর্ণ প্রবেশ করুন।\nকেউ যেন একথা মনে না করেন যে, আমি অন্যের কথা সঠিক হলেও তা মানতে পারি না। তাতে আমার পরাজয় স্বীকার করে নেয়া হয়। তাতে আমার উপর অন্যরা বিজয়ী হয়ে যায়। বস্তুত যে সত্যকে গ্রহণ করে সে-ই বিজয়ী। যে ঈমান গ্রহণ করে সে-ই বিজয়ী। ঈমান ও সত্যকে গ্রহণ করলে কেউ নিচু হয় না, বরং উঁচু হয়।\nوَأَنتُمُ ٱلْأَعْلَوْنَ إِن كُنتُم مُّؤْمِنِينَ.\nঅর্থাৎ, তোমরা যদি মুমিন হও তবে তোমরাই উপরে আছো। (সূরা আলে ইমরান: ১৩৯)\nবস্তুত সত্যকে মেনে নেয়া পরাজয় নয়। বরং সত্যকে না মেনে নেয়াই পরাজয়। আমি সত্যকে মেনে নিলাম না অর্থ আমি প্রবৃত্তির কাছে পরাজিত হলাম, শয়তান ও শয়তানের দোসরদের কাছে পরাজিত হলাম। কেননা প্রবৃত্তি, শয়তান ও শয়তানের দোসররাই সত্য না মানার জন্য বলে, যে কথা কুরআন হাদীছের বহু ভাষ্যে পরিষ্কারভাবে বলে দেয়া হয়েছে। তাই সত্যকে না মেনে নিলে আমি বিজয়ী হলাম না, বিজয়ী হল প্রবৃত্তি, শয়তান ও শয়তানের দোসররা।\nসত্য ও সঠিক বিষয় তথা দ্বীনের বিষয় সামনে আসার পরও তা গ্রহণ করতে না পারার পেছনে তথা হেদায়েত গ্রহণ না করতে পারার পেছনে মনের মধ্যে একটা এরূপ চিন্তাও কাজ করতে পারে যে, আমি আমার মত পথ ছেড়ে দিয়ে হেদায়েত গ্রহণ করলে আমার মত পথের লোকজন, আমার আপনজন বন্ধুবান্ধব সব অসন্তুষ্ট হয়ে যাবে, তারা পর হয়ে যাবে, তারা কেউ পক্ষে থাকবে না। এরূপ চিন্তার প্রতিকার হল এই ভাবনা মাথায় আনা যে, হেদায়েত গ্রহণ করলে কেউ সন্তুষ্ট না থাকুক আল্লাহ সন্তুষ্ট হবেন। আর আল্লাহর সন্তুষ্টি সকলের সন্তুষ্টির চেয়ে বড়। তিনি আমার ইহকাল পরকালের প্রকৃত সহায়। ভাবতে হবে- আল্লাহর সন্তুষ্টিকে উপেক্ষা করে যেসব বন্ধুবান্ধব ও আপনজনের সন্তুষ্টিকে প্রাধান্য দিব, আমার আসল বিপদের সময় তথা পরকালের মহা বিপদের সময় তারা কেউ আমার পাশে থাকবে না। কেউ আমার সহায় হবে না। তখন আমার সহায় হতে পারবেন একমাত্র আল্লাহ।\nএ মর্মেই কুরআনে কারীমে ইরশাদ হয়েছে,\nوَإِن تَشْكُرُوا يَرْضَهُ لَكُمْ ۗ وَلَا تَزِرُ وَازِرَةٌ وِزْرَ أُخْرَىٰ.\nঅর্থাৎ, তোমরা যদি কৃতজ্ঞ হও (তথা আল্লাহর বিধানের অনুগত হও), তিনি তোমাদের প্রতি সন্তুষ্ট হবেন। আর (মনে রেখো) কেউ অন্যের বোঝা বহন করবে না। (সূরা যুমার: ৭)\nঅন্য এক আয়াতে ইরশাদ হয়েছে,\nوَلَا تَزِرُ وَازِرَةٌ وِزْرَ أُخْرَىٰ ۚ وَإِن تَدْعُ مُثْقَلَةٌ إِلَىٰ حِمْلِهَا لَا يُحْمَلْ مِنْهُ شَىْءٌ وَلَوْ كَانَ ذَا قُرْبَىٰٓ.\nঅর্থাৎ, (কেয়ামতের দিন) কোনো বোঝা বহনকারী অন্যের বোঝা বহন করবে না। যদি বোঝাভারে আক্রান্ত কোন ব্যক্তিকে কারও বোঝা বহন করার আহ্বান জানানো হয়, তার বোঝার কিছুই বহন করা হবে না, যদিও সে হয় নিকটতর আপনজন। (সূরা ফাতির: ১৮)\nياأيها الناس اتقوا رَبَّكُمْ واخشوا يَوْماً لاَّ يَجْزِي وَالِدٌ عَن وَلَدِهِ وَلاَ مَوْلُودٌ هُوَ جَازٍ عَن وَالِدِهِ شَيْئاً.\nঅর্থাৎ, হে লোকসকল! তোমরা আপন পালনকর্তাকে ভয় করো। এবং ভয় করো সেদিনকে যেদিন না কোন পিতা তার সন্তানের উপকারে আসবে, আর না কোন সন্তান তার পিতার কিছুমাত্র উপকারে আসবে। (সূরা লুকমান: ৩৩)\nيَوْمَ يَفِرُّ الْمَرْءُ مِنْ أَخِيْهِ وَأُمِّهِ وَأَبِيْهِ وَصَاحِبَتِه وَبَنِيهِ لِكُلِّ امْرِىءٍ مِّنْهُمْ يَوْمَئِذٍ شَأْنٌ يُغْنِيْهِ.\nঅর্থাৎ, সেদিন মানুষ ভেগে যাবে তার ভাই থেকে। তার মাতা ও পিতা থেকে। এবং তার সংগিনী ও সন্তান থেকে। সেদিন তাদের প্রত্যেকের অবস্থা এমন হবে যা তাকে (অন্যের থেকে) বিমুখ করে দিবে। (সূরা আবাসা: ৩৪-৩৭)\nআল্লাহ আমাদের সকলকে হেদায়েত-এর জন্য কবূল করুন। তিনি আমাদের সকলের সহায় হোন। আমরা আল্লাহর কাছে দুআ করি-\nيَا مُصَرِّفَ الْقُلُوْبِ! صَرِّفْ قَلْبِيْ عَلَى طَاعَتِكَ.\nঅর্থাৎ, হে অন্তরের চিন্তা-চেতনা ফেরানোর মালিক! তুমি আমার অন্তরকে তোমার আনুগত্যে ফিরিয়ে আনো। আমীন!


অপু বিশ্বাস ‘স্বাস্থ্যবিধি’ মানার কথা বলে নিজেই হাটলেন উল্টো পথে! | Latest BD News - বাংলা খবর ব্রেকিং নিউজ বিডি\nবাড়ি ঢালিউড অপু বিশ্বাস ‘স্বাস্থ্যবিধি’ মানার কথা বলে নিজেই হাটলেন উল্টো পথে!\nঅপু বিশ্বাস ‘স্বাস্থ্যবিধি’ মানার কথা বলে নিজেই হাটলেন উল্টো পথে!\nঢালিউড কুইন’খ্যাত চিত্রনায়িকা অপু বিশ্বাসের বেশ উদ্বেগ করোনাভাইরাসের বর্তমান পরিস্থিতি নিয়ে। সকলকে স্বাস্থ্যবিধি মনে চলার জন্য বারবার আহবান জানিয়েছেন তিনি। গত শুক্রবার এই চিত্রনায়িকা ফেসবুক লাইভে এসে বলেন, “এখন পরিবেশটা খুব একটা ভালো না। পরিস্থিতি আমাদের সঙ্গে নেই। আমি বসে বসে সংবাদ দেখছিলাম। বিগত দিন থেকে এ পর্যন্ত আমাদের আক্রান্তের সংখ্যা হলো ৭ লাখ ৩৫ হাজার ৩২২ জন। খুবই দুঃখজনক। সত্যি কথা বলতে গেলে, আমি একটি কথাই বলতে চাই। অতীত থেকে আমাদের সকলের শিক্ষা নেওয়া উচিত। যখন আমাদের এ মহামারি শুরু হয়েছে, তখন আমরা যে পরিস্থিতি মোকাবিলা করিনি; আজকে তার থেকে কঠিন পরিস্থিতি মোকাবিলা করছি।”\nসাড়ে পাঁচ মিনেটের ওই লাইভে একবার নয় কয়েকবার এই চিত্রনায়িকা বলেছেন স্বাস্থ্যবিধি মেনে চলার কথা। অথচ সবাইকে ‘স্বাস্থ্যবিধি’ মানার কথা বলে নিজেই হাটলেন উল্টো পথে! গতকাল শনিবার অপু বিশ্বাস বেশ কয়েকজন মডেল, সংগীতশিল্পীকে নিয়ে রাজধানীর যমুনা ফিউচার পার্কে কেক কাটেন।\nজানা গেছে, যমুনা ফিউচার পার্কের গ্রাউন্ড ফ্লোরে অপু বিশ্বাস আহাম ফ্যাশন হাউজের শোরুম উদ্ভোধন করেন। এ সময় আরও উপস্থিত ছিলেন সংগীতশিল্পী এফ এ সুমন, মডেল বারিশা, তৃনা, অন্তরা, ট্রান্স জেন্ডার তাসনুভা আনান, আহাম ফ্যাশন হাউজের কর্ণধার জীবনসহ আরো অনেকে।\nচিত্রনায়িকা অপু বিশ্বাস সবাইকে নিয়ে কেক কাটেন। উদ্ভোধনী অনুষ্ঠানে সামাজিক দূরত্ব তো পরের কথা, কারও মুখেই ছিল না মাস্ক। আর যে দু’একজনের মাস্ক ছিল তাও থুতনির নিচে। আর ছোট্ট একটি স্থানে সবাই জড়ো হয়ে কেক কাটার আয়োজনে অংশ নেন। ছবিও তোলেন পাশাপাশি দাঁড়িয়ে।


তীব্র তাপদাহে ভারতের বিহারে অন্তত ৪০ জনের মৃত্যু হয়েছে। খবর এনডিটিভির।\nশনিবার রাজ্যটির আওরঙ্গাবাদ, গয়া ও নাওয়াদা জেলায় অধিকাংশ মৃত্যুর ঘটনা ঘটেছে। এর মধ্যে শুধু আওরঙ্গাবাদ জেলায় ২৭ জনের মৃত্যু হয়েছে।\nআওরঙ্গাবাদের একটি হাসপাতালের চিকিৎসক ডা. সুরেন্দ্র প্রাসাদ সিং জানান, এই জেলার বিভিন্ন হাসপাতালে অনেক লোক চিকিৎসাধীন। যারা মারা গেছেন তাদের সবাই উচ্চ-তাপমাত্রাজনিত জ্বরে ভুগছিলেন।\nগয়ায় হিট স্ট্রোকে ১২ জনের মৃত্যু হয়েছে।\nকেন্দ্রীয় স্বাস্থ্যমন্ত্রী ড. হর্ষবর্ধন গয়ার মৃত্যুর ঘটনাকে 'দুর্ভাগ্যজনক' আখ্যা দিয়ে বলেছেন, হিট স্ট্রোকে মানুষের মৃত্যু খুবই দুর্ভাগ্যজনক। তাপমাত্রা না কমা পর্যন্ত লোকজনকে ঘরের ভেতরে থাকার পরামর্শ দিচ্ছি। অতিরিক্ত তাপমাত্রা নানা ধরনের রোগের জন্ম দেয়।\nচলতি বছর ভারতের অধিকাংশ অঞ্চলের বাসিন্দারা তীব্র তাপদাহ মোকাবিলা করছে। এরইমধ্যে উত্তর ভারতের চারটি শহর- রাজধানী দিল্লি, রাজস্থানের চুরু এবং উত্তর প্রদেশের বানডা ও এলাহাবাদের তাপমাত্রা ৪৮ ডিগ্রি সেলসিয়াস ছাড়িয়ে গেছে।\nতাপমাত্রা দুইদিন ধরে ৪৫ ডিগ্রি সেলসিয়াসে বা এর ওপরে থাকলে তীব্র দাবদাহ ঘোষণা করা হয়। পারদ ৪৭ ডিগ্রিতে পৌঁছালে তাকে ‘মারাত্মক তীব্র দাবদাহ’ বলা হয়।\nএরমধ্যে বিহারে তীব্র এনসেফেলাইটিসেরও প্রাদুর্ভাব দেখা দিয়েছে। এই রোগে আক্রান্ত হয়ে চলতি মাসে রাজ্যটির মুজাফফরপুর জেলায় ৭৩ শিশুর মৃত্যু হয়েছে।\nকেন্দ্রীয় স্বাস্থ্যমন্ত্রী ড. হর্ষবর্ধন রোববার মুজাফফরপুর জেলা পরিদর্শন করেছেন।\nবিহারের মুখ্যমন্ত্রী নীতিশ কুমার এসব মৃত্যুর ঘটনায় গভীর শোক প্রকাশ করে মৃতদের প্রত্যেকের পরিবারকে চার লাখ রুপি করে সহায়তার ঘোষণা দিয়েছেন।\nতিন মাসে একটিও কন্যাসন্তান জন্মায়নি ১৩৩টি গ্রামে!\nসন্ধ্যার মধ্যেই কর্ণাটক বিধানসভায় আস্থাভোটের নির্দেশ


Viral video dog takes care of three tiger cubs: তিন তিনটি বাঘের ছানাকে বড় করছে কুকুর! মন জিতে নেবে এই ভাইরাল ভিডিও – News18 Bangla\nHome /News /off-beat /\nDog grows up tiger cubs: তিন তিনটি বাঘের ছানাকে বড় করছে কুকুর! মন জিতে নেবে এই ভাইরাল ভিডিও\nকুকুরের কাছে বড় হচ্ছে বাঘের ছানা৷ Photo-Twitter\nLast Updated : May 17, 2022, 13:22 IST\nফুঁসছে পাহাড়ি ঝর্না, প্রাণের ঝুঁকি নিয়ে বক্সা পাহাড়ে পৌঁছলেন স্বাস্থ্যকর্মীরা\nফ্রাইং প্যান দিয়ে হিংস্র কুমীরের সঙ্গে লড়াই, তার পর যা হল! ভাইরাল ভিডিও\nবিশ্বের সবচেয়ে বয়স্ক হাতি এদেশেই! ১০৫ বছর বয়সেও পায়ে শিকল? বিরক্ত নেটিজেনরা\nভয়ানক আওয়াজ করে ফাটল মেঘ, হু হু করে বেরল জল, বীভৎস ভিডিও ভাইরাল\n#কলকাতা: কাকের বাসায় কোকিল ছানার বড় হওয়ার গল্প নতুন নয়৷ এবার এমন এক ভিডিও সামনে এলো যেখানে দেখা যাচ্ছে, বাঘের তিন তিনটি শাবককে পরম স্নেহে বড় করে তুলছে একটি সারমেয়৷\nওই ভিডিও-র সঙ্গে পাওয়া তথ্যে জানা যাচ্ছে, এই ভিডিওটি চিনের একটি চিড়িয়াখানার৷ ওই তিনটি ব্র্যাঘ্র শাবককেই পরিত্যক্ত করে তাদের মা৷ তার পরই তিন শাবককে বাঁচাতে ওই ল্যাব্রেডর প্রজাতির কুকুরটির কাছে দেওয়া হয়৷ তিনটি শাবককেই সন্তান স্নেহে আপন করে নিয়েছে কুকুরটি৷ পরম যত্নে তাদের দুধও খাওয়াচ্ছে সে৷ নতুন মাকে পেয়ে বেজায় খুশি তিন খুদেও৷ কুকুর এবং বাঘের শাবকদের এই আদুরে ভিডিও নেট ব্যবহারকারীদের মন জয় করে নিয়েছে৷\nআরও পড়ুন: বাড়ির বাইরে চিতার সঙ্গে কাটানো অতন্দ্র রাত্রি! "ভালোই কাটালাম," অভিজ্ঞতা বন আধিকারিকের\nবিভিন্ন কারণেই অনেক সময় সন্তানদের পরিত্যক্ত করে বাঘিনীরা৷ শাবক দুর্বল, অসুস্থ হলে তাদের বড় করতে চায় না বাঘিনীরা৷ আবার শাবকদের স্তন্যপান করানোর ক্ষমতা না থাকলে বা নিজে অসুস্থ হলেও শাবকদের বড় করতে অনীহা দেখায় বাঘিনীরা৷\nBecause you want to seealab doggy take care of baby rescue tigers pic.twitter.com/qmKnyO4Fzi\n— A Piece of Nature (@apieceofnature) May 15, 2022\nগত বছরও সাইবেরিয়ার একই ধরনের একটি ভিডিও ইন্টারনেটে ছড়িয়ে পড়েছিল৷ সেখানে দেখা গিয়েছিল, পরিত্যক্ত একটি ব্ল্যাক প্যান্থারকে বড় করছে একটি রট হুইলার কুকুর৷ সেই ভিডিওটি দেখেও মুগ্ধ হয়েছিলেন নেট ব্যবহারকারীরা৷\nএবারের ল্যাব্রেডর কুকুরটি যেভাবে ব্র্যাঘ্র শাবকদের বড় করছে, তা দেখেও আপ্লুত সাধারণ মানুষ৷\nPublished by:Debamoy Ghosh\nFirst published: May 17, 2022, 13:17 IST\nTags: Dog, Viral Video


আবরারের জন্য নদীর কান্না | ctn24.com\nআবরারের জন্য নদীর কান্না\nআপডেটঃ অক্টোবর ১১, ২০১৯ ১২:৩৯ অপরাহ্ণ\nবুয়েটে নৃশংস হত্যাকাণ্ডের শিকার আবরার ফাহাদ নদী ভালোবাসতেন। ইতিমধ্যে ‘রিমেম্বারিং’ হয়ে যাওয়া ফেসবুক অ্যাকাউন্টে এই মেধাবী শিক্ষার্থী নিজের নয়টি ‘ফিচার ফটো’ দিয়েছিলেন। তার মধ্যে অন্তত চারটি ছবি নদীর সঙ্গে। আবরার আসলে নদীর সঙ্গেই বেড়ে উঠেছেন। তার পৈতৃক বাড়ি কুষ্টিয়ার কুমারখালীর রায়ডাঙ্গা গ্রামটি গঙ্গা ও গড়াই নদীর ‘দোয়াব’। তার বাড়ি থেকে উত্তর, দক্ষিণ, পশ্চিম, যেদিকে হাঁটা যায়, সেদিকেই নদী এসে সামনে দাঁড়ায়। বাংলাদেশের দুটি বড় নদীর তীরে শৈশব কাটানো একটি ছেলের নদীর প্রতি ভালোবাসা স্বভাবতই অন্য অনেকের চেয়ে বেশি।\nদুর্ভাগ্যজনক কাকতাল, বুয়েট ছাত্রলীগের নেতাকর্মীরা সোমবারের সেই কালরাতে আবরারের ওপর হামলে পড়ার সঙ্গেও জড়িত নদীর বিষয়। বাংলাদেশ ও ভারতের অভিন্ন নদী ফেনী থেকে ত্রিপুরার সাবরুম শহরের জন্য পানি উত্তোলন নিয়ে সম্প্রতি যে সমঝোতা হয়েছে, আবরার ফাহাদ সে ব্যাপারে নিজে মত জানিয়ে ফেসবুকে পোস্ট দিয়েছিলেন। বিস্ময় প্রকাশ করে লিখেছিলেন- ভারতের এক রাজ্য যেখানে অন্য রাজ্যকে পানি দিতে চায় না, সেখানে আমরা কোনো বিনিময় ছাড়াই দেব! খুবই ন্যায্য কথা। বস্তুত প্রধানমন্ত্রী শেখ হাসিনার এবারের সফরে যদি তিস্তার ব্যাপারে সুরাহা হতো, তাহলে আমার ধারণা, ফেনী নদীর চুক্তি নিয়ে এত কথা উঠত না। আর কথা উঠলেই-বা কী? তার জের ধরে পিটিয়ে মেরে ফেলতে হবে!\nআমরাও নদী নিয়ে নানা সময় মতপ্রকাশ করি। স্বাভাবিকভাবেই অপ্রিয় সত্য সবসময় সবার পছন্দ হয় না। দখল-দূষণকারী, পানি প্রত্যাহারকারী, বালু উত্তোলনকারীদের তো নয়ই; খোদ বন্ধুদেরই সমালোচনার মুখোমুখি হতে হয় আমাদের। কিন্তু আবরার ফাহাদের মতো ‘খেসারত’ কাউকে কি দিতে হয়েছে? নদী আন্দোলন করতে গিয়ে নিহত হওয়ার নজির বিরল নয়। নদী হত্যাকারীরা সারাবিশ্বেই শক্তিশালী পক্ষ। কিন্তু তাদের কাউকেই উল্লিখিত বিষয়ের সঙ্গে নূ্যনতম সম্পর্কহীন এক যুযুধান দঙ্গলের হামলার মুখে পড়তে হয়েছে- এমন নজির নেই। আবরার নিজের ফেসবুক ওয়ালে ফেনী নদী সমঝোতা নিয়ে সমালোচনা করেছেন, তাতে বুয়েট ছাত্রলীগের কী?\nআক্ষেপ করে আমার ফেসবুক ওয়ালে লিখেছিলাম- ‘বুয়েট শিক্ষার্থী আবরার ফাহাদ নিজের মতপ্রকাশের জন্য খুন হননি; খুনিরা বরং নিজেদের ক্ষমতা প্রকাশে এই হত্যাকাণ্ড ঘটিয়েছে। এদের যদি ইচ্ছা হয়, আপনি নিশ্চুপ থেকেও খুন হতে পারেন। তাদের পক্ষে থেকেও অনেকে খুন হয়েছেন। পুরো বিষয়টি আসলে ক্ষমতার। কার ক্ষমতা কত বেশি, সেটা প্রদর্শন করাই ব্যাপার। আপনি মতপ্রকাশ করেন বা না করেন; তারা চাইলে আপনাকে এড়িয়ে যেতে পারে, চাইলে মেরেও ফেলতে পারে। আপনার জীবন তাদের কাছে নিছক মেজাজ-মর্জির বিষয়, তুড়িয়াকা মামলা।’\nনিজের মধ্যে এই প্রশ্নও জেগেছিল- পাষণ্ড ওই খুনিরাও কি নদীমাতৃক বাংলাদেশের সন্তান? আবরারের মতো তাদের শৈশব নদীর সঙ্গে কেটেছে কি-না, খোঁজ নেওয়ার রুচি হয়নি। তাদের ফেসবুক ওয়ালেও এটা দেখতে যাওয়ার গরজ তৈরি হয়নি যে, নদীর প্রতি ভালোবাসার প্রকাশ কোথাও রয়েছে কি-না। সবাই মিলে যেভাবে পিটিয়ে পিটিয়ে এক প্রাণবন্ত তরুণকে হত্যা করেছে, তাতেই তাদের পৈশাচিকতা স্পষ্ট। ওই দৃশ্য কল্পনা করলে হায়েনার কবলে পড়া হরিণশাবকের নিরুপায় পরিস্থিতির কথা মনে হয়। হিংস্র অন্যান্য পশুর সঙ্গে হায়েনার পার্থক্য হচ্ছে, তারা দলবেঁধে আসে এবং শিকারকে দীর্ঘ সময় নিয়ে হত্যা করে। যন্ত্রণা দিয়ে দিয়ে। আবরার ফাহাদকে হায়েনার কায়দায় হত্যাকারীরা নদী ভালোবাসবে কীভাবে? কোথাও পড়েছিলাম- সংবেদনশীল মানুষের প্রধান পাঁচটি চিহ্নের একটি হচ্ছে, তারা নদী ভালোবাসে। আবরারের হত্যাকারীরা সংবেদনশীল হতে পারে না।\nআবরার ফাহাদ সংবেদনশীল ছিলেন, নদীর প্রতি ভালোবাসা তার প্রমাণ। দেশের প্রাণপ্রবাহ নদীগুলোর জন্য তার কান্নায় ফেসবুকের পৃষ্ঠাগুলো ভেজা।\nনদীও কি কাঁদে? সুবীর নন্দী গাইতেন, ঝর্ণা আসলে পাহাড়ের কান্না। পাহাড়টা বোবা বলে শব্দ হয় না। বর্ষণমুখর এক দিনে চিলমারী ঘাটে ব্রহ্মপুত্রের পাড়ে বসে এক সাধক আমাকে বলেছিলেন, ভালোমানুষ মারা গেলে আকাশ কাঁদে, তাই বৃষ্টি হয়। আমি নিশ্চিত, নদীও কাঁদে। বাংলাদেশের নদনদী আবরার ফাহাদের জন্য কাঁদছে। সেই কান্না শোকের ও ক্ষোভের। নদী বোবা নয়; আমরা কালা বলে শুনতে পাচ্ছি না।


বিস্মিত শাকিব ও মিম\nপ্রকাশিত: ২৯ জানুয়ারি ২০২০ | আপডেট: ২৯ জানুয়ারি ২০২০\nশাকিব ও মিম।\nশাকিব খান ও শবনম অভিনীত ‘বীর’ ১৪ ফেব্রুয়ারি মুক্তির সম্ভাবনার কথা শোনা যাচ্ছে। কাজী হায়াত পরিচালিত ‘বীর’ ছবির শুটিং, ডাবিং শেষ।\nএদিক,সম্প্রতি কুমিল্লার লালমাই উপজেলাতে বঙ্গবন্ধু শেখ মুজিবুর রহমানের জন্ম শতবার্ষিকী উপলক্ষে আয়োজিত ‘আনন্দ মেলা’ অনুষ্ঠানে অন্যতম চমক হিসেবে উপস্থিত ছিলেন শাকিব খান ও বিদ্যা সিনহা মিম। তাকে এক নজর দেখতে তীব্র শীত উপেক্ষা করেও নামে জনস্রোত। যা দেখে রীতিমত বিস্মিত এই অভিনেতা!\nওইদিন রাত ন’টার দিকে মঞ্চে ওঠেন শাকিব। সঙ্গে সঙ্গে চিৎকারে ফেটে পড়ে উপস্থিত প্রায় ২ লক্ষ দর্শক! মঞ্চে দাঁড়িয়ে শেখ মুজিবুর রহমানের জন্ম শতবার্ষিকীর অগ্রিম শুভেচ্ছা জানান তিনি। উপস্থাপকের কাছ থেকে ২ লক্ষাধিক দর্শকের উপস্থিতি সেসময় কিছুটা বিস্মিত হন এই নায়ক!\nআনন্দ মেলার আয়োজনে ছিলেন কুমিল্লা- ১০ আসনের জনগণ। অনুষ্ঠানটি উদ্বোধন করেন অর্থমন্ত্রী আ হ ম মুস্তফা কামাল (এমপি) এবং কুমিল্লা ভিক্টোরিয়া কলেজের চেয়ারপার্সন নাফিজা কামাল। শাকিব খানের পারফর্মের নির্দেশনায় ছিল ঈগলস্ ডান্স কোম্পানী।\nএরআগে মঞ্চে উঠে শাকিব একে একে তার অভিনীত ছবিগুলো থেকে ‘সম্রাট’, ‘নাম্বার ওয়ান শাকিব খান’, ‘কি জাদু করেছো বলো না’, ‘দেবো তোকে ১৬ আনা’, ‘হৃদয়ে আমার বাংলাদেশ’ গানগুলোর সঙ্গে পারফর্ম করেন। এসময় দুটো গানে শাকিবের সঙ্গে মঞ্চে দেখা যায় লাক্স চ্যানেল আই তারকা বিদ্যা সিনহা মিমকে।\nশাকিব ছাড়াও এদিন মঞ্চে পারফর্ম করেন মমতাজ, ইমরান, আরফিন রুমি, ঐশীসহ প্রমুখ।\nশুভর ‘ঘুনপোকা’ প্রথমা\n১৪ ফেব্রুয়ারি শাকিবের ‘বীর’


ভিডিও কার্ড BREAKING: কেন? ভিডিও কার্ড কেন উষ্ণ হচ্ছে, ভিডিও কার্ড উষ্ণ রাখতে কী করতে হবে\nপ্রধান » দরকারি পরামর্শ » ভিডিও কার্ড BREAKING: কেন? ভিডিও কার্ড কেন উষ্ণ হচ্ছে, ভিডিও কার্ড উষ্ণ রাখতে কী করতে হবে\nআপনার কম্পিউটারকে অতিরিক্ত গরম করার কারণে এটি ত্রুটিযুক্ত হতে পারে। সমালোচনামূলক নোডগুলি হ'ল প্রসেসর, পাওয়ার সাপ্লাই এবং ভিডিও কার্ড। যদি আপনার ভিডিও কার্ডটি অতিরিক্ত উত্তপ্ত হয় তবে নীচের নিবন্ধটি আপনাকে এটি সম্পর্কে কী বলবে তা বলে।\nকিভাবে ভিডিও কার্ড উত্তাপিত হচ্ছে তা নির্ধারণ করবেন?\nভিডিও কার্ডের ওভারহিটিং গেমস এবং গ্রাফিক্স অ্যাপ্লিকেশনগুলিতে (উদাহরণস্বরূপ, অটোক্যাড) লক্ষণীয় ধীরগতির দ্বারা নির্দেশিত। নিদর্শনগুলি প্রদর্শিত হয় - ফিতে এবং স্কোয়ারগুলি, যা কাজের সময় উপস্থিত ছিল না। কম্পিউটারটি শোরগোল এবং স্বাভাবিকের চেয়ে বেশি গরম। এটি জিপিইউ কুলিং ফ্যানের সাথে একটি সমস্যা নির্দেশ করে।\nসমস্যা নির্ধারণের সঠিক পদ্ধতিটি হ'ল একটি বিশেষ প্রোগ্রাম ইনস্টল করা যা ভিডিও কার্ডের তাপমাত্রা প্রদর্শন করবে। এই জাতীয় প্রোগ্রামগুলি সবসময় একটি ভিডিও কার্ড সরবরাহের অন্তর্ভুক্ত থাকে না। আপনি টেকপাওয়ারআপ জিপিইউ-জেড ইউটিলিটি ডাউনলোড করতে পারেন যা কোনও গ্রাফিক্স কার্ডের জন্য কাজ করবে। এই প্রোগ্রামটি ইনস্টল করুন এবং এটি চালান। 30 ° -35 ° C একটি সাধারণ তাপমাত্রা যখন ভিডিও কার্ডে কোনও গুরুতর লোড না থাকে is লোডের অধীনে, কার্ডের তাপমাত্রা 80 ডিগ্রি সেন্টিগ্রেডের বেশি হওয়া উচিত নয় যদি এটি আরও বেশি হয় তবে এটি একটি অ্যালার্ম বেল এবং এর জন্য অবশ্যই ব্যবস্থা গ্রহণ করা উচিত।\nকেন ভিডিও কার্ড উত্তপ্ত হয়\nসর্বাধিক সাধারণ কারণ হ'ল কুলিং সিস্টেমের ব্যর্থতা। প্রায়শই এটি ধূলিকণার কারণে ঘটে যা আবাসনগুলিতে প্রবেশ করে, ফ্যান ব্লেডগুলিতে এবং ভারবহনগুলিতে ক্লোগ করে। শীঘ্রই বা পরে, শীতল দক্ষতা হ্রাস efficiency ধুলো অপসারণ না করা থাকলে কার্ডটি জ্বলতে পারে। এমনকি যদি ভিডিও কার্ড অফিস অ্যাপ্লিকেশনগুলিতে সঠিকভাবে কাজ করে তবে সমস্যাগুলি কিছুটা বেশি লোড দিয়ে শুরু হয়।\nআর একটি কারণ হ'ল ভিডিও কার্ডের নিরক্ষর ওভারক্লকিং। ফ্রিকোয়েন্সি বৃদ্ধি করা হয়, অপারেটিং তাপমাত্রা বৃদ্ধি পায় এবং শীতল ব্যবস্থাটি পুরানো ছেড়ে যায়। ভিডিও কার্ডে স্ট্যান্ডার্ড ফ্রিকোয়েন্সিগুলিতে স্যুইচ করার জন্য অন্তর্নির্মিত ফাংশন থাকলে এবং কখনও কখনও ওভারলকরা কেবল এগুলি বন্ধ করে দেয় তা ভাল।\nভিডিও কার্ড উষ্ণ হয়ে উঠলে কী করবেন\nআমরা কম্পিউটারটি থেকে কার্ডটি বের করি এবং সাবধানে এটি ধুলো থেকে পরিষ্কার করি। আপনি একটি ভ্যাকুয়াম ক্লিনার (উড়ন্ত জেট) ব্যবহার করতে পারেন তবে ব্রাশ দিয়ে আরও ভাল যাতে এটি ক্ষতি না করে। পরিষ্কারের পরে, কার্ডটি পিছনে রাখুন এবং একটি দাবিযুক্ত গ্রাফিক্স অ্যাপ্লিকেশন বা গেমটি চালু করুন। যদি সবকিছু যথাযথ হয় তবে তাপমাত্রা গ্রহণযোগ্য হয়ে যাবে (65 75 -75 ° C)।\nযদি সূচকগুলি কিছুটা উন্নত বা উন্নত না হয়ে থাকে এবং চিপগুলিতে কোনও ভারী বোঝা সহ নিদর্শনগুলি প্রদর্শিত হয় তবে আপনাকে তাপীয় পেস্টটি প্রতিস্থাপন করতে হবে। সম্ভবত, পুরানোটি ইতিমধ্যে শুকিয়ে গেছে এবং পৃষ্ঠটি পরিষ্কার করার পরে অপসারণ করা দরকার। তারপরে পাতলা স্তর দিয়ে এটিতে নতুন থার্মাল পেস্ট লাগান। এটি যদি সহায়তা না করে তবে আপনাকে ভিডিও কার্ডের কুলিং সিস্টেমটি পরিবর্তন করতে হবে। এবং এটি সম্পূর্ণ ভিন্ন গল্প।\nআকর্ষণীয় নিবন্ধ: "কীভাবে একটি ভিডিও কার্ড ওভারক্লোক করবেন এবং এটি" হত্যা "করবেন না


গাজী সোহেল রানা তিতাস উপজেলা শ্রমিকলীগের নতুন আহ্বায়ক – দৈনিক দিনপ্রতিদিন\nপ্রচ্ছদ >> সারাদেশ >> গাজী সোহেল রানা তিতাস উপজেলা শ্রমিকলীগের নতুন আহ্বায়ক\nগাজী সোহেল রানা তিতাস উপজেলা শ্রমিকলীগের নতুন আহ্বায়ক\nকুমিল্লার তিতাসে বাংলাদেশ আওয়ামীলীগের অন্যতম অঙ্গসংগঠন জাতীয় শ্রমিকলীগের আহ্বায়ক কমিটি পুন:গঠিত হয়েছে। গত ২৫ সেপ্টেম্বর ২০১৮ইং তারিখে কুমিল্লা উত্তর জেলা শ্রমিকলীগের আহ্বায়ক মো. মজিবুর রহমান এবং সদস্য সচিব মো. আল-আমিন স্বাক্ষরিত এক বার্তায় এই তথ্য জানানো হয়।\nশ্রমিকলীগের প্যাডে গাজী সোহেল রানা কে আহ্বায়ক করে তিতাস উপজেলা কমিটিকে পুন:গঠন করা হয়। আগের আহ্বায়ক কমিটিকে তিন মাসের জন্য অনুমোদন দেয়া হয়েছিল। পরিবর্তনের কারণ হিসেবে বলা হয়েছে পূর্বের নেতৃবৃন্দের সাংগঠনিক অদক্ষতা ও নিরবতার কারণে পুর্বের কমিটির কয়েকজনকে পরিবর্তন করা হয়েছে।\nপুনঃগঠিত কমিটিকে আগামী ৬ মাসের মধ্যে সম্মেলনের মাধ্যমে পুর্নাঙ্গ কমিটি গঠনের বাধ্যবাধকতা দেওয়া হয়েছে।\nএছাড়াও সম্মানিত নতুন সদস্য হিসেবে যাদেরকে কমিটিতে অন্তর্ভূক্ত করা হয়েছে তারা হলেন মো. বিল্লাল হোসেন, মো. মাহবুব খান, মো. হাবিবুর রহমান, মো. রিয়াজুল ভূইয়া, খান মোহাম্মদ আলী নূর ও মো. সোহেল রানা প্রমুখ।\nমুক্তিযোদ্ধা কোটা পূর্নবহালের দাবীতে বোরহানউদ্দিনে মুক্তিযোদ্ধা সন্তান কমান্ডের মানববন্ধন\nনৌকা মার্কায় ভোট দেওয়ার আহ্বান জানান প্রধানমন্ত্রী


ভারত-পাকিস্তান ম্যাচে অতিষ্ঠ সানিয়া মির্জা! - Starmail24Latest Bangla News Online From Starmail24 ভারত-পাকিস্তান ম্যাচে অতিষ্ঠ সানিয়া মির্জা! - Starmail24\nপ্রকাশিত: 9/12/2019 13:24:14| আপডেট:\nভারতীয় টেনিস তারকা সানিয়া মির্জা পাকিস্তানি ক্রিকেটার শোয়েব মালিককে বিয়ে করার পর থেকেই তাঁর জাতীয়তাবাদ নিয়ে প্রশ্ন তুলছিলেন সমালোচকরা। তবে তিনি সব সময়ই দুই দেশের মধ্যে সম্প্রীতি বজায় রাখার কথা বলেছেন। কিন্তু কে শোনে কার কথা। ভারত-পাকিস্তান ম্যাচ এলেই নানা প্রশ্নের মুখোমুখি হতে এই ভারতীয় টেনিস তারকাকে।\nতবে এবার সানিয়া মির্জা নিজেই পাক-ভারত ম্যাচের উত্তেজনা বক্তব্য দিয়েছেন। দুই দেশের টিভি চ্যানেলগুলোর বিজ্ঞাপন তৈরি নিয়ে আপত্তি তুলেছেন। বিজ্ঞাপনগুলো পরিস্থিতি আরো উত্তপ্ত করে বলে মনে করেন তিনি।\nএ সম্পর্কে সানিয়া মির্জা বলেন, ‘ভারত-পাকিস্তান ম্যাচ নিয়ে সবসময় উত্তেজনা থাকে। তবে শুধু মার্কেটিংয়ের জন্য কুরুচিকর বিজ্ঞাপন বানিয়ে উত্তেজনা বাড়ানোর কোনো মানে নেই। এটা স্রেফ একটা ক্রিকেট ম্যাচ মাত্র। এটাকে ম্যাচের বাইরে অন্যকিছু হিসেবে যারা দেখতে চান, তাদের জন্য সমবেদনা রইল।’\nআগামী ১৬ জুন বিশ্বকাপে ভারত-পাকিস্তান মুখোমুখি হবে। সে দিন ফাদার্স ডে। তাই ফাদার্স ডে থিম করে একটি বিজ্ঞাপন বানিয়েছে ভারতীয় একটি টিভি চ্যানেল। আর পাকিস্তানের এক টিভি চ্যানেলও ভারত-পাক ম্যাচ নিয়ে পাল্টা বিজ্ঞাপন বানিয়েছে।\nএদিকে হাই ভোল্টেজ ম্যাচের দিকে তাকিয়ে বসে আছেন ক্রিকেটপ্রেমীরা। ভারত-পাকিস্তান ম্যাচ মানেই আলাদা উন্মাদনা। তবে ১৬ জুন ওল্ড ট্র্যাফোর্ডেও বৃষ্টির ভ্রুকূটি। বৃষ্টিতে ভেস্তে যেতে পারে ভারত-পাকিস্তান ম্যাচও।\n« Previous: বিদেশ থেকে শিক্ষক আনার প্রস্তাব Next: ‘কালো’ টাকায় ফ্ল্যাট-অ্যাপার্টমেন্ট কেনার সুযোগ »


প্রসিদ্ধ আরব শায়েখ শুয়াইব আরনাউতের দৃষ্টিতে শায়েখ নাসীরুদ্দীন আলবানী - আহলে হক্ব বাংলা মিডিয়া সার্ভিস\nপ্রচ্ছদ / আহলে হাদীস / প্রসিদ্ধ আরব শায়েখ শুয়াইব আরনাউতের দৃষ্টিতে শায়েখ নাসীরুদ্দীন আলবানী\n[শায়েখ নাসীরুদ্দীন আলবানী রাহিমাহুল্লাহ (১৩৩২ হি./১৯১৪ ঈ.-১৪২০ হি./ ১৯৯৯ ঈ.) ছিলেন বিগত শতাব্দির আরব বিশ্বের প্রসিদ্ধ আলেম। জীবনের শুরুতেই তার বংশের লোকেরা আলবানিয়া থেকে হিজরত করে শামের দামেশক শহরে এসে বসবাস শুরু করেন। সেখানেই তাঁর ইলমী ব্যক্তিত্ব গঠিত হয় অনেকটা ব্যক্তিগত পড়াশোনার ভিত্তিতে। তার বিশেষ শাস্ত্র ছিল‘ইলমে হাদীস’। যৌবনের প্রারম্ভেই এ শাস্ত্রের সাথে তার সম্পর্ক হয় এবং মৃত্যুবধি এতেই নিমগ্ন থাকেন। নিজের কিছু বিচ্ছিন্ন মতামতের কারণে শায়েখ সমকালীন আহলে ইলমের কাছে সমালোচিত হতে থাকেন।\nতাদের মধ্যে বর্তমান যুগের প্রসিদ্ধ মুহাক্কিক শায়েখ শুআইব আরনাঊতও রয়েছেন। যিনি নিজেও আলবেনিয়ার এক খান্দানের মানুষ। তার বংশের লোকেরাও শামে হিজরত করে সেখানেই বসবাস শুরু করেন। শায়েখ আলবানী রাহিমাহুল্লাহর সাথে তার পারিবারিক সম্পর্কও ছিল স্বাভাবিক। কিছুদিন পূর্বে শায়েখ আরনাঊত হাফিযাহুল্লাহ-এর এক শিষ্য শায়েখ ইবরাহীম তার জীবন ও কর্মের উপর একটি কিতাব রচনা করেন। যা المحدث العلامة الشيخ شعيب الأرنؤوط، سيرته في طلب العلم وجهوده في تحقيق التراث নামে আরব বিশ্বের প্রসিদ্ধ প্রকাশনা প্রতিষ্ঠান دار البشائر الإسلامية থেকে প্রকাশিত হয়েছে। ঐ কিতাবের এক অধ্যায়ে শায়েখ আলবানী রাহিমাহুল্লাহর গবেষণা বিষয়ে তার কিছু সমালোচনা ও পর্যবেক্ষণ উঠে এসেছে। ইলম ও গবেষণার ময়দানে মতভিন্নতা ও মতপার্থক্য কোনো অস্বাভাবিক বিষয় নয়।‘আদাবে ইখতিলাফ’ রক্ষা করে মার্জিত ভাষা ও পরিশীলিত উপায়ে নিজের মতামত প্রকাশ ছিল ভারসাম্য-চিন্তার অধিকারী আহলে ইলমের বিশেষ বৈশিষ্ট্য। শায়েখ শুআইব আরনাঊত হাফিযাহুল্লাহ-এর এই আলোচনাও ঐ ধারার একটি দৃষ্টান্ত। যেহেতু শায়েখ নিজেও একজন সুপ্রসিদ্ধ মুহাক্কিক, শায়েখ আলবানী রাহিমাহুল্লাহর সাথে খানদানী যোগাযোগও ছিল, তার সঙ্গে চলাফেরা ও কাজ করার সুযোগও তিনি পেয়েছেন, বিশেষত শায়েখের কিতাবসমূহ ও গবেষণাকর্মের বিষয়ে তার গভীর পর্যবেক্ষণ ছিল। তাই কিতাবের ঐ অধ্যায়টি কিছুটা সংক্ষেপ করে বাংলাভাষী পাঠকের সামনে পেশ করা হল। -অনুবাদক]\nআমি এ কথাও মানি যে, শায়েখ কিতাব ও সুন্নাহর দায়ী ছিলেন,যা প্রশংসনীয়। তবে তিনি সুন্নাহর দায়ী ছিলেন তার নিজের‘তাসহীহ’ (হাদীসের শুদ্ধাশুদ্ধির সিদ্ধান্ত) অনুসারে। তিনি চাইতেন, সুন্নাহর শুদ্ধাশুদ্ধির বিষয়ে তার সিদ্ধান্তকে পূববর্তী ইমামগণের ইজতিহাদের মর্যাদা দেওয়া হোক এবং মতবিরোধপূর্ণ মাসআলায় তার সিদ্ধান্তকেই ‘চূড়ান্ত সিদ্ধান্ত’ মেনে নেওয়া হোক। কিন্তু এই মর্যাদা না তার ক্ষেত্রে পূর্ণ হয়েছে, না অন্য কারো ক্ষেত্রে হতে পারে। কারণ ফুকাহায়ে কেরামের এই স্বীকৃত মতপার্থক্য আল্লাহ তাআলা আমাদের জন্য পছন্দ করেছেন আর তা তাঁরই সৃষ্ট বিভিন্ন কারণ থেকে উদ্ভূত।\nআমি শায়েখের এ বিষয়টিতে যার-পর-নাই আশ্চর্য হয়েছি যে,তিনি তো ‘ইলমু মুসতালাহিল হাদীসে’ অবশ্যই পড়েছেন, “‘সহীহ’ হাদীস হল, যে হাদীসের সনদ রাসূলুল্লাহ সাল্লাল্লাহু আলাইহি ওয়াসাল্লাম পর্যন্ত অবিচ্ছিন্ন এবং বর্ণনাটি ‘ইল্লত’ অথবা‘শুযূয’ মুক্ত।” কিন্তু আফসোস! শায়েখ বর্ণনার শুদ্ধাশুদ্ধি বিষয়ে সিদ্ধান্ত দানের ক্ষেত্রে ‘শুযূয’ ও ‘ইল্লত’কে বিবেচনায় আনেননি,হাদীসের মতনের পর্যালোচনায় এ দুটো বিষয়কে আমলে নেননি। তাই তার কাছে হাদীসের সনদ সহীহ হলেই হাদীসটি ‘সহীহ’। এ কারণে তিনি এমন বহু হাদীসকে ‘সহীহ’ বলেছেন, যার ‘মতন’সম্পর্কে আলিমগণের আপত্তি রয়েছে। উদাহরণস্বরূপ:\nআমরা ‘মুসনাদে আহমাদে’র টিকায় এ হাদীসকে ‘যয়ীফ’বলেছি। হাদীস শাস্ত্রের ইমাম বুখারী রাহিমাহুল্লাহও‘আততারীখুল কাবীর’ (খণ্ড : ১ , পৃষ্ঠা : ৩৮-৩৯)-এ হাদীসটি‘যয়ীফ’ হওয়ার দিকে ইঙ্গিত করেছেন। কারণ তিনি হাদীসের‘বিভিন্ন বর্ণনাসূত্র’ এবং তাতে ‘এযতেরাব’ থাকার কথা উল্লেখের পর বলেন-\nএ থেকে বুঝা যায়, ইমাম বুখারী রাহিমাহুল্লাহ সনদের‘এযতেরাব’ বর্ণনার সাথে মতনের উপরও এভাবে ‘নকদ’করেছেন যে, এই রেওয়ায়েত ঐ সকল হাদীসের বিপরীত যেগুলো ‘তাওয়াতুরের’ নিকটবর্তী। যেগুলো থেকে জানা যায়, “উম্মতে মুহাম্মাদিয়ার কিছু লোক প্রথমে জাহান্নামে যাবে, পরে নবী কারীম সাল্লাল্লাহু আলাইহি ওয়াসাল্লামের শাফাআতের কারণে জাহান্নাম থেকে মুক্তি পাবে।”\nআমার নিকট শায়েখের আরেকটি আপত্তিকর বিষয় হল, তিনি‘শায’ ও ‘যিয়াদাতুস সিকা’র মাঝে পার্থক্য করেন না। এক্ষেত্রে তার অবস্থান ‘মুতাআখখিরীন’ মুহাদ্দিসীনের মতো। অথচ ‘শুযুয’ও ‘যিয়াদাতুস সিকা’ দুটি আলাদা ও সুস্পষ্ট পরিভাষা। মুহাদ্দিসীনের পরিভাষায় ‘শায’ এমন বর্ণনাকে বলে, যা কোনো শায়েখের একজন রাবী একা বর্ণনা করেন। শায়েখের অন্যান্য শীষ্য রাবীগণ তা বর্ণনা করেন না। তখন একাকি বর্ণনাকারীকে জিজ্ঞাসা করা হবে, এই বর্ণনা আপনি কোথায় পেলেন, এ তো অন্যরা আপনার শায়েখ থেকে বর্ণনা করেন না?\nএ বিষয়ে উদাহরণ হিসেবে হযরত ওয়ায়েল ইবনে হুজর রাযিআল্লাহু আনহু থেকে তাশাহহুদের সময় শাহাদাত আঙ্গুল নাড়ানোর বর্ণনাটি মনে পড়ছে। এ বর্ণনায় আসেম ইবনে কুলাইব থেকে শুধু একজন রাবী যায়েদাহ ইবনে কুদামাহ يحركها শব্দটি বর্ণনা করেন। আসেমের অন্যান্য শিষ্য আব্দুল ওয়াহিদ ইবনে যিয়াদ, শু‘বা, সুফিয়ান সাওরী, যুহাইর ইবনে মুআবিয়া, সুফিয়ান ইবনে উয়াইনা, সাল্লাম ইবনে সুলাইম আবুল আহওয়াস, বিশর ইবনুল মুফাদ্দাল, আব্দুল্লাহ ইবনে ইদরীস, কায়েস ইবনে রাবী‘,আবু আওয়ানা ও খালেদ ইবনে আব্দুল্লাহ ওয়াসেতী প্রমূখيحركها -এর স্থলে يشير بها শব্দ বর্ণনা করেন। আমি ‘মুসনাদে আহমাদে’র টীকায় এ সবগুলো বর্ণনার সূত্র-নির্দেশ করেছি। (দ্র. মুসনাদে আহমাদ, হাদীস ১৮৮৭০)\n‘মুতাকাদ্দিমীন’ উলামায়ে হাদীসের কর্মপদ্ধতি অনুযায়ী ‘শায’বর্ণনাকে ‘সহীহ’ বলার জন্য কি এই টীকাটি যথেষ্ট?\nঅনেক সময় শায়েখ এমন হাদীসকেও ‘সহীহ’ বলেছেন, যা তার মাযহাবের অনুকূলে, যদিও হাদীসটির পক্ষে শক্তিশালী কোনো‘শাহেদ’ নেই। এ সম্পর্কে হযরত আদী ইবনে হাতেম রাযিআল্লাহু আনহুর হাদীসটি উল্লেখ করছি।\nاتَّخَذُوا أَحْبَارَهُمْ وَرُهْبَانَهُمْ أَرْبَابًا مِنْ دُونِ اللَّهِ “তারা আল্লাহর পরিবর্তে নিজেদের ধর্ম-প-িত ও সন্ন্যাসীদের রব বানিয়ে নিয়েছে ” । (সূরা তাওবা (৯) : ৩১) হযরত আদী রাযিআল্লাহু আনহু আরজ করলেন, আমরা তো তাদের উপাসনা করতাম না?রাসূলুল্লাহ সাল্লাল্লাহু আলাইহি ওয়াসাল্লাম বললেন, হাঁ, তারাও তাদের ধর্ম-প-িতদের উপাসনা করে না। কিন্তু তারা তাদের জন্য কোনো কিছু হালাল করে দিলে তারা তা হালাল মনে করে, আর কোনো কিছু হারাম করে দিলে তা হারাম মনে করে। এটাই তাদের ইবাদত।”\nশায়েখ নাসিরুদ্দীন আলবানী রাহিমাহুল্লাহ উপরোক্ত হাদীসের মাধ্যমে মুজতাহিদ ইমামগণের প্রতি কটাক্ষ করেন। এ বিষয়ে তার সঙ্গে আমার কথা হয়েছিল। আমি তাকে বলেছিলাম,আল্লাহকে ছেড়ে ধর্ম-পণ্ডিত ও সন্ন্যাসীদের রব বানানো আর মুজতাহিদ ইমামগণের তাকলীদ এককথা নয়। কারণ, ইহুদী-খ্রিস্টানদের ধর্ম-পণ্ডিতেরা তো আল্লাহ তাআলার হারামকৃত জিনিসকে তাদের জন্য হালাল করে দিত। আর ইসলামের মুজতাহিদ ইমামগণ নিজেদের ইজতিহাদের ক্ষেত্রে কিতাব ও সুন্নাহকেই ভিত্তিরূপে গ্রহণ করেছেন। ফলে (প্রসিদ্ধ হাদীস অনুযায়ী) যার ইজতিহাদ সঠিক হবে তিনি দুই সাওয়াব পাবেন আর ভুল হলে তার জন্য রয়েছে এক সাওয়াব। মুজতাহিদ ইমামগণকে ইহুদী-খ্রিস্টান ধর্ম-পণ্ডিতদের কাতারে দাঁড় করানো বড়ই অন্যায়।\nছোট কিছু পুস্তিকা ছাড়া অন্যান্য গবেষণাকর্মে শায়েখ নাসিরুদ্দীন আলবানী রাহিমাহুল্লাহর সুস্পষ্ট কোনো নীতি ছিল না। প্রথম প্রথম তিনি ইমাম সুয়ূতী রহিমাহুল্লাহর ‘আলজামেউল কাবীর’ ও‘আলজামেউস সগীর’ থেকে ‘যয়ীফ’ বর্ণনাগুলো আলাদা করতেন এবং ‘মাকতাবা জাহিরিয়্যা’য় সংরক্ষিত হাদীসের ‘জুয’গুলোতে ঐ সকল বর্ণনা সম্পর্কে যে আলোচনা পেতেন তা খাতায় লিখে রাখতেন। এভাবে একশ বা তার বেশি হাদীস একত্র হলে একটি ছোট পুস্তিকা আকারে ছেপে দিতেন। তাতে জাল ও বাতিল বর্ণনাও থাকত।\nএমনিভাবে ‘সিলসিলাতুল আহাদীসিস সহিহা’তেও তার কোনো সুস্পষ্ট নীতি ছিল না। এ জন্যই তিনি যে কোনো প্রকারের ‘সহীহ’বর্ণনা পেয়েছেন তা সিলসিলাতে অন্তর্ভুক্ত করেছেন। এই বর্ণনাগুলোতে ঐক্যের একমাত্র সূত্র এই যে, এগুলো তার নিজস্ব তাহকীক অনুযায়ী ‘সহীহ’। আমার মতে শুধু এটুকু ব্যাপার হাদীসের একটি আলাদা কিতাব সংকলনের উপযুক্ত কারণ হতে পারে না। তিনি যদি হাদীসগুলোকে বিষয়ভিত্তিক কোনো বিন্যাসে সংকলন করতেন তাহলে ভালো হতো।\nতাছাড়া (সুনানের কিতাবসমূহের) ‘সহীহ’ ও ‘যয়ীফ’ হাদীসের এই পৃথকিকরণ নিতান্তই ‘তাকাল্লুফ’ ও অর্থহীন। হয়ত মূলে চার‘সুনানে’র ‘যয়ীফ’ হাদীসগুলোকে অকেজো সাব্যস্ত করাই তার উদ্দেশ্য ছিল। অথচ এই ‘যয়ীফ’ হাদীসগুলোর অনেকগুলো‘সহীহ’ হাদীসের ‘শাহেদ’। তাই এগুলোকে ‘সহীহ’ হাদীস থেকে এভাবে পৃথক করা উচিত নয়।\nবাস্তবতা হল, কিতাবগুলো সংকলনের ক্ষেত্রে স্বয়ং ইমাম আবু দাউদ, ইমাম তিরমিযী, ইমাম নাসায়ী, ইমাম ইবনে মাজাহ রাহিমাহুমুল্লাহরও এ সংকল্প ছিল না। কারণ তারা চাইলে শুধু‘সহীহ’ হাদীসও সংকলন করতে পারতেন। এ কারণে আমি‘সুনানে’র উপর শায়েখ নাসীরুদ্দীন আলবানী রাহিমাহুল্লাহর এই কাজকে অনুচিত কর্ম গণ্য করি।\nআরেকটি আপত্তিকর বিষয় হল, এমন কোনো বর্ণনা, যাকে অন্যান্য ইমাম ‘যয়ীফ’ বলেছেন সেই বর্ণনাকে ‘সহীহ’ বলার ক্ষেত্রে তিনি ইমামগণের বক্তব্য উল্লেখ করেন না। যদি তিনি ঐ বক্তব্যগুলোও উল্লেখ করে দিতেন তাহলে তার ও অন্যান্য ইমামগণের সিদ্ধান্তের মাঝে তুলনা করার একটা সুযোগ সৃষ্টি হত। কিন্তু তিনি তা করেননি। তার কাজ দেখে মনে হয়, তিনি লোকদের শুধু তারই মতামত অনুসরণে অভ্যস্ত করতে চাইতেন,যা কোনোক্রমেই ন্যায়সঙ্গত নয়।\nআবারও বলছি, শায়েখ নাসিরুদ্দীন রাহিমাহুল্লাহ ‘মুহাদ্দিস’ছিলেন। আমি বলছি না যে, তিনি ‘হাফেজুল আসর’ যুগশ্রেষ্ঠ হাফেজুল হাদীস ছিলেন। তিনি তার জীবনের প্রায় ৬০ বছর ইলমে হাদীসের অধ্যয়ন ও অধ্যাপনায় ব্যয় করেছেন। এই দীর্ঘ নিমগ্নতা তার মাঝে বেশ ভালো জানাশোনা সৃষ্টি করেছিল। তাই এই ময়দানে তার শাস্ত্রীয় যোগ্যতাকে সম্পূর্ণ উপেক্ষা করা অন্যায় হবে।\nউদাহরণস্বরূপ, এক. ব্যবসা-পণ্যে যাকাত ওয়াজিব না হওয়ার বক্তব্যটিই ধরুন। তারা আগে আল্লামা ইবনে হাযম রাহিমাহুল্লাহ‘আলমুহাল্লা’ কিতাবে (খ- : ৫, পৃষ্ঠা : ২৩২-২৪০) এ মত প্রকাশ করেছেন। ইমাম শাওকানী রাহিমাহুল্লাহ ‘আদদুরারুল বাহিয়্যা (পৃষ্ঠা : ২২)-এ এবং নওয়াব সিদ্দীক হাসান রাহিমাহুল্লাহ তার ব্যাখ্যাগ্রন্থ ‘আররাওযাতুন নাদিয়্যা’ (খ- : ১, পৃ. ২৮৬)-এ ইবনে হাযম রাহিমাহুল্লাহর অনুসরণ করেছেন। আর এ বিষয়ে তাদের কাছে এ ছাড়া আর কোনো দলীল নেই যে, ব্যবসা-পণ্যের যাকাতের ব্যাপারে রাসূলুল্লাহ সাল্লাল্লাহু আলাইহি ওয়াসাল্লামের কোনো হাদীস প্রমাণিত নেই।\nদুই. যমীন থেকে উৎপন্ন কোন্ কোন্ ফসলে যাকাত ওয়াজিব হবে? শায়েখ আলবানী রাহিমাহুল্লাহ ইমাম শাওকানীরাহিমাহুল্লাহর অনুসরণে এ মাসআলাকে শুধু চার শ্রেণীর ফসলের মধ্যে সীমাবদ্ধ করে দিয়েছেন; গম, যব, খেজুর ও কিসমিস। কারণ, নস শুধু চারটি বস্তুর ক্ষেত্রেই প্রমাণিত। অন্যান্য বস্তুকে এগুলোর উপর কিয়াস করা ঠিক হবে না। অথচ অধিকাংশ ফকীহ ব্যবসার পণ্যে যাকাত ওয়াজিব হওয়ার কথা বলেছেন। তাছাড়া ইমামগণ নিজ শহরের অন্যান্য খাদ্যদ্রব্যকে চার শ্রেণীর ফসলের উপর কিয়াস করেন (এবং সেগুলোতেও যাকাত ওয়াজিব হওয়ার কথা বলেন)।\nতিন. শায়েখের ‘শায’ ও বিচ্ছিন্ন বক্তব্যগুলোর একটি ছিল,নারীদের জন্য স্বর্ণের গোলাকার অলঙ্কার (আংটি বা কানের দুল) পরিধান করা হারাম। এ সিদ্ধান্তের ক্ষেত্রেও তিনি আলমুহাল্লায় উল্লেখিত ইবনে হাযম রাহ.-এর বক্তব্যের তাকলীদ করেছেন। তিনি ‘সিলসিলাতুল আহাদীসিস সহীহা’ (হাদীস ৩৩৭)-এ নিজের ধারণা অনুযায়ী হারাম হওয়ার দলীল উল্লেখ করার পর লেখেন,\nতো তার ধারণায় হাদীসের শুদ্ধাশুদ্ধি নির্ণয়ের পর আর কোনো কাজ থাকে না। অথচ এ খুবই অপরিণত ধারণা। ‘মাআযাল্লাহ’!মুতাকাদ্দিমীন ইমামগণ ‘সহীহ’ হাদীসের তরককারী কখনোই ছিলেন না। বরং তারা প্রতিটি হাদীসকে যথাযথ মান প্রদান করতেন। যেমন, হযরত আনাস রাযিআল্লাহু আনহুর এ রেওয়ায়েতটি দেখুন, কয়েকজন সাহাবী রাযিআল্লাহু আনহুম রাসূলুল্লাহ সাল্লাল্লাহু আলাইহি ওয়াসালামের নিকট এ আবেদন করলেন, আপনি আমাদের জিনিস-পত্রের দাম নির্ধারণ করে দিন। রাসূলুল্লাহ সাল্লাল্লাহু আলাইহি ওয়াসাল্লাম উত্তরে বললেন,\nশায়েখ মুহাম্মাদ বাখীত আল মুতীয়ী রাহিমাহুল্লাহ ইমাম নববী রাহিমাহুল্লাহর ‘আলমাজমু শরহুল মুহাযযাব’ কিতাবের‘তাকমিলা’য় (খ- : ১৩, পৃ. ৩৮-৪২)-এ বিষয়ে উলামায়ে কেরামের বিভিন্ন বক্তব্য একত্র করেছেন। কিন্তু শায়েখ নাসীরুদ্দীন আলবানী রাহিমাহুল্লাহ এগুলোর দিকে কোনোরূপ ভ্রুক্ষেপই করেননি। তার মতে, (সনদের দিক থেকে) ‘সহীহ’ হাদীসের বিরোধিতা জায়েয নয়। অথচ পূর্বসূরী ইমামগণও তো ‘সহীহ’হাদীসের বিরোধিতা করতেন না। বরং তারা রাসূলুল্লাহ সাল্লাল্লাহু আলাইহি ওয়াসাল্লামের হাদীসকে ব্যাখ্যা করতেন। এবং এক্ষেত্রে রাসূলুল্লাহ সাল্লাল্লাহু আলাইহি ওয়াসাল্লামের দায়িত্বের অনুসরণ করতেন। (যা এ আয়াতে কারীমায় উল্লেখ করা হয়েছে।) আল্লাহ তাআলা ইরশাদ করেন,\n“(হে নবী!) আমি আপনার প্রতি এই কিতাব নাযিল করেছি, যাতে আপনি মানুষের সামনে সেই সব বিষয় ব্যাখ্যা করে দেন, যা তাদের প্রতি নাযিল করা হয়েছে।” (সূরা নাহল (১৬) : ৪৪) অর্থাৎ আল্লাহ তাআলার উদ্দেশ্যকে সুস্পষ্ট করে দিবেন। মুজতাহিদ ইমামগণও এই ব্যাখ্যা-বিশ্লেষণ ও মর্ম-উদ্দেশ্য সুস্পষ্ট করার দায়িত্ব পালন করতেন। তবে হাঁ, তারা ভুলের ঊর্ধ্বে ছিলেন না। তাদের কাজে ভুল-শুদ্ধ উভয়েরই সম্ভাবনা থাকত। তবে‘নুসূসে’র মর্ম-উদ্দেশ্য বুঝার জন্য তারা যে পদ্ধতি অবলম্বন করেছেন তা শরীয়তের সঠিক বুঝের দিকে পৌঁছে দেয়।\nمن مس ذكرَه فليتوضَّأ “যে তার লজ্জাস্থান স্পর্শ করবে সে যেন অযু করে।” এ হাদীস ইমাম আহমাদ রাহিমাহুল্লাহ ‘মুসনাসে আহমদে’ (হাদীস : ২৭২৯৩) উল্লেখ করেছেন। (সনদের ভিত্তিতে) হাদীসটি ‘সহীহ’। এ হাদীসের উপর ইমাম শাফেয়ী রাহিমাহুল্লাহর আমল। এখন আরেকটি হাদীস দেখুন: إنما هو بضعة منك “এ তো তোমার শরীরের একটি গোস্তের টুকরামাত্র।”এ হাদীসটিও ইমাম আহমাদ রাহিমাহুল্লাহ ‘মুসনাদে আহমাদে’ (হাদীস : ১৬২৮৬) উল্লেখ করেছেন। (সনদের বিচারে) এ হাদীসটি ‘হাসান’। ইমাম আবু হানীফা রাহিমাহুল্লাহ এ হাদীসকে গ্রহণ করেছেন। ফলে ইমাম শাফেয়ী রাহিমাহুল্লাহর নিকট‘লজ্জাস্থান স্পর্শ করা’ অযু ভঙ্গের কারণ। আর ইমাম আবু হানীফা রাহিমাহুল্লাহর নিকট অযু ভঙ্গের কারণ নয়। উভয় ইমাম নিজেদের মতামতের ক্ষেত্রে সহীহ হাদীসের উপরই নির্ভর করেছেন। এমনিভাবে সাহাবায়ে কেরাম ও তাবেয়ীগণের অনেকে এই হাদীস গ্রহণ করেছেন আবার অনেকে ঐ হাদীস গ্রহণ করেছেন। এ (ফিকহী) মতপার্থক্য তো সাহাবায়ে কেরামের যুগ থেকেই চলে আসছে। আর আল্লাহ তাআলা সাহাবায়ে কেরামের প্রশংসা করে ইরশাদ করেছেন: كُنْتُمْ خَيْرَ أُمَّةٍ أُخْرِجَتْ لِلنَّاسِ\nআমার বিশ্বাস ‘শ্রেষ্ঠত্ব’ শুধু আচরণের ক্ষেত্রে নয়। রবং ‘ইলম’ও এর অন্তর্ভুক্ত। কারণ, আচরণের ভিত্তি তো ‘ইলম’ এবং তা‘ইলমে’র ফলাফল। সুতরাং মতপার্থক্য যে পর্যন্ত চিন্তা ও বুদ্ধির সীমায় থাকবে ঐ পর্যন্ত তা ‘বৈচিত্র্য’ ও ‘উন্মোচন’। ইসলাম এটা পছন্দ করে এবং এতে উৎসাহ প্রদান করে। তবে মতপার্থক্য যখন চিন্তা ও বুদ্ধির সীমানা পেরিয়ে হৃদয় ও অন্তরে প্রবেশ করে এবং পরস্পরে ঝগড়া-বিবাদ, সম্পর্ক বিচ্ছেদ, শত্রুতা ও হিংসা-বিদ্বেষের মত আত্মিক ব্যাধি সৃষ্টি করে, তখন শরীয়তের দৃষ্টিতে তা নিষেধ হয়ে যায়। ইসলাম একে কখনোই পছন্দ করে না।\nশায়েখ নাসীরুদ্দীন রাহিমাহুল্লাহর ‘সালাফিয়্যাত’ না শরীয়তের‘নুসূসে’র গভীর উপলব্ধির ভিত্তিতে ছিল, না প্রচলিত তাকলীদের ক্ষেত্রে অতি আবদ্ধতা দূর করার জন্য ছিল। বরং এ হল ‘নুসূসে’র আক্ষরিক অনুসরণ। (বর্তমান সময়ে) যা দাউদে জাহেরী ও ইবনে হাযম রাহিমাহুমাল্লাহর কথা স্মরণ করিয়ে দেয়। এ তো এমন অনুসরণ যেখানে অন্য কোনো ব্যাখ্যা বা সম্ভাবনার কোনো স্বীকৃতি নেই।\nএত কিছু সত্ত্বেও আমি তাকে একজন সৎ ও নিষ্ঠাবান মানুষ মনে করি। যিনি ধন-সম্পদ ও মান-মযার্দার পরিবর্তে খালেছ আল্লাহর সন্তুষ্টির জন্য ইলম অর্জন করেছেন। শায়েখের ন্যায়নিষ্ঠার পূর্ণ স্বীকারোক্তি সত্ত্বেও দ্বিমত পোষণকারীদের সাথে তার কঠোর অবস্থান -যা সাধারণত আহলে ইলমের মাঝে দেখা যায় না-আমার কাছে আপত্তিকর মনে হয়। কোনো মাসআলায় আপনি তার বিরোধিতা করাই তার নিকট (আপনাকে মৌখিক আক্রমণ করার জন্য) যথেষ্ট। তারপর আপনাকে এমন সব বাক্যে সম্বোধন করবেন যেমনটি তিনি সচরাচর তার বিরুদ্ধাচরণকারীদের বেলায় করে থাকেন। যেমন, ‘জমহুর’ তথা অধিকাংশ ফুকাহায়ে কেরামের মতামত গ্রহণকারীকে এভাবে স্মরণ করেন: هذا جمهوري (এ জমহুরের অনুসারী)। মনে হয় যেন এটা কোনো মহাপাপ। এমনিভাবে هذا لا يفقه (এর তো কোন বুঝ-বুদ্ধি নেই), هذا ليس بفنه(সে তো এ বিষয়ের ব্যক্তি নয়) ও هذا ليس عنده تحقيق (তাহকীক বলতে কোনো কিছু তার কাছে নেই)। এছাড়াও এমন এমন বাক্য ব্যবহার করেন, যা একজন আলেম তো দূরের কথা সাধারণ মানুষের মুখেও শোভা পায় না।\nশায়েখ আলবানী রাহিমাহুল্লাহর এই কঠোর অবস্থান হয়ত ইমামগণের لا ينكر المختلف فيه (সালাফের মাঝে ইখতিলাফী মাসআলায় আপত্তি চলে না)-এ নীতি থেকে দূরে সরে যাওয়ার ফলাফল। অর্থাৎ ইখতিলাফী মাসআলায় কোনো মুজতাহিদের উপর আপত্তি করা ঠিক নয়। কিন্তু শায়েখের কর্মপন্থা এ নীতির সম্পূর্ণ বিপরীত। তিনি ইখতিলাফী মাসআলার ক্ষেত্রেও তাদের উপর আপত্তি করেছেন। আল্লাহ তাআলা তাঁকে মাফ করুন। তাঁকে রহমতের চাদরে ঢেকে রাখুন। \n মিশকাতুল মাসাবীহ, তাহকীক শায়েখ আলবানী, কিতাবুল ঈমান, বাবুল ঈমান বিলকদর, খণ্ড : ১, পৃষ্ঠা : ৩৯, হাদীস ১১২,আলমাকতাবুল ইসলামী, ১৩৯৯ হি., ১৯৭৯ ঈ.\n ৩ সহীহুল জামিইস সাগীর, শায়েখ আলবানী, খ- : ২, পৃষ্ঠা : ১২০০, হাদীস ৭১৪২, আলমাকতাবুল ইসলামী, ১৪০৮ হি.,১৯৮৮ ঈ.\nআলবানী আলবানী মতবাদ আলবানী মাযহাব আহলে হাদীছ আহলে হাদীস গায়রে মুকাল্লিদ নাসীরুদ্দীন আলবানী লা মাযহাবী শায়েখ আলবানী শুয়াইব আরনাউত\t2016-04-19\nTags আলবানী আলবানী মতবাদ আলবানী মাযহাব আহলে হাদীছ আহলে হাদীস গায়রে মুকাল্লিদ নাসীরুদ্দীন আলবানী লা মাযহাবী শায়েখ আলবানী শুয়াইব আরনাউত\nPrevious “যত বিবাহ করবে সব বিবাহই তালাক” শব্দে কসমকারী কিভাবে বিবাহ করবে?\nNext প্রকৃত তালিবুল ইলম যেমন হওয়া উচিত!


Bangladesh Krishi Bank Real Viva2| Bdjobscircular Agency\nপ্রার্থী আসসালামু আলাইকুম, স্যার আমি কি ভেতরে আসতে পারি?\n১ম পরীক্ষক জ্বি, আসুন। বসুন এখানে।।\nপ্রার্থী ধন্যবাদ স্যার।\n১ম পরীক্ষক আপনি তাে পদার্থ বিজ্ঞানে পড়াশােনা করেছেন, তাহলে ব্যাংকে চাকরি করতে চান কেন?\nপ্রার্থী স্যার আমাদের দেশে বিষয়ভিত্তিক চাকরির সুযােগ খুবই কম। ব্যাংকিং সেক্টরে চাকরির সুযোেগ তুলনামূলকভাবে বেশি। এছাড়া চাকরির নিরাপত্তাও ভাল।এজন্য পদার্থবিজ্ঞানে পড়াশােনা করেও আমি ব্যাংকে চাকরির জন্য এসেছি।\n২য় পরীক্ষক কৃষি ব্যাংক সম্পর্কে কি জানেন?\nপ্রার্থী বাংলাদেশ কৃষি ব্যাংক শতভাগ সরকারি মালিকানাধীন একটি বিশেষায়িত ব্যাংক। মূলত কৃষির উন্নয়নের জন্যই কৃষি ব্যাংক প্রতিষ্ঠা। কৃষিতে অর্থায়নের পাশাপাশি সাধারণ বাণিজ্যিক ব্যাংকের মতােই এর কার্যক্রম পরিচালিত হয়। যেহেতু বাংলাদেশের গ্রামীণ অর্থনীতি কৃষিভিত্তিক এবং কৃষির উন্নয়নে অর্থায়ন প্রয়ােজন, এজন্য সহজ শর্তে ও সহজ সুদে ঋণ দেওয়ার বিশেষায়িত ব্যাংক ব্যবস্থাপনাই কৃষি ব্যাংকের মূল কাজ ।\n১ম পরীক্ষক বাংলাদেশ কৃষি ব্যাংক কবে প্রতিষ্ঠিত হয়? এর প্রতিষ্ঠাতা কে?\nপ্রার্থী বাংলাদেশ কৃষি ব্যাংক ১৯৭৩ সালে রাষ্ট্রপতির আদেশে প্রতিষ্ঠিত হয়। এর প্রতিষ্ঠাতা তকালীন রাষ্ট্রপতি জাতির জনক বঙ্গবন্ধু শেখ মুজিবুর রহমান। ২য় পরীক্ষক বর্তমানে ‘গ্রিন ব্যাংকিং’ শব্দটি ব্যাংকিং খাতে খুব বেশি ব্যবহৃত হচ্ছে। এই গ্রিন ব্যাংকিং সম্পর্কে কিছু জানেন? স্যার গ্রিন ব্যাংকিং হলাে পরিবেশ ও জলবায়ু এবং বিশ্বের উষ্ণতা বৃদ্ধিতে ব্যাংকিং খাতে সচেতনতা বৃদ্ধির একটি কার্যক্রম। মূলত শক্তির ব্যবহার কম করা যেমন ব্যাংকিং খাতে বিদ্যুতের ব্যবহার কমানাে, কাগজের ব্যবহার কমানাে ইত্যাদির মাধ্যমে পরিবেশ দূষণ কমানাে সম্ভব। এর মাধ্যমে গ্রিন ব্যাংকিং কার্যক্রমে অংশগ্রহণ করা সম্ভব।\n১ম পরীক্ষক যদি কোনাে রাসায়নিক কীটনাশক কোম্পানি কৃষি ব্যাংকে হিসাব খুলতে আসে, ধরুন তখন আপনি দায়িত্বে আছেন। কি করবেন?\nপ্রার্থী স্যার কৃষির ক্ষেত্রে রাসায়নিক কীটনাশক উৎপাদনে সহায়তা করলেও মানব স্বাস্থ্য ও পরিবেশের জন্য ক্ষতিকর। এজন্য কৃষিবিদরা বর্তমানে রাসায়নিক কীটনাশক ব্যবহার করতে নিষেধ করেন। যদি এমন একটি ক্ষতিকর কোম্পানির একাউন্ট ওপেন করার রিকোয়েস্ট আসে তাহলে একাউন্ট ওপেন করার জন্য যা যা কাগজপত্র লাগে তা সঠিকভাবে যাচাই করে একাউন্ট ওপেন করব, তবে লােন দেওয়ার ক্ষেত্রে বাংলাদেশ ব্যাংকের একটি নীতিমালা আছে যে পরিবেশের জন্য হুমকি এমন কোনাে খাতে অর্থায়ন করা যাবে না। এই নিয়মটি পালন করব।\n১ম পরীক্ষক একজন গরীব কৃষক যে লেখাপড়া জানে না, সে যদি ব্যাংকের গ্রাহক হতে চায় তাকে কিভাবে সাহায্য করবেন?\nপ্রার্থী স্যার, কৃষক আমাদের কৃষি আর অর্থনীতির মেরুদণ্ড। কৃষক বাঁচলে কৃষি বাচবে। যদি একজন কৃষক আমার কাছে ব্যাংকিং সেবা নিতে আসে তাহলে প্রথমেই তাকে সম্মান দিয়ে বসতে বলবাে, তার কুশলাদি জিজ্ঞেস করবাে, একই সাথে কৃষি ব্যাংকের নীতিমালা অনুযায়ী তিনি ব্যাংকের গ্রাহক হওয়ার যােগ্যতা রাখেন কি না। তা ছােট ছােট প্রশ্নের মাধ্যমে আলাপচারিতায় জেনে নিব। তারপর তিনি যদি লেখাপড়া না জানেন তাহলে তার একাউন্ট ওপেনিং ফরম নিজের হাতেই ঠিকমতাে পূরণ করে দিব এবং পরবর্তীতেও তিনি যেন লেনদেন করতে স্বাচ্ছন্দ্যবােধ করেন এজন্য যথাসম্ভব তার লেনদেন করার সময় সেবা করার চেষ্টা করব। আপনার কথাগুলাে ভাল। আমরা আপনাদের প্রজন্মের কাছ থেকে এমনটাই আশা করি। তবে সত্যিকার অর্থে বাস্তবে এর উল্টো প্রতিফলন দেখা যায়।\n১ম পরীক্ষক ঠিক আছে আপনি এখন আসতে পারেন।


‘ব্যঙ্গাত্মক রচনা হলো মানবাধিকার...′ | বিশ্ব | DW | 08.01.2015\nটিম ভুল্ফ জার্মানির অন্যতম স্যাটায়ার পত্রিকা ‘টিটানিক'-এর প্রধান সম্পাদক৷ ব্যঙ্গ-পত্রিকা ‘শার্লি এব্দো'-র কার্যালয়ে সন্ত্রাসী আক্রমণের ঘটনায় তিনি ক্ষুব্ধ, বিস্মিত৷ তিনি এর প্রতিবাদ করতে চান আরো ব্যঙ্গ রচনার মধ্য দিয়েই৷\nব্যঙ্গাত্মক রচনার একটি নিজস্ব শৈলী আছে৷ আর সেটা বিশ্বের অন্যান্য সংস্কৃতির মতো বাঙালি সংস্কৃতিতেও ছিল এবং কোথাও কোথাও এখনও আছে৷ বঙ্কিমচন্দ্র চট্টোপাধ্যায় থেকে শুরু করে নির্মলেন্দু গুণ অথবা হুমায়ূন আহমেদ – বাঙালিকে স্যাটায়ারের স্বাদ বহু কবি, ঔপ্যনাসিক, সাহিত্যিকরা দিয়েছেন৷ বিভিন্ন পত্র-পত্রিকার ‘স্যাটায়ার কার্টুন' একসময় পাঠককে মাতিয়ে রেখেছে, মুগ্ধ করেছে৷ আবার কখনও কার্টুনই হয়ে উঠেছে দাঙ্গা, বিক্ষোভ এবং সন্ত্রাসবাদের কারণ৷ প্যারিসের ‘শার্লি এব্দো'-র কার্যালয়ে হামলা তারই সাম্প্রতিকতম উদাহরণ৷\nজার্মানিতে রয়েছে ব্যঙ্গাত্মক রচনার একটা ইতিহাস৷ তাই ডয়চে ভেলে মুখোমুখি হয়েছে জার্মানির অন্যতম স্যাটায়ার পত্রিকা ‘টিটানিক', অর্থাৎ ‘টাইট্যানিক'-এর প্রধান সম্পাদক টিম ভুল্ফের৷\nডয়চে ভেলে: ফরাসি সাপ্তাহিক ‘শার্লি এব্দো' ইসলামকে ব্যঙ্গ করেছে৷ এর আগে বহুবার পত্রিকাটি হজরত মোহাম্মদ (সা.)-এর ব্যঙ্গাত্মক কার্টুন ছেপেছে এবং সেজন্য একাধিকবার হুমকির মুখে পড়েছে ৷ ২০১১ সালে তো পত্রিকা অফিসে বোমাও ছোঁড়া হয়েছিল, ঠিক এবারের ঘটনার মতো – আল্লাহ-র নামেই৷ জার্মানির অন্যতম স্যাটায়ার পত্রিকার সম্পাদক হিসেবে আপনার কি কর্মচারীদের জন্য বা আপনার নিজের জীবন নিয়ে ভয় করছে?\nটিম ভুল্ফ: না, এখনও পর্যন্ত আমি ভয়ের কিছু দেখছি না৷ তবে আক্রমণকারীরা আসলেই ইসলাম ধর্মাবলম্বী ছিল কিনা – সে ব্যাপারেও আমি নিশ্চিত নই৷ আল্লাহ-র নাম নিয়ে সন্ত্রাস করলেই যে সন্ত্রাসী মুসলমান হবে, তার কোনো অর্থ নেই৷ আর তারা যদি মুসলমানও হয়, জার্মানির ইসলাম ধর্মাবলম্বীদের অনেকেই কিন্তু ব্যঙ্গাত্মক রচনা বেশ ভালোই উপভোগ করেন৷\nটিম ভুল্ফ জার্মানির অন্যতম স্যাটায়ার পত্রিকা ‘টিটানিক'-এর প্রধান সম্পাদক৷\nতার মানে ‘টিটানিক'-এর অফিসে ফ্রান্সের এ ঘটনার পর নিরাপত্তা বা কর্মী-সুরক্ষার ব্যাপারে কোনো বিশেষ পদক্ষেপ নেওয়া হচ্ছে না?\nনা৷ জার্মানিতে এরকম কোনো সন্ত্রাসী হামলার আশঙ্কা এ মুহূর্তে নেই৷ আর সে কারণেই নিরাপত্তা ব্যবস্থা জোরদার করার কোনো প্রশ্নই উঠছে না৷\nপ্যারিসের ব্যঙ্গাত্মক পত্রিকা ‘শার্লি এব্দো'-র কর্মীদের কি আপনি চিনতেন৷ তাঁদের সঙ্গে কি আপনার যোগাযোগ হয়েছে?\nনা, ব্যক্তিগতভাবে আমি কাউকে চিনি না৷ তবে তাঁদের কাজ, কর্মধারা সম্পর্কে আমরা অবহিত এবং মোটের ওপর তাঁদের কাজ আমরা পছন্দই করি৷\nকত ঘন ঘন পত্রিকাটি ইসলামকে বা হজরত মোহাম্মদ (সা.)-কে কটাক্ষ করে কার্টুন প্রকাশ করেছে?\nসেটা নির্ভর করেছে ঘটনার ওপর৷ যেমন সাম্প্রতিক সময়ে বহুবার তারা ‘ইসলামিক স্টেট' বা আইএস-এর ওপর ব্যঙ্গাত্মক কার্টুন প্রকাশ করেছে৷ আর এবারের এই আক্রমণের পর, আমি নিশ্চিত যে, তারা আবারো ইসলামকে ব্যঙ্গ করে কার্টুন ছাপবে৷ কারণ, জোর করে সন্ত্রাসের সাহায্যে স্যাটায়ারকে বন্ধ যায় না, বাকস্বাধীনতাকে রুদ্ধ করা যায় না৷ এর ফলে আরো নতুন নতুন ব্যঙ্গাত্মক রচনার খোরাক মিলবে৷\nঅর্থাৎ, আপনি বা আপনারা ইসলামকে ব্যঙ্গ করা না এড়িয়ে বরং বলবেন – এখনই এর সবচেয়ে বেশি প্রয়োজন?\nহ্যাঁ, অবশ্যই৷ ব্যঙ্গাত্মক রচনা বা স্যাটায়ার হলো মানবাধিকার, একটি মৌলিক অধিকার৷ প্রতিটি মানুষের এই অধিকার আছে৷ কয়েকজন অপদার্থ, বোধ-বুদ্ধিহীন মানুষের কারণে এটা নিষিদ্ধ হতে পারে না৷ আমাদের মুখ, আমাদের লেখনি কেউ বন্ধ করতে পারবে না৷\nপ্যারিসের ব্যঙ্গাত্মক সাপ্তাহিক ‘শার্লি এব্দো’-র কার্যালয়ে মুখোশধারী আততায়ীদের হামলায় ১২ জন প্রাণ হারিয়েছেন৷ আততায়ীদের এখনও গ্রেপ্তার করা সম্ভব হয়নি৷ জার্মান চ্যান্সেলর এ ‘‘ঘৃণ্য'' আক্রমণের তীব্র নিন্দা জানিয়েছেন৷ (07.01.2015)\nলেখক মার্কো ম্যুলার/ডিজি\nকি-ওয়ার্ডস জার্মানি ইউরোপ, ব্যঙ্গাত্মক রচনা একটি মানবাধিকার, মৌলিক অধিকার', প্যারিস, ব্যঙ্গ-পত্রিকা, শার্লি এব্দো', সাংবাদিক, টিটানিক


প্রকাশ : ২১ নভেম্বর ২০১৯, ১৮:১৫\nকুকুর, বিড়াল পোষ্য রাখতে অনেকেই ভালোবাসেন। কেউ কেউ সন্তানের স্নেহেই এদের বড় করেন। আবার অনেকেই পোষ্য প্রাণীর ঠিকমতো যত্ন নেওয়ার সময় পান না। কিন্তু তাই বলে শিকলে বেঁধে রাখা ভয়াবহ নিষ্ঠুরতা! তাও সদ্য মা-হওয়া কুকুরকে! আয়ারল্যান্ডে সম্প্রতি এমন একটি নিষ্ঠুর ঘটনায় সামাজিক মিডিয়ায় ঝড় উঠেছে। ৬টি কুকুরছানার মাকে বেঁধে রাখা হল শিকল দিয়ে! মাঠে হাঁটতে গিয়ে এই দৃশ্য চোখে পড়ার সঙ্গে সঙ্গেই লংফোর্ডে আইএসপিসিএ ন্যাশানাল অ্যানিমেল সেন্টারে নিয়ে যাওয়া হয় মা ও তার ছানাদের।\nপ্রত্যক্ষদর্শীদের দাবি, কুকুরছানাদের চোখ ফোটেনি তখনও। মা কুকুরটি এতগুলি সন্তান প্রসব করায় মালিক নাকি বিরক্ত হয়ে বাইরে শিকল দিয়ে বেঁধে রেখেছে কুকুরটিকে। ক্ষুধার্ত কুকুরটি ক্লান্ত হয়ে শুয়ে ছিল করুণভাবে। কোলের আড়ালে মুখ গুঁজে ছিল তার ছানারা। পুলিশ জানিয়েছে, এরকম ভয়াবহ নিষ্ঠুরতার শাস্তি দিতে কুকুরের মালিককে খোঁজা হচ্ছে।\nসদ্য মা-হওয়া কুকুরটি কোত্থেকে খাবার জোগাড় করবে, সন্তানদের খাওয়াবেই বা কীভাবে – এসব ভাবতে গেলে ‘মানুষ’ হতে হয়। ক’জনই বা পারে!


বিজেপির অমিত শাহ ও ধর্মীয় পোলারাইজেশন – GOUTAM DAS\n০৯ জুন ২০১৮, ০০:০৩\nকখনও কখনও কারো কারো কোন কথা বিশ্বাস হতে চায় না। তেমনই এক অবস্থা তৈরি হয়েছে ভারতের কিছু রাজনৈতিক নেতা ও মন্ত্রীদেরকে নিয়ে। সত্যি কথাও অবিশ্বাস্য মনে হচ্ছে। ধরা যাক, এমন একটা বাক্য পত্রিকার পাতায় পাওয়া গেল যেখানে ভারতের কোনো রাজনৈতিক নেতা অথবা মন্ত্রী বলছেন, “ধর্মের নামে জনগণের মাঝে বিভক্তি আনার কথা বলা অনুচিত”। অথবা বাক্যটা একটু এরকম যে বলা হয়েছে, “ভারত এমন এক দেশ যেখানে জাত বা ধর্মের ভিত্তিতে কারও প্রতি বৈষম্য করার সুযোগ নেই। এটা কখনো বরদাস্ত করা হবে না”। বলাই বাহুল্য এমন বক্তব্য নিশ্চয় ভারতের কোনো সেকুলার বা কমিউনিস্ট নেতার বক্তব্য বলেই আমরা ধরে নিব।\nকিন্তু না। এই অনুমান ও ধারণা অবিশ্বাস্যভাবে শতভাগ ভুল। আসলে প্রথম কথাটা বলেছেন, বিজেপির সভাপতি অমিত শাহ। আর পরের কথাটা বলেছেন, ভারতের মোদী সরকারের স্বরাষ্ট্রমন্ত্রী রাজনাথ সিং। এদের দু’জনের বক্তব্য একই প্রসঙ্গে একই দিনে। ভারতের লিডিং সব ইংরেজি ও বাংলা পত্রিকাতে গত ২২ মে অথবা পরের দিন এই খবর পাওয়া যাবে। এমনকি গ্লোবাল নিউজ এজেন্সি রয়টার্সও একই খবর পাঠিয়েছে। ফলে পাঠককে আশ্বস্ত করে বলা যায়, এখানে দেখতে বা পড়তে কোনো ভুল হয়নি।\nওদিকে আবার, আমরা যদি দেখি কেউ কাউকে “প্রগতিশীল মানসিকতা নিয়ে ভাবনা চিন্তা” করতে পরামর্শ দিচ্ছেন, আমরা ধরে নিতে পারি যে, ওই পরামর্শদাতা আর যাই হোক বিজেপি কোনো নেতা বা মন্ত্রী নিশ্চয় নন। কিন্তু না, এখানেও বিস্মিত হওয়ার পালা। মোদী সরকারের সংখ্যালঘুবিষয়ক এক মন্ত্রী আছেন যার নাম মুক্তার আব্বাস নাকভি। তিনি বলেছেন, “ধর্ম ও জাতপাতের গণ্ডি ভেঙে কোনো ভেদাভেদ না করে উন্নয়নের চেষ্টা করছে মোদি সরকার। আমরা তাদের এটাই বলতে পারি যে, প্রগতিশীল মানসিকতা নিয়ে ভাবনাচিন্তা করুন”। এখানেও আগের একই প্রসঙ্গে মন্ত্রী নাকভিও এই বক্তব্য দিয়েছেন। তাহলে কী সেই প্রসঙ্গ, যা থেকে অবিশ্বাস্য সব কথা বের হয়ে আসছে বিজেপির নেতা ও মন্ত্রীদের মুখ দিয়ে?\nরয়টার্স লিখেছে, “হিন্দু সংখ্যাগরিষ্ঠ ভারতের ১ দশমিক ৩ বিলিয়ন মানুষের মধ্যে তিন শতাংশেরও কম খ্রিষ্টান। কাগজকলমে ভারত সেকুলার হলেও পাঁচ ভাগের চার ভাগ মানুষ এদেশে হিন্দুধর্ম চর্চা করে”। [Christians constitute less than3percent of Hindu-majority India’s 1.3 billion people. India is officially secular, but four-fifths of its population profess the Hindu faith.] এই তিন শতাংশেরও কম খ্রিষ্টান সম্প্রদায় সারা ভারতেই ছড়িয়ে আছে, দক্ষিণ ভারতে তুলনামূলকভাবে এর ঘনত্ব বেশি। আর রাজধানী দিল্লির ক্ষমতা কাঠামোর করিডোরে অথবা একাডেমিক বা সাংস্কৃতিক পরিমণ্ডলেও খ্রিষ্টানদের উপস্থিতিও দৃশ্যমান। বিশেষ করে নাম কামানো মিশনারি স্কুল ও কলেজগুলোর কারণে ঐ সমাজে তারা অপরিহার্য অংশ হয়ে আছে। আবার সারা দুনিয়ার মতো ভারতেও খ্রিষ্টান সম্প্রদায়ের বিভিন্ন ধারা রয়েছে। দিল্লির ক্যাথলিক ধারার আর্চবিশপ হলেন অনিল কুটো (Anil Couto)। তিনি তাঁর ধারার অন্যান্য বিভিন্ন চার্চ ও প্রতিষ্ঠানের কাছে এক অভ্যন্তরীণ চিঠি লিখেছিলেন। সেখানে তিনি বলেন, “আমরা একটা টালমাটাল রাজনৈতিক আবহাওয়া প্রত্যক্ষ করছি, যেটা আমাদের কনষ্টিটিউশনের গণতান্ত্রিক রীতিনীতি এবং আমাদের জাতীয় সেকুলার নীতির জন্য হুমকি হয়ে দাঁড়িয়েছে”। [“We are witnessingaturbulent political atmosphere which posesathreat to the democratic principles enshrined in our Constitution and the secular fabric of our nation,”]। তাই ঐ চিঠিতে তিনি আহ্বান জানান আগামী বছরের নির্বাচন পর্যন্ত তাদের অনুসারী শাখাগুলো যেন এ জন্য এক ‘বিশেষ প্রার্থনা কর্মসূচি’ হাতে নেয়। এই চিঠি তিনি লিখেছিলেন গত ৮ মে। সেটা দু’সপ্তাহ পরে হলেও প্রকাশ্যে বিজেপির নজরে আসাতে তারা আসন্ন নির্বাচনের প্রাক্কালে এই চিঠির ‘বিপদ’ টের পেয়ে যান। এই চিঠিটা হিন্দুত্ববাদ-বিরোধী জোট খাড়া করে ফেলার উপাদানে ভরপুর, তা বুঝতে বিজেপির দেরি হয়নি।\nযদিও এই চিঠিতে যে একশনের আহ্বান জানানো হয়েছে তা খুবই ‘হেদায়েতি ভাষ্য’। বলা হয়েছে – যিশু ও ঈশ্বরের কাছে প্রার্থনা করতে। অর্থাৎ কোনো মিছিল মিটিং করার আহ্বান দূরে থাক, আলোচনা সভাও করতে বলা হয়নি। আর প্রতি শুক্রবার “জাতির জন্য উপাস থাকা’ পালন করতে আহ্বান জানানো হয়েছে। এর সোজা মানে করে বললে এটা হল, বড় জোর আল্লাহর কাছে বিচার দেয়া ধরনের একটা ততপরতা। এর মধ্যে ন্যূনতম কোনো আক্রমণাত্মক ভাষ্য নেই। সাদামাটা এ বক্তব্যের মধ্যে স্পিরিচুয়্যাল শক্তির প্রার্থনা, নালিশ ও আহ্বান আছে অবশ্যই। সেই সাথে, সব ধর্মের লোকদের মাঝে পারস্পরিক ঘৃণা বা হিংসার সঙ্কীর্ণতার ঊর্ধ্বে উঠে শান্তি ও সৌহার্দ্য বজায় যেন থাকে, এ কামনায় প্রার্থনা করতে বলেছেন আর্চ বিশাপ।\nকিন্তু এটাও সহ্য করার অবস্থায় নাই বিজেপি। কারণ এই চিঠিতে খ্রিস্টান, অখ্রিস্টান নির্বিশেষে সবার প্রতি আবেদন রেখে সবাইকে মানবিক স্পর্শে ছুয়ে ফেলে মিলিত এক শক্তি হয়ে ওঠার মতো বহু উপাদান ও ক্ষমতা আছে। এটাই এই চিঠির শক্তির দিক। আর আসন্ন (২০১৯ সালে) নির্বাচনে এটা বিজেপির রাজনীতির জন্য বিরাট বিপদের দিক ঠিক ততটাই। তাই, সহজেই অনুমান করা যায় এই ধারণা থেকেই বিজেপি ব্যাপারটাকে খুবই সিরিয়াসভাবে নিয়ে পাল্টা চাপ তৈরি ও অভিযোগ অস্বীকার করার সিদ্ধান্ত নেয়। বিজেপির মূল আদর্শিক সংগঠন আরএসএস (RSS), সেও উপায়ান্তর না দেখে নিজেই ‘সেকুলার’ হয়ে গেছে। দাবি করেছে, আর্চবিশপের এই চিঠি “ভারতের সেকুলারিজম ও গণতন্ত্রের ওপর সরাসরি আক্রমণ”। […the RSS claimed it wasa“direct attack on Indian secularism and democracy].’ আর তা থেকেই ২২ মে, অমিত শাহ ও স্বরাষ্ট্রমন্ত্রী রাজনাথসহ বিজেপি অন্যান্য নেতা-মন্ত্রীদের সব অবিশ্বাস্য বক্তব্য।\nকিন্তু বিজেপির কাছে সমস্যা দেখা দেয় যে, বিজেপি কী বয়ান দিয়ে এই চিঠির বিরোধিতা করবে? কারণ এই চিঠির অভিযোগের বিরোধিতা করতে গেলে খোদ বিজেপির রাজনীতিরই বিরুদ্ধে ও বাইরে চলে যেতে হবে। যেমনঃ এখানে সবচেয়ে বড় তামাশার শব্দ হয়ে উঠেছে ‘পোলারাইজেশন’- যার বাংলা হল, “জনগণের মাঝে বিভক্তি” অথবা “সম্প্রদায়ের ভিত্তিতে বিভক্তি”। এখানে আর্চবিশপের চিঠির অভিযোগকে মিথ্যা বলে বিজেপি অস্বীকার করে কোনো পাল্টা বয়ান খাড়া করতে গেলে তাতে ভারত রাষ্ট্র ও সরকারের জাত বা ধর্মের ভিত্তিতে কারো প্রতি বৈষম্য করার বিরোধিতা করতে হবে অথবা ধর্মীয় পরিচয়ের ভিত্তিতে রাজনৈতিক ক্ষমতা তৈরি করার বিরোধিতা করতে হবে। এটাই মডার্ন রিপাবলিক কোনো রাষ্ট্রের “সাম্য নীতির” মূল কথাঃ কোনো পরিচয় নির্বিশেষে নাগরিক সবাইকে সমান গণ্য করতে হবে, রাষ্ট্র কোনো নাগরিকের সাথে বৈষম্যমূলক আচরণ, বা সুযোগ সৃষ্টি করতে পারবে না।\nকিন্তু বিজেপির রাজনীতির মূল কথাই হচ্ছে, হিন্দুত্বের ভিত্তিতে সমাজকে পোলারাইজ করতে বা বিভক্তি টানতে হবে। এটা তারা করে যতটা হিন্দুত্বকে ভালোবেসে এর চেয়েও বেশি হল, ‘হিন্দুত্বের ভোট’ বাক্সের প্রতি ভালোবাসা। প্রধানত, হিন্দু জনগোষ্ঠীর দেশে ‘হিন্দুত্বের ভোট’-এর জোর অপ্রতিদ্বন্দ্বী, এটাই দলটা সবচেয়ে ভাল করে জানে। তাই বিজেপি মানেই সমাজকে হিন্দুত্বে উসকে পোলারাইজ করা; ভোটের বাক্স ভর্তি করা।\nকিন্তু আর্চবিশপের অভিযোগ বিজেপিকে কুপোকাত করে দিয়েছে। তাই উপায় কী, নরম ভাষায় হলেও, বিজেপিকে নির্বাচনের বছরে খ্রিষ্টান কমিউনিটির অভিযোগ তো ঝেড়ে অস্বীকার করতেই হবে। নিরুপায় বিজেপি সভাপতি অমিত শাহ এবার তাই সুশীল ভদ্র হয়ে গিয়ে বলেছেন, ‘It’s not appropriate if anyone is talking about polarising people in the name of religion । আসলে নিজেরই দলের স্বভাব ও রাজনীতির বিরুদ্ধে গিয়ে বলতে বাধ্য হয়েছেন, “পোলারাইজেশন হারাম”। একইভাবে, অগত্যা স্বরাষ্ট্রমন্ত্রী রাজনাথ সিং কনস্টিটিউশনের সাম্যনীতি আঁকড়ে ধরে হুঙ্কার (আসলে নিজের বিরুদ্ধেই) দিচ্ছেন, “… no discrimination against anyone on the basis of caste, sect or religion. Suchathing cannot be allowed,” – কোনো বৈষম্য বরদাস্ত করা হবে না। আর বিজেপি সরকারের সংখ্যালঘুবিষয়ক মন্ত্রী মুক্তার আব্বাস নাকভি সোজা মিথ্যা বলেন, “ধর্ম ও জাতপাতের গণ্ডি ভেঙে কোনো রকম ভেদাভেদ না করে উন্নয়নের চেষ্টা করছে মোদি সরকার”। আর সেই সাথে তিনি আবার ‘প্রগতিশীল’ বলে শব্দটাও ধার করেছেন, তা বিজেপি রাজনীতির পরিভাষা নয় অবশ্যই। বলেছেন, “প্রগতিশীল মানসিকতা নিয়ে ভাবনা চিন্তা করুন”। আসলে বিজেপির মূল অবস্থান হল, আর্চবিশপ অনিল কুটোর অভিযোগ যেভাবেই হোক অস্বীকার করতে হবে, তাতে বিজেপির নিজ রাজনীতির বিরোধিতা করে হলেও। দলটার এতই দিশেহারা অবস্থা। তবে আর একটা উদ্দেশ্য আছে, সেটা হল – উল্টা আর্চবিশপের ওপর অভিযোগ আনা যে, তিনি খ্রিষ্টান-অখ্রিষ্টান বিভেদ তুলছেন এবং বিশপের বক্তব্য রাজনৈতিক, এই অভিযোগ তোলা।\nএদিকে ভারতের মিডিয়ার অবস্থা ‘ভয়াবহ’ বললে কম বলা হয়। সম্প্রতি বিজেপির এক ছদ্ম সহযোগী সংগঠনের প্রতিনিধি সেজে [sting operation] শীর্ষস্থানীয় প্রায় ২৫ টিভি চ্যানেলকে তারা বিজেপির হিন্দুত্বের পক্ষে টাকার বিনিময় প্রচার চালাতে চায় কী না – এই অফার দিলে দেখা গেছে দুইটা বাদে তারা প্রায় সবাই রাজি। এই অপারেশন চালানোর পর ‘কোবরাপোস্ট’ https://www.cobrapost.com নামে এক ওয়েবসাইট থেকে ইউটিউবে সব কথোপকথন ফাঁস করে দেয়া হয়েছে। তেমনি এক নিউজ এজেন্সি এএনআই টিভি, (ANI TV) তারা এই ইস্যুতে বিজেপিকে সার্ভিস দিতে নিউজ ক্লিপ তৈরি করেছে। সেখানে দেখা যাচ্ছে, সেগুলো আসলে বিজেপির দিক থেকে আর্চবিশপকে দেয়া হুমকিমূলক বার্তায় ভরপুর বলা যায়। বিজেপির আর এক মন্ত্রী গিরিজা সিং সেখানে আর্চবিশপের চিঠির ঘটনাতে হুমকি দিয়ে বলেছেন, ‘সব ক্রিয়ারই প্রতিক্রিয়া আছে।’ [Giriraj Singh as saying that “every action hasareaction”]। বিজেপির আর এক নেতা বিনয় কাতিয়ার বলছেন, আর্চবিশপের মন্তব্য বিভিন্ন ‘সম্প্রদায়ের মধ্যে দাঙ্গা, অসন্তোষ তৈরি’ করতে পারে [archbishop’s comments could lead to “communal tensions”.]। মোদী সরকারের টুরিজম মন্ত্রী বলেছেন, Union minister of tourism KJ Alphons said Couto’s remarks were “unfair” to the government and that “godmen” should stay away from politics. অর্থাৎ এটা হলো দাঙ্গা তৈরির অপবাদ দিয়ে ভয় দেখানো। স্বভাবতই এতে খ্রিষ্টান ধর্মের অন্য প্রায় সব ধারার নেতারা আর্চবিশপের পদক্ষেপ ও অভিযোগকে সমর্থন করে বক্তব্য দিয়েছেন।\nআর্চবিশপের অভিযোগের ফলে আসন্ন নির্বাচনে বিজেপির হেরে যাওয়ার পক্ষে তা ভূমিকা রাখতে পারে ভেবে বিজেপি আজ ‘ভেজা বিলাই’ সাজছে, সব অভিযোগ অস্বীকার করছে। কিন্তু কঠিন বাস্তবতা হল, ২০১৫ সাল থেকেই নিয়মিতভাবে বিজেপি ও তার সহযোগী সংগঠন, ‘ঘর ওয়াপাসি’ প্রোগ্রামের নামে নির্বিচারে খ্রিষ্টান ও মুসলমানদের ওপর আক্রমণ, সম্পত্তি দখল, চার্চ ও মসজিদে হামলা, হত্যা ও নির্যাতন চালিয়েছে। গত ২০১৪ সালে মোদী ক্ষমতায় আসীন হবার মাত্র ছয় মাসের মধ্যে ২০১৫ সালের জানুয়ারিতে মার্কিন প্রেসিডেন্ট ওবামার ভারত সফরের সময় ও পরবর্তিতে, তিনি সরবে ও প্রকাশ্যে মোদি সরকারের খ্রিস্টান ও মুসলমান দলনের বিরুদ্ধে আওয়াজ উঠিয়েছিলেন। বলেছিলেন ভারত রাইজিং ইকোনমির দেশ হয়ে চাইলে এগুলো বন্ধ করতে হবে, এগুলো নেতি ইমেজ তৈরি করে। ওবামা বলেছিলেন, “ভারত সফল হতে থাকবে যতক্ষণ পর্যন্ত না সে ধর্মীয় লাইনে বিচ্ছিন্নতা বিভক্ত হয়ে পড়া ঠেকাতে পারবে [India will succeed as long as it is not ‘splintered’ on religious lines: Obama]\nফলে পরে চাপের মুখে মোদী এবিষয়ে তাঁর সরকারের নীতি কী তা পাবলিকলি ঘোষণা করেছিলেন, ১৭ ফেব্রুয়ারি ২০১৫। তিনি বলেছিলেন, “যেকোন নাগরিকের ধর্মপালনের স্বাধীনতা রক্ষা’ রাষ্ট্রের দায়িত্ব” – এটাই নিজের সরকারি নীতি বলে দিল্লির এক চার্চে্র অনুষ্ঠানে তিনি লিখিতভাবে এই বক্তব্য পড়ে শুনিয়েছিলেন। কথাগুলো মোদীর মুখ থেকে বের হয়েছে ভেবে অবাক অবিশ্বাস্য লাগতে পারে। কিন্তু এই লিখিত কথাগুলা মোদীর নিজস্ব ওয়েব সাইটে এখনও আছে। সেখান থেকে আমি এখনই টুকে আনলাম। অন্যান্য নিউজ অন লাইনেও পাবেন।\nউপরের অংশটুকুর বাংলা অনুবাদ আমার করাঃ ভারতের পক্ষ থেকে, আমার সরকারের পক্ষ থেকে বললে আমি ঘোষণা করছি আমার সরকার ওপরের ঘোষণার প্রতিটা শব্দ ঊর্ধ্বে তুলে ধরবে। আমার সরকার ধর্মবিশ্বাসের পরিপূর্ণ স্বাধীনতা নিশ্চিত করবে যে প্রত্যেক নাগরিক সে কোনো ধর্ম ধরে রাখা অথবা গ্রহণ করা তার পছন্দের বিষয় এবং এটা কোনো ধরনের কারো বলপ্রয়োগ অথবা অন্যায্য প্রভাব ছাড়াই সে করবে এটা নাগরিকের অ-অমান্যযোগ্য অধিকার। আমার সরকার কোনো ধর্মীয় গ্রুপ, তা সে সংখ্যাগুরু বা সংখ্যালঘু যে ধরনেরই হোক, সঙ্গোপনে অথবা খোলাখুলি অন্যের প্রতি ঘৃণা ছড়ানো সহ্য করবে না। সব ধর্মকে সমান শ্রদ্ধা ও সম্মান দেবে আমার এই সরকার।\nমোদীর পুরা বক্তৃতার টেক্সট বাংলায় অনুবাদ করা পাবেন এখানে, আমার আগের লেখায় শেষ অংশ।\nকিন্তু তার এই কথায় যে ফাঁক ছিল তা হল, তিনি “মোদী সরকারের” নীতি শুনিয়েছিলেন। “মোদীর দল বিজেপির” নীতি নয়। এছাড়া আসলে দুঃখের বিষয়, মোদী নিজেই এরপরে বিজেপি দলে, বিশেষ করে আরএসএসে নিজ প্রতিদ্বন্দ্বিদের ঠেলাগুতা চাপ পড়ে নিজেই “সংখ্যালঘু মত” হয়ে যান। বিশেষ করে ‘ঘর ওয়াপসি’ কর্মসূচির মূল পরিচালক বিশ্ব হিন্দু পরিষদের (আরএসএস এর অঙ্গ সংগঠন) প্রভাব ও প্রতিদ্বন্দ্বিতার কাছে হেরে যান। ‘ঘর ওয়াপসি’ কথার আক্ষরিক মানে হল “ঘরে ফিরিয়ে আনা”। সোজা মানে হল, এর আগে কোন ভারতীয় যে কেউ খ্রিষ্টান বা মুসলমান হয়েছে তাকে এবার বাধ্য করে হিন্দুত্বে ফিরিয়ে আনার তাণ্ডব তৈরি করা। অথবা সুনির্দিষ্ট ঘটনা অভিযোগ থাকুক না থাকুক, ভুয়া অভিযোগে চার্চ বা মসজিদে আক্রমণ করা, আইন নিজের হাতে তুলে নেয়া কিংবা জোর করে কোনো মুসলমান নাগরিককে নির্যাতনে বাধ্য করে “জয় শ্রীরাম” বলানো ইত্যাদি। এরই বর্ধিত আর এক রূপ হল গোমাংসকে নিয়ে তান্ডব তৈরি করা। [‘মাংসমাত্রই তা গরুর মাংস’; এই অনুমান ও এই অভিযোগে মাংস খাওয়া, রাখা, বহন করা নিয়ে কমিউনিটিতে ত্রাস সৃষ্টি করে দল বেঁধে পিটিয়ে অভিযুক্তের মৃত্যু পর্যন্ত ঘটানো। ]\nফলে মোদী সরকারের “ধর্মীয় স্বাধীনতা রক্ষার নীতি” নিছকই তা কাগুজে ঘোষণা হয়ে থেকে যায়। আর বিশ্ব হিন্দু পরিষদসহ আরএসএসের সহযোগী সব দলের ‘ঘর ওয়াপসি’ কর্মসূচি আগের মতোই সরকারের দিক থেকে প্রশাসনিক বাধাহীন, অবাধে চলতে থাকে। কেবল গরুর মাংসের বিরুদ্ধে করা মোদির আইন (জবাই, কেনাবেচা, বহন ও খাওয়া ইত্যাদি) ও বিতর্কের ব্যাপারে ভারতের সুপ্রিম কোর্টের আপত্তির কারণে শেষে সরকার নিজেই “আইনটা আপাতত প্রত্যাহার করে নিচ্ছে” বলে আদালতকে জানিয়ে নিষ্পত্তি করেছিল। কিন্তু তাতে কমিউনিটিতে ত্রাস সৃষ্টি করে দল বেঁধে পিটিয়ে অভিযুক্তের মৃত্যু ঘটানো – এগুলো বন্ধ হয় নাই। এই তো গত মাসেই (২৮ মে ) উত্তরপ্রদেশের কাইরানা নির্বাচনি এলাকায় উপ-নির্বাচন হয়ে গেল। কিন্তু নির্বাচনের আগে বিজেপির পুরানা কৌশল গরুর মাংস খাওয়ার ভুয়া অপরাধে এক ব্যক্তিকে পিটিয়ে মেরে ফেলা হয়। যাতে এই টেনশনে হিন্দুত্ব ভোটের জিগির উঠে, পোলারাইজেশন ঘটে। যদিও আগে এটা বিজেপির আসন ছিল। তবুও এই উপনির্বাচনে বিজেপি হেরে যায়।\nআসলে বিজেপির মূল রাজনৈতিক কৌশলই হল, এভাবে হিন্দুত্বের ভিত্তিতে সমাজে পোলারাইজেশন ঘটানো, ‘জোশ-জজবা’ তোলা – একাজ করেই বিজেপি আগিয়ে চলেছে। এভাবে ভোটের বাক্সে হিন্দুত্বের ভোট জোগাড় করে ভরে তোলা। এই নীতিতেই মোদির ভারত গত চার বছর পার করেছে। তাই, সার কথাটা হল, মোদীর সরকারের বিরুদ্ধে দিল্লির আর্চবিশপের অভিযোগ শতভাগ সঠিক। তবে তাঁর এখনকার এই পদক্ষেপ ২০১৯ সালের নির্বাচনে মোদীকে কতটা ঠেকাতে পারবে তা দেখতে আমাদের অপেক্ষা করতে হবে। তবে ইতোমধ্যে নগদ লাভ হল, অমিত শাহ আর রাজনাথের ‘পোলারাইজেশন বিরোধিতা’র ‘ভক্ত’ হয়ে যাওয়া, এই তামশা দেখার সুযোগ হলো আমাদের।\nআর একটা দিক আছে, অনেকেই ইস্যুটাকে (পোলারাইজেশন বিরোধী অবস্থান নেয়া) সেকুলারিজম বা প্রগতিশীলতা বলে বুঝা ও বুঝানোর চেষ্টা করছেন। এটা শতভাগ ভুল। আসলে এটাই এদের নিজ ইসলামবিদ্বেষী অবস্থানের লুকানোর জায়গা। বিষয়টার মূলধারণাটা হচ্ছে, রাষ্ট্র তার নাগরিকদের সাম্যের নীতি রক্ষা, নাগরিক বৈষম্যহীনতা নীতি পালন করে চলল কিনা। নাগরিকের যে কোনো ধর্মপালনের স্বাধীনতা রাষ্ট্র রক্ষা করল কিনা- এই হলো ইস্যু। অথচ রাষ্ট্র ধারণা বুঝে না বুঝে বিভ্রান্তিকরভাবে এই ইস্যু ও ভাবটাকে ‘সেকুলার’ শব্দ দিয়ে খামোখা বুঝা ও বুঝানোর চেষ্টা করতে দেখা হয়। আর এই ‘সেকুলার’ শব্দের আড়ালেই লুকিয়ে থাকে মূলত ইসলামবিদ্বেষ।\nঅনিল কুটো ধরনের ব্যক্তিরাও বুঝে না বুঝে ‘জাতীয় সেকুলার নীতির’ কথা তুলে নিজেদের বিভ্রান্তিতে ও অপরিচ্ছন্ন চিন্তায় ঢুকিয়ে রাখেন। এভাবে ভুতুড়ে না-বুঝা এক ‘সেকুলারিজম’ শব্দের আড়ালে ধর্মবিদ্বেষ জারি থাকার ব্যবস্থা করে দেন। অপরিচ্ছন্ন চিন্তায় এটাকে ‘ধর্মের সাথে রাজনীতি’ মেলানো বা না-মিলানোর বাজে বিতর্ক হিসেবে হাজির হতে দেন। অথচ পরিষ্কার ভাষায় বললে, রাষ্ট্র নাগরিক সাম্যের নীতি, নাগরিকের জাত ধর্ম বর্ণ নির্বিশেষে বৈষম্যহীনতার নীতি, সুরক্ষার নীতি পালন করে চলল কিনা; এবং নাগরিকের যে কোনো ধর্মপালনের স্বাধীনতা রাষ্ট্র রক্ষা করল কিনা- এটাই হলো দাবি ও মূল ইস্যু।\n[এই লেখাটা এর আগে গত ০৭ জুন ২০১৮ দৈনিক নয়াদিগন্ত পত্রিকার অনলাইনে (প্রিন্টে পরের দিন) “অমিত শাহ ও ধর্মীয় পোলারাইজেশন” – এই শিরোনামে ছাপা হয়েছিল। পরবর্তিতে সে লেখাটাই এখানে আরও নতুন তথ্যসহ বহু আপডেট করা হয়েছে। ফলে সেটা নতুন করে সংযোজিত ও এডিটেড এক সম্পুর্ণ নতুন ভার্সান হিসাবে এখানে ছাপা হল। ]\nPosted on Jun 9, 2018 Jun 13, 2018 by GOUTAM DASPosted in Anil Couto, গরু জবাই নিষিদ্ধ আইন স্থগিত, গোরক্ষক, গৌতম দাস, ভারতের নির্বাচন ২০১৯, Delhi Archbishop, GOUTAM DAS, INDIA, POLARIZATION, Politics, Prevention of Cruelty to Animals Act, Religious PolarizationTagged গৌতম দাস, দিল্লী, ধর্মীয় পোলারাইজেশন, নাগরিকের ধর্মপালনের স্বাধীনতা রক্ষা, বিশ্ব হিন্দু পরিষদ, সাম্য নীতি, হিন্দুত্ব, GOUTAM DAS, India, RSS.\nPrevious Previous post: ভারত কী চীনের বেল্ট-রোডে যোগ দিতে যাচ্ছে!\nNext Next post: ট্রাম্প-কিম বৈঠক, দুনিয়ায় আসন্ন বদলের ইঙ্গিত!


প্রকাশিত: ১৩ জানুয়ারী, ২০১৮ ১২:৪০ এ. এম. জেনিউজ বিডি ডট কম\nপ্রধানমন্ত্রী শেখ হাসিনা বলেছেন, আগামী সংসদ নির্বাচন হবে সংবিধান অনুযায়ী। তিনি বলেছেন সংবধিান অনুযায়ী একাদশ জাতীয় সংসদ নির্বাচনের আগে নির্বাচনকালীন সরকার গঠিত হবে। সেই সরকার সর্বোতভাবে নির্বাচন কমিশনকে নির্বাচন পরিচালনায় সহায়তা দিয়ে যাবে। বর্তমান সরকারের চার বছর পূর্তিতে শুক্রবার সন্ধ্যা সাড়ে সাতটায় জাতির উদ্দেশে দেয়া ভাষণে এ কথা বলেন তিনি।


রাজ্যে করোনার আসল সংখ্যা কমপক্ষে ৯৩১! কেন্দ্রকে রিপোর্ট দিতে গিয়ে রাজ্যের লেখা চিঠিতে ধরা পড়ল এই সংখ্যা | AmaderBharat.com\nHome রাজ্য রাজ্যে করোনার আসল সংখ্যা কমপক্ষে ৯৩১! কেন্দ্রকে রিপোর্ট দিতে গিয়ে রাজ্যের লেখা...\nরাজ্যে করোনার আসল সংখ্যা কমপক্ষে ৯৩১! কেন্দ্রকে রিপোর্ট দিতে গিয়ে রাজ্যের লেখা চিঠিতে ধরা পড়ল এই সংখ্যা\nআমাদের ভারত, ১ মে :\nকেন্দ্রকে রিপোর্ট দিতে গিয়েই পশ্চিমবঙ্গের করোনা আক্রান্তের আসল সংখ্যা বেরিয়ে এলো। রাজ্যে ১০টা নয় ৪টি রেড জোন রয়েছে এই মুহুর্তে। কেন্দ্রকে প্রমাণ সহ বোঝাতে গিয়েই জানা গেল রাজ্যে করোনা আক্রান্তের আসল সংখ্যা কমপক্ষে ৯৩১।\nবৃহস্পতিবার কেন্দ্রীয় স্বাস্থ্য সচিব প্রীতি সুদানকে রাজ্যে স্বাস্থ্য ও পরিবার কল্যাণ দফতরের প্রিন্সিপাল সেক্রেটারি বিবেক কুমার যে চিঠি দিয়েছে তা থেকে পরিষ্কার এখনো পর্যন্ত কমপক্ষে ৯৩১ জন করোনা ভাইরাসে আক্রান্ত হয়েছেন এই রাজ্যে। অথচ বৃহস্পতিবার বিকেলেও নবান্নে মুখ্য সচিব রাজীব সিনহা জানিয়েছিলেন এই মুহূর্তে রাজ্যে সক্রিয় করোনা আক্রান্তের সংখ্যা ৫৭২। কেন্দ্রীয় স্বাস্থ্যমন্ত্রকের বুলেটিনে বলা হয়েছিল বাংলায় এখনো পর্যন্ত করোনা আক্রান্ত হয়েছেন ৭৯৫ জন। কিন্তু দেখা যাচ্ছে প্রকৃত সংখ্যা তার থেকে অনেকটাই বেশি। আর এর ফলে করোনা আক্রান্তের সংখ্যা নিয়ে দ্বন্দ্ব আরও বাড়ল। বিভ্রান্তিও বাড়লো মানুষের মনে।\nতবে বিবেক কুমারের চিঠিতে থেকে পরিষ্কার যে কলকাতার অবস্থা যথেষ্ট উদ্বেগজনক। রাজ্যের সচিবের দেওয়া ওই চিঠিতে কলকাতায় ৩০ এপ্রিল পর্যন্ত করোনা আক্রান্তের সংখ্যা ৪৮৯।\nবৃহস্পতিবার কেন্দ্রের স্বাস্থ্যসচিব প্রীতি সুদন সব রাজ্যের মুখ্য সচিবকে চিঠি দিয়ে গোটা দেশের তালিকা পাঠিয়েছেন। তাতে পশ্চিমবঙ্গের দশটি জেলাকে রেড জন বলে উল্লেখ করা হয়েছে। কলকাতা, হাওড়া, দুই২৪ পরগনা, দুই মেদিনীপুর, দার্জিলিং, জলপাইগুড়ি, কালিম্পং, মালদা। এই দশটি জোলাকে রেড জোনের আওতায় ফেলেছে কেন্দ্র। কিন্তু রাজ্য স্বাস্থ্য দপ্তরের পাল্টা দাবি দার্জিলিং, জলপাইগুড়ি, কালিম্পং-এর মত জেলাকে রেড জোন বলা যায় না। কারণ দার্জিলিংয়ের শেষ কোভিড পজিটিভ পাওয়া গেছে ২১ এপ্রিল। জলপাইগুড়িতে ৪ এপ্রিল এবং কালিম্পং- এ ২ এপ্রিল। তারপর থেকে কোনও কোভিড আক্রান্তের খোঁজ মেলেনি সেখানে।\n৩০ এপ্রিল কেন্দ্র সচিব প্রীতি সুদানকে দেওয়া চিঠিতে বিবেক কুমার জানিয়েছেন রেড জোনে থাকা কলকাতায় আক্রান্তের সংখ্যা ৪৮৯। অন্যদিকে রেড জোনের অন্যান্য জেলার মধ্যে হাওড়ায় আক্রান্ত সংখ্যা ১৭৬, উত্তর ২৪ পরগনা ১২২, পূর্ব মেদিনীপুরের ৩৪ জন আক্রান্ত। এদিকে রাজ্যের হিসেব মত রেড জোন ছাড়া অরেঞ্জ জোনে থাকা ১১ টি জেলা থেকে আক্রান্ত হয়েছেন ১১০ জন। গ্রীন জনের তালিকাও উল্লেখ করা হয়েছে চিঠিতে। তবে রেড অরেঞ্জ মিলিয়ে রাজ্যে আক্রান্তের সংখ্যা দাঁড়াচ্ছে ৯৩১ জন।\nপ্রথম থেকে রাজ্য সরকারের বিরুদ্ধে কোভিড পজিটিভের সংখ্যায় তথ্য গোপনের অভিযোগ তুলে আসছে বিরোধীরা। গতকাল কেন্দ্রীয় স্বরাষ্ট্র সচিবকে দেওয়া চিঠির মাধ্যমে ফের একবার বিরোধীদের অভিযোগ গুলি স্পষ্ট ভাবে চোখে পড়ছে বলে দাবি করেছেন রাজনৈতিক মহলের একাংশ।\nপূর্ববর্তী প্রবন্ধেআলিপুরদুয়ারের চাল উদ্ধারের ঘটনা তৃণমূলের সাজানো গল্প: দিলীপ ঘোষ\nপরবর্তী প্রবন্ধেদেশে আরও দু-সপ্তাহ বাড়ল লক ডাউনের মেয়াদ


অ্যাপের মাধ্যমে সুদের ব্যবসা RapidCash, AmarCash, Cashkash.... - WikiTech বাংলা\nHome/Tech News/অ্যাপের মাধ্যমে সুদের ব্যবসা RapidCash, AmarCash, Cashkash….\nWikiTech বাংলাOctober 10, 2021\nমোবাইল অ্যাপ ডাউনলোড করেই ঋণ নিতে উদ্বুদ্ধ করা হয়। প্রয়োজনীয় শর্ত পূরণ করে ঋণের আবেদন করলে টাকাও মেলে।\nঅ্যাপভিত্তিক ডিজিটাল মাইক্রোফাইন্যান্সের নামে অবৈধ সুদের ব্যবসা পরিচালনা করা এই প্রতারক চক্রের পাঁচ সদস্যকে গ্রেফতার করেছে ঢাকা মেট্রোপলিটন পুলিশের (ডিএমপি) গোয়েন্দা (ডিবি) সাইবার অ্যান্ড স্পেশাল ক্রাইম বিভাগ।\nবৃহস্পতিবার (০৭ অক্টোবর) দুপুরে ডিএমপি মিডিয়া সেন্টারে আয়োজিত এক সংবাদ সম্মেলনে এ কথা জানান ডিবির অতিরিক্ত কমিশনার একেএম হাফিজ আক্তার।\nএর আগে মঙ্গলবার (০৫ অক্টোবর) ও বুধবার (০৬ অক্টোবর) রাজধানীর ধানমন্ডি, বনানী এবং মিরপুর এলাকায় ধারাবাহিক অভিযান চালিয়ে তাদের গ্রেফতার করা হয়।\nগ্রেফতাররা হলেন- ইমানুয়্যাল অ্যাডওয়ার্ড গোমেজ, আরিফুজ্জামান, শাহিনূর আলম ওরফে রাজীব, শুভ গোমেজ ও মো. আকরাম।\nতাদের কাছ থেকে একটি প্রাইভেটকার, নয়টি মোবাইল ফোন, নয়টি সিম কার্ড, চারটি ল্যাপটপ ও চারটি বিভিন্ন ব্যাংকের চেক বই উদ্ধার করা হয়।\nডিবির অতিরিক্ত কমিশনার বলেন, চক্রটি Tkala– Personal Loans Online (Tkala. Thala-0430 ), Cashman (Cashman-0514, Cashman-0326), RapidCash- Quick Online eLoans App, AmarCash-Personal Loans Online, Cashkash-Fast Loans Online, ও CashCash নামে কিছু অ্যাপ পরিচালনার মাধ্যমে জামানতবিহীন লোন দেওয়ার নামে মাত্রাতিরিক্ত সুদের কারবার চালিয়ে আসছিল। এসব অ্যাপ চীন থেকে পরিচালিত হয়।\nকিছু চীনা নাগরিক বাংলাদেশি নাগরিকের সহায়তায় এসব অ্যাপের মাধ্যমে রমরমা সুদের ব্যবসা চালিয়ে আসছিল। ফেইবুক, ইউটিউবসহ অন্যান্য সামাজিক যোগাযোগ মাধ্যমে স্বল্প সুদে ঋণ প্রদানের নামে বিজ্ঞাপন দিয়ে গ্রাহকদের আকৃষ্ট করে।\nতারা মূলত অর্থ সংকটে থাকা স্বল্প আয়ের লোকজন এবং বেকার ছাত্র-ছাত্রীদের টার্গেট করেন। গ্রাহকরা ঋণের আবেদন করার পর স্বল্প সুদের পরিবর্তে উচ্চহারে সুদ প্রদানের মাধ্যমে প্রতারিত হচ্ছেন।\nপ্রতারণার শিকার এক ভুক্তভোগীর ধানমন্ডি থানায় ডিজিটাল নিরাপত্তা আইনে দায়ের করা একটি মামলায় তাদের গ্রেফতার করা হয়।\nঋণ প্রদানের প্রক্রিয়া সম্পর্কে ডিবির এই কর্মকর্তা বলেন, গ্রাহকরা বিজ্ঞাপনে প্রদর্শিত লিংকে ক্লিক করেন কিংবা গুগল স্টোর থেকে অ্যাপগুলো ডাউনলোড করেন। বিভিন্ন বিষয়ে পারমিশন দিলে অ্যাপটি গ্রাহকের মোবাইলে ইনস্টল হয়ে যায়। এরপর গ্রাহকের জাতীয় পরিচয়পত্র, ফোন নম্বর, পরিবারের অন্যান্য সদস্যদের ফোন নম্বর ও তাদের ব্যক্তিগত তথ্যসহ অন্যান্য তথ্য দিয়ে অ্যাকাউন্ট খোলা হয়।\nচাহিদা অনুযায়ী আবেদনের পরিপ্রেক্ষিতে মাত্রাতিরিক্ত প্রসেসিং ফি নিয়ে এবং উচ্চ হারে সুদ নির্ধারণ করে স্বল্প সময়ের জন্য তিন থেকে সাতদিনের জন্য ঋণ দেওয়া হয়।\nকোনো গ্রাহক ৩০০০ টাকার জন্য আবেদন করলে অনুমোদনের পর প্রসেসিং ফি বাবদ ৮১০ টাকা রেখে গ্রাহককে মাত্র ২১৯০ টাকা দেওয়া হয়। সাতদিন শেষে গ্রাহককে পরিশোধ করতে হয় মোট ৩ হাজার ১৮ টাকা। মেয়াদ শেষে অনাদায়ে প্রতিদিন হিসাবে গ্রাহককে উচ্চহারে সুদ দিতে হয়।\nএছাড়া, অ্যাপ ফি বাবদ ১২০ টাকা, ডাটা অ্যানালাইসিস ফি ১৮০ টাকা, মূল্য সংযোজন কর বা ভ্যাট ১৫ টাকা এবং সুদ বাবদ পাঁচ টাকা কেটে রাখার যুক্তি দেখায়।\nঋণের পরিমাণ যতো বেশি হবে টাকা কেটে রাখার প্রবণতাও বেশি। এ ঋণের টাকা গ্রাহককে বিকাশ অথবা নগদ অ্যাকাউন্টের মাধ্যমে পরিশোধ করতে হয়। অর্থ লেনদেনের ক্ষেত্রে কোনো ব্যক্তির সরাসরি সম্পৃক্ততা নেই। এ লোভনীয় ঋণের ফাঁদে পরে অনেকে সর্বস্ব হারান।